
Chișinău 
caniculei 


hișinăul era cel real, canicula 
(Cina din plin, reală deci 
și ea, toamna era doar bănuită. 
Împreună — un vers sau un mesaj mai grav, 
așa cum voi încerca să sugerez mai jos. 

Am petrecut o săptămână și o zi în 
Basarabia, la sfârșit de august, când 
codurile portocalii de temperatură exagerat 
de înaltă stăpâneau Moldova cea veche 
pe ambele maluri ale firavului râu cu 
însărcinare de graniţă nefirească. Mai 
întâi, am fost la Vadul lui Vodă, pentru o 
conferinţă de informatică. Hoteluri, terenuri 
de tenis, bazine de înot, gazon bine udat, 
ba chiar și steagul UE însoţind tricolorul 
cu stema Republicii Moldova. Capitalism 
de enclavă, sfidând pădurile neîngrijite din 
jur și șoselele „obosite” care duceau spre 
„staţiune”. La doi pași, Nistrul, păzit de 
soldaţi adăpostiţi de prelate de camuflaj, 
plase cu frunze sintetice, maro, prinse în 
ele. Ultimele două zile le-am petrecut la 
Chișinău, pentru a fi de faţă la Ziua Limbii 
Române, sărbătorită, sentimental-militant, 
sub semnul titlului unui poem de Grigore 
Vieru, „Limba noastră cea română”. 

Am locuit chiar pe strada 31 August 1989, 
data la care s-a adoptat legislaţia privitoare 
la limbă și alfabet și care este acum 
sărbătoare naţională. Un colocviu („Limba 
română ca entitate culturală în școală 

și societate”) organizat de revista Limba 
Română (apare, eroic și eficient putem 
spune, de 25 de ani), în Casa Limbii 
Române „Nichita Stănescu” din Chișinău, 
cu participare româno-română înaltă, 

de la ministrul Educaţiei de la Chișinău 

la academicianul Solomon Marcus, care 
a pus degetul pe multe răni ale educaţiei, 
în special privind limba română în școală, 
cu exemplificări din manuale din ambele 
ţări. Pe 31 august, o ședință solemnă 

a Academiei de Științe a Moldovei, cu 
participarea prim-ministrului abia instalat 
și cu o splendidă (în fond și formă deopo- 
trivă) cuvântare a poetului și politicianului 
lon Hadârcă, apoi un târg bogat de carte 
la Biblioteca Naţională a Moldovei. 

Am întâlnit un mare număr de cunoscuţi 
locali, am întâlnit mulţi oameni despre care 
numai auzisem până atunci, inclusiv din 
România. Pentru prima dată, am avut răgaz 
să hoinăresc de unul singur, la pas, pe 
străzile și prin parcurile din centrul orașului. 


Pica că multe impresii chiar 


A sc az e 


tă > E, A & a VA, 
Biserica Rotunda-Corbeni 
L_| 
Din sumar: 
[] 


Horia Bădescu: Sfatul bătrânilor 
Johan Galtung: Farah Diba 
Dragoș Vaida: Omul de cultură 
de lângă noi 
Cristian Bădiliţă: Pescuitul miraculos 
Marian Nencescu: Simboluri identitare 
la sărbătorirea Centenarului Unirii 
Nicolae Melinescu: Și noi, românii, încotro? 
loan Groșan: Poezia ca undă și corpuscul 
Aureliu Goci: Fănuș Neagu, universul 
narativ și eflorescența metaforei 
Paula Romanescu: Femeia cu scrisoarea, 
de pe vremea când se mai scriau scrisori 
lon Pătrașcu: Pe urmele Șeherezadei 
Elis Râpeanu: Cazul Macedonski 
versus Eminescu 
Dan D. Farcaș: Puterea selecției 
și miliardele de ani 
Mircea Opriţă: Poeme în proză 


și istoria 


asta sunt, impresii. Subiective. 
De pildă, că era toamnă la 
Chișinău. S-a întâmplat că, de cele mai 

multe ori, am vizitat 
Chișinăul toamna, când 
frunzele aleargă pe 
străzile cu nume româ- 
nești din cartierul din jurul 
Sfatului Ţării, s-a întâm- 
plat să umblu mai ales 
pe acele străzi, cu case 
vechi, multe istorice, 
cu castani care-și împing 
la vedere, noduroase, 
chinuite, rădăcinile de sub 
asfalt. Am asociat probabil 
Chișinăul cu toamna. 


Revista apare cu sprijinul 
Primăriei Municipiului Curtea de Argeș 


și al Asociaţiei Culturale „Curtea de Argeș” 

I, la vremea 


d 


e toamnă... 


Gheorghe PĂUN 


Nostalgia de acasă, frunzele și rădăcinile 
de pe trotuare au îngroșat pasta unui 
tablou pe care mi-e greu să-l mai schimb. 
Se spune că poeţii sunt cei mai sensibili 
cetățeni, senzorii de alarmă ai unei 
societăţi. La fel sunt castanii, sensibili la 
vreme și anotimpuri. La sfârșit de august, 
castanii Chișinăului își aruncau frunzele 
pe trotuarele îmbătrânite, la sfârșit 
de august, poeții Chișinăului, oamenii 
de cultură în general, vibrau, lăcrimau, 
chemau. La braţ cu limba română. 

Poeţii Chișinăului simt ceva, alerta 
lor anunţă ceva... 


onstat că la televizor sunt mai 
( multe posturi în limba rusă decât 

în limba română, dar că pe stradă 
se vorbește mai mult românește. Mai 
mult în sine și mai mult ca dăţile trecute 
când am mai fost la Chișinău. La Muzeul 
Naţional de Istorie, ghida, tânără, se scuză 
că nu prea știe limba rusă. Întreb, iar 
prietenii locali îmi confirmă: aceasta este 
tendinţa. Rușii pun bani în propagandă, 
TV și ziare, lumea, tinerii în special, învaţă 
mai degrabă engleza. Imi confirmă localnicii 
și că Chișinăul arată din ce în ce mai 
neîngrijit, inclusiv în centru, de-a lungul 
bulevardului Ștefan cel Mare și Sfânt, unde 
castanii, teii sau ce-or mai fi ei, au răvășit 
pavajul trotuarelor. Se speră în obținerea 
unui proiect cu finanţare europeană. Îmi 
vorbesc localnicii despre inflaţie, sărăcia 
în creștere, corupţie — schimb subiectul, 
adâncind subiectul: le spun că am o 
impresie-presimţire (nici castan, nici poet, 
și una și alta dacă e să dau greutate 
vorbelor...), anume că pentru Basarabia 
istoria nu mai are răbdare, Basarabia va 
trebui curând să aleagă. La fel ca acum 
o sută și ceva de ani. 

Acum o sută și ceva de ani, lon Inculeţ 
(președinte al Sfatului Ţării, prim-ministru 
al Moldovei, din 1918 și membru al 
Academiei Române) a mers la lași, 
pentru a se sfătui cu ambasadorul Franţei. 
„Domnul ambasador mi-a spus că, dacă 
n-am face Unirea, tot una ne va înghiţi 
cineva și, pe urmă, noi suntem moldoveni, 
adică români și, deci, tot cu România ne-ar 
fi mai bine.” (Citat din Albumul Basarabiei... 
care va fi prezentat cu câteva pagini 
mai departe.) 





din martie 1918, trebuie recitită 
ori de câte ori este caniculă 
și toamnă la Chișinău... 
săptămână, când mă aflam eu acolo, 
tocmai așa era... Caniculă și toamnă... 


(Cin mare ambasadorului francez, 


lar acum o 

Toate-s vechi și nouă toate... 


cu putinţă în vremea noastră, în împrejurările 
de azi, în starea în care ne aflăm? 
Popoarele își au vârstele lor deosebite, și 
ceea ce se potrivește într-o vârstă nu le mai prinde 
într-alta. Electivitatea judecătorilor datează dintr-un 
timp în care morală și lege erau unul și același lucru, 
în care legea religioasă și civilă era una și aceeași. 
Până azi se zice „lege creștină”, căci ceea ce 
prescriau dogmele era totodată lege civilă și penală. 
Din amestecul de reguli morale și de obiceiuri ale 
pământului, cunoscute de toţi, necontestate de 
nimeni, admise fără a fi fost vreodată sancţionate 
de cineva și neavând altă sancţiune decât aceea 
a deprinderii seculare, răsare apoi acel drept viu 
al poporului pe care oricine era în stare a-l aplica 
și numai în cazuri unde se contesta, nu dreptul, 
ci exactitatea faptelor, părţile se supuneau hotărârii 
egalilor lor. Mai este dreptul în starea aceasta? 
Din contra, el și-a aruncat coaja lui morală de 
altădată, lăsând-o cu totul religiei și creșterii; el este 
o știință care regulează raporturile ce, din punct de 
vedere moral, nu sunt nici bune, nici rele, care sunt 
moralmente indiferente. Dreptul nu mai e cunoscut, 
nu mai poate fi cunoscut de toată lumea. Raporturile 
juridice sunt astăzi atât de multiple, atât de deosebite 
de simplitatea de odinioară a tranzacțţiunilor între 
populaţiuni primitive, încât cel ce aplică principiile 
lui trebuie să fie un om învăţat, trebuie să se fi ros 
prin școli înalte, să fi învăţat mai multă carte decât 
onor. Costinescu bunăoară. Negustorie de principii 


Clubul revistei 


Repara magistraturii! Dar mai este ea 


se poate fără carte, căci nu e greu a citi zilnic 
câte o gazetă și a învăţa din ea panglicăria politică; 
dar a fi judecător e cu totul altceva. Acolo gazetele 
n-ajută nimic. Acolo Gajus și Justinian, /nstitute 
și Pandecte cată să-ţi ia albeaţa de pe ochi, ca 
să știi a distinge raporturile în adevăr juridice de 
restul infinit de alte raporturi ce mai există în lume. 
Din momentul ce un drept se codifică a 
codificarea e un semn cum că cunoștința obiceiurilor 
pământului și statornicia aplicării lor au dispărut din 
conștiința poporului, că părțile au început a contesta 
însăși esenţa juridică a datinilor. Când încep a se 
naște „câte bordeie atâtea obiceie” trebuie să existe 
o normă obiectivă, neschimbată, pentru regularea 
raporturilor dintre oameni, ș-aceasta-i colecția 
de legi scrise, imutabile, care nu se pot modifica 
decât prin o anume manifestare a voinţei naţionale. 
Dar noi, la care nu mai e vorba nici de obiceiul 
pământului, ba nici măcar de codificarea lui? La 
noi, unde d. Boerescu cu mai mulţi elevi de la drept 
care nu știau nici bine franțuzește ne-a croit codul 
pe de-ntregul din cel francez, spre a fi cât se poate 
de neînțeles pentru popor și cât se poate de lucrativ 
pentru advocaţi? 


că e o știință, dar, mai mult încă, e o știință 

străină, care trebuie învățată de la străini. 
Îmbătrâniţi ex officio şi pe cale artificială, nici un pas 
îndărăt nu ne mai poate reda tinereţa etnologică, 


De așa cum se prezintă la noi nu numai 


tinereța ca popor. 
Cu vremea, peste 
o sută—două de 
ani, am fi ajuns în 
adevăr, propășind 
ca tot ce e organic, 
încet, la o civilizaţie 
a noastră proprie, 
tot atât de înaltă 
ca și aceea a 

altor popoare. 

Dar ne-am scontat 
tinereţa, am voit să 
fim civilizaţi, adică 
bătrâni, înainte de * za 

vreme. Şi timpul scontează, în adevăr, dar cel 

mai cămătar dintre toţi scontatorii e tocmai timpul. 
El poate da unui copil plăcerile bărbatului, dar cu 
ce preţ? Cu acela de a-l nimici la jumătatea vieţii 

ce trebuia s-o trăiască, cu scurtare de zile. 

In starea în care ne aflăm, numirea judecătorilor 
după o anume lege, care să coprinză în ea garanții 
de știință și de probitate, e singurul mijloc pentru a 
pune interesele justițiabililor la adăpost de pericolele 
ce le ameninţă din partea unei plebe de cârciocari, 
a unui proletariat al condeiului, mai numeros la noi 
și mai înrăutățit decât oriunde în lume. Electivitatea 
judecătorilor într-un popor în care se plimbă cu 
mâinile în șolduri Mihălești, Costinești și Caradale 
e o absurditate. 

(Timpul, 26 februarie 1881) 





O ediţie de colecție 


itlul anterior reproduce, parțial, titlul cronicii publicate în Argeș Expres (11 
| septembrie) de profesorul Daniel Dejanu, sintetizând inspirat subiectele și 
protagoniștii întâlnirii 
de miercuri 9 septembrie, de 
la Centrul de Cultură și Arte 
„George Topîrceanu” din Curtea 
de Argeș. Pe afiș, expoziţia de 
pictură a artistului plastic Eugen 
Măcinic, din Sebeș (prezentat 
în numărul din luna iulie de i 
colaboratorul constant al bust i 3, A ri 
revistei, diplomatul lon Zece) speta 
Pătrașcu), și Marcello Bataglia, 
președintele Clubului Rotary din SO 
Pitești, om de afaceri și animator aa 
cultural de anvergură... italiano-română (plecat din 
Sicilia, a trecut prin peste 50 de ţări, până „și-a găsit 
locul”, în Pitești, unde organizează de la școli și competiţii de muzică, dans, 
pictură, sport pentru copii la acţiuni filantropice, având inclusiv iniţiative 
spectaculoase, cum ar fi aducerea în România a unor câpii ale unor statui de daci 
din Roma). De notat că Marcello are cetăţenie română și își iubește firesc-sincer- 
documentat patria de adopţie — răspunsurile sale la multe dintre întrebările sălii 
au fost răsplătite cu aplauze admirative. 
Printre surprize (anunţate de afiș), s-au numărat meșterii populari lon Rodoș, 


Centrul de Cultura si Arte "George Topirceanu” 
Curtaa de Arges 

Revistă lunară de cultură 


Apare sub egida Trustului de Presă „Argeș Expres” (B-dul Basarabilor 35A, 
tel./fax: 0248-722368) și a Centrului de Cultură și Arte „George Topîrceanu” 
(B-dul Basarabilor 59, tel./fax: 0248-728342) din Curtea de Argeș 


din Nucșoara, și Alexandru Ilinca, originar din Vâlcea, dar cu un picior în Argeș. 
Dacă meșterul Rodoș era cunoscut membrilor Clubului (de data aceasta, a 

venit nu numai cu deja faimoasa sa colecţie de linguri de lemn, ci și cu la fel 

de impresionanta colecţie de furci de tors, vreo 26 la acest moment, fiecare în 
parte o veritabilă performanţă a sculpturii în lemn), Alexandru Ilinca, opincar, a 
fost o revelaţie, prin opincile de colecţie pe care le-a adus cu dumnealui și, mai 
ales, prin poveștile, spumoase și cu talent 

i] spuse, cu care a însoţit prezentarea. La 
surprize depline se înscrie prezenţa poetei 
și pianistei Maria Calleya, care, ca de fiecare 
dată, a încântat asistenţa cu muzica sa (la 
un moment dat, cedând pianina lui Marcello 
Bataglia, un veritabil virtuoz el însuși, 
crescut cu pianul alături încă de mic). 

La succesul întâlnirii au contribuit mulţi 
dintre participanți; îi amintim doar pe câţiva 
dintre ei: Mihai Golescu, directorul ziarului 
Argeșul, din Pitești, bun prieten al lui 
1 Marcello Bataglia, dna Paula Fulga, fără 
ikebana de data aceasta, dar cu două haiku-uri bine potrivite momentului, omul 
„Cu totul deosebit, adânc implicat în promovarea culturii naţionale” (D. Dejanu, in 
articolul menţionat la început), George Rotaru, artiștii plastici lon Aurel Gîrjoabă și 
Nicolae Cucu Ureche, bunii prieteni ai Clubului Maria Mona Vâlceanu și Firiţă 
Carp și alţii — iertare celor mulţi nenumiţi. 

Horia BĂDESCU 


ă uit în jur și îmi 
amintesc. E reflexul 
vârstei la care lumea 


pare a-și spori marginile cu 
acel gol istoric bacovian în care 
făptura ta, tot mai micșorată, 
00 | caută în pustiurile acestuia 
. zi „| reperele care vorbesc 
—— despre trecerea și petrecerea 
ei prin lume. 

Mă uit în jur și îmi amintesc Sfatul bătrânilor, 
monumentalul ansamblu al lui Vida Geza. Cele 
cinci făpturi de piatră așezate în semicerc, „ceata 
oamenilor bătrâni și buni”, cum li se spunea mai 
demult, încovoiaţi de ani și de povara vieții, dar și 
de adevărurile, multe și cele mai multe dureroase, pe 
care le aflaseră și le strânseseră nu doar pe umeri, ci 
și în memoria lor de oameni bătrâni și buni și cărora, 
în virtutea acelei vaste experienţe, care adună nu 
doar faptele, ci, mai ales, sensul lor, obștile acelei 
lumi, alungată acum în trecut de o modernitate năucă 
și fudulă de ea însăși, le încredinţau, spre judecată 
și aflarea soluţiei celei mai potrivite, încurcatele fapte 
iscate în curgerea cotidiană a existenţei lor. Ei erau 
nu numai memoria istorică, ci și memoria morală, 
memoria legii nescrise a acelor colectivități. 

Cum scriam cândva tot aici, suntem ceea 
ce suntem doar ca ființe de memorie, ca fiinţe 
ale memoriei noastre. Fără memorie n-am ști cine 
și dacă suntem. Nici noi înșine, nici colectivităţile, 
cum se numesc acum vechile obști, căci istoria 
acestora și viaţa lor nu este în primul rând sau nu 
doar memoria faptelor, ci mai ales a paradigmelor, 
a exemplelor, a sensurilor pe care le păstrează 
memoria colectivă. Fiindcă nu vom putea niciodată 
să bănuim încotro mergem, dacă nu știm cine 
suntem și de unde venim. Chiar în epoca 
preafericitei, dar, mai ales, nefericitei globalizări. 

In ultimele decenii, însă, în România, „ceata 
oamenilor bătrâni și buni” nu numai că n-a mai 
fost ascultată, întrebată, folosită în dezlegarea 
încurcatelor drumuri ale tranziţiei, ci marginalizată, 
ofensată, dispreţuită. Milioane de pensionari, care 
prin munca lor creaseră o economie din care s-au 


aiestatea Sa a auzit 

VI de cuvântarea ținută 

de dumneavoastră la 
conferință. Vă invită mâine la ora 
4 după-amiază, la ceai, în Palatul 
Regal. Mașina Maiestăţii Sale 
vă va aștepta la aeroport, 
mi-a comunicat un ins. 

Era îmbrăcat în negru. ll mai 
văzusem înainte, mereu cu mâna 
dreaptă în buzunarul drept, bombat 
de la pistol. Era vara lui 1974, la 
Persepolis, în sudul Iranului, unde 
se ţinea o conferință mare pe teme 
de dezvoltare. Erau prezenţi 100 
de profesori americani, majoritatea 
de la Universitatea Princeton; 100 
de foști studenți ambiţioși și dornici 
să implementeze învăţăturile Vestului 
despre modernizare (mai precis, despre 
occidentalizare) și creștere economică (mai exact: 
mai multă sărăcie și moarte la nivelurile inferioare 
ale societăţii și mai mulţi bogaţi la vârf, care 
să mascheze mizeria de dedesubt). 

Și eu. Pe mine mă invitaseră ca să aibă un pic 
de variaţie. Mi-au dat cam o treime din timpul alocat 
unui discurs, ca să existe un oarecare echilibru, 
după cum ziceau unii. 

M-am pus pe treabă, investind o considerabilă 
energie. Eram în avantaj față de masa omogenă a 
profesorilor americani: Fumi și cu mine veniserăm cu 
mașina de la Oslo, împreună cu drăguţii și inteligenții 
noștri copii, Harald și Fredrik, traversând România 
și Turcia. Pe drum, apărusem într-o emisiune la 
televiziunea română, într-o dezbatere cu Nicolae 
Ceausescu, cunoscutul conducător. La momentul 
respectiv era dictator, dar ca om părea relativ normal. 
Un tip scund, așezat pe o pernă de mătase cu 
franjuri, ca să pară mai înalt. Pentru mine reprezenta 

înfruptat cu nerușinare, ruinând-o, noii îmbogățiți, 
cărora li s-au deturnat, spoliat, furat sume imense 
din fondurile casei de pensii, au fost sortiţi sărăciei, 
bolii, deznădejdii, au fost numiţi cu dispreţ asistați, 
povară a populaţiei active. S-a creat cu bună știință 
psihoza inutilităţii sociale a celor vârstnici, pe umerii 
cărora a fost aruncată toată povara incompetenţei 
succesivelor guvernări. O psihoză extrem de 
periculoasă, pe care o poţi citi în comportamentul 
generaţiilor tinere, cu repercusiuni incalculabile. lar 
această realitate e nu numai creatoare de nostalgiile 
justificate pe care le poţi avea dinaintea operei lui 
Vida Geza, ci și de profunde meditații născute de 
amintirea pilduitoarei povești publicate, acum mai 
bine de un secol, de V.A. 
Urechia, cunoscut cărturar 
în epocă. 


ovestea 
DP Urechia 
cum într-o ţară 


dintr-un îndepărtat tărâm, 
cei tineri, sătui de corvoada 
respectului și repede 
doritori de ranguri și măriri, 
s-au hotărât să-i ucidă pe 
cei bătrâni. Ceea ce s-a și 
întâmplat într-o noapte de 
sânge și pomină, ca atâtea 
altele din istoria omenească. S-a aflat însă printre 
ei și un fiu iubitor, care, necutezând o asemenea 
îngrozitoare faptă, și-a ascuns tatăl într-o peșteră 
de negăsit. lar domnul și stăpânul acelei ţări 

s-a trezit dintr-odată înconjurat numai de sfetnici 
tineri și viguroși. 

Bucurie mare, numai că un neam hain, care 
pândea demult la hotarele împărăției să pună mâna 
pe bogăţiile acesteia, a văzut că sosise ceasul 
prielnic s-o facă: „Și-au ucis bătrânii! E vremea 
să le ocupăm ţara!” 

Și ca să poată începe gâlceva și ca nu cumva 
cineva să-i poată acuza de agresiune, fiindcă până 
și atunci, nu doar în ziua de azi, să faci război doar 
de ochi albaștri era un lucru de bătut obrazul, au 


și divide et impera. Am vorbit despre 
economii mixte, roșii-albastre-verzi. 
In ziua următoare, pe drum spre 
Bulgaria, insul care m-a servit la 
benzinărie a luat poziţie de drepți, 
salutându-mă respectuos când 

m-a recunoscut. 


m condus spre Turcia și am 

Accu prin intense experienţe 
prin bisericile ascunse 

din GGreme. Apoi am intrat în Iran, 

trecând prin sate foarte sărace, 

cu un procentaj de 92% de musulmani 

şiiţi. Mai exista și o rețea de orașe moderne, cu 

economie „înfloritoare” și cu șosele modernizate, 

cu mașini, cărţi de credit, spălătorii auto, pentru 

restul de cel mult 10% din populaţie. In acest fel 

am luat contact cu religia lor, care era o combinaţie 

de Princeton și Zarathustra (2% din populaţie având 

asemenea înclinații) și cu tronul păunului și cu cea 

mai veche monarhie din lume. După cum se știa 

foarte bine, o dictatură organizată de CIA. 

Cu alte cuvinte, un regim pe cale de declin și 
cădere, iar acestea au fost mai mult sau mai putin și 
cuvintele pe care le-am spus la conferinţă, adăugând 
teorii și propuneri de strategii alternative. Americanii 
s-au înfuriat, ca de obicei când aud ceva nou. De 
când cu epurarea politică de după 1968, cu instituţiile 
lor de învățământ puternic omogenizate, bazate 
pe notarea strictă a profesorilor și a studenților, 
acest lucru nu li se întâmplă prea des. 

La un deceniu după aceea, în timpul unei 
petreceri din Honolulu, aveam să aflu mai multe 
despre acest aspect mai special. In faţa mea era 


Sfatul bâtrânilor 





Farah Diba 









cerut, cu vicleană și izmenită ipocrizie, să le fie 
înapoiată funia pe care strămoșii lor o împrumuta- 
seră, nu se știe când, strămoșilor acelor tineri. Funia 
făcută, vezi bine, din fire de nisip! lar dacă funia 

cu pricina nu va fi restituită în trei zile, apoi ţara lor 
avea să fie luată amanet și amanet avea să rămână. 

„Să le dăm funia și să fie pace!” au hotărât tinerii 
înţelepţi din sfatul ţării. Numai că niciunul dintre ei 
n-avea habar unde s-ar fi putut afla funia cu pricina. 
„Ei, ce mare brânză, s-au luminat ei cu entuziasm, 
vom face alta!” 

De îndată au fost chemaţi cei mai iscusiţi meșteri 
odgonari și ceaprazari din împărăție, cărora li s-a 
dat poruncă, sub primejdia pierderii capului, să 
împletească un stânjen de îunie 
de nisip în trei zile. Și au purces 
meșterii să umezească și să 
întindă nisipul și iar să-l întindă 
și să-l umezească, numai că 
de împletit... mai va. 

A trecut termenul și dușmanul 
cel viclean a pornit războiul. 
Zadarnic a ţinut sfat din nou 
principele cu tinerii săi sfetnici, 
căci nimeni nu știa ce e de făcut. 
„Suntem pierduţi!”, au început a 
se văita cu toţii și jalea s-a întins 
peste ţară. Numai că, printre 
tinerii sfetnici se afla și acel 
fiu iubitor, care-și salvase tatăl și care i-a povestit 
acestuia despre necazul abătut asupră-le. „Doar ăsta 
e baiul, fiule?, s-a mirat bătrânul. Mergeţi de spuneţi 
dușmanilor că, atunci când au primit funia, strămoșii 
voștri le-au zis strămoșilor lor să păstreze drept 
model un capăt din aceasta. Să vă dea acel capăt, 
ca s-o puteţi afla sau să faceți după el alta.” 

Când a primit răspunsul, vicleanul dar mult mai 
mintosul vrășmaș a zis: „Mai au un bătrân care să-i 
sfătuiască, să-i lăsăm în pace!” Și a oprit războiul. 


„Cine n-are bătrâni să-și cumpere!” 


D) atunci a rămas înţeleapta vorbă: 
Și cine are urechi de-auzit, să audă! 





Johan GLATUNG |. 


un cuplu: ea, șefa unui institut [i 
de cercetare a păcii, el, soțul, | 
cu un pahar în mână. Eu mă 
prezint și-l întreb cu ce se 
ocupă. Nu vrei să știi asta, 

îmi răspunde. M-a făcut curios. 
Până la urmă tot am aflat: 
Sunt omul FBl-ului în 
campusul universitar. După 
1968 s-a distribuit câte unul pe fiecare universitate, 
ca să aibă grijă să nu se repete experienţa de atunci. 


unii dintre profesori, adunând o parte dintre 
notițele lor. Unui prieten de-al meu, căruia 
i s-a permis să arunce o privire peste propriul său 
dosar, FBl-ul i-a spus că aveau așa de mult despre 
el încât i-au cerut să plătească în avans o sumă 
considerabilă pentru fotocopii. Dar apoi a primit 
o colecţie mai bună a propriilor sale documente 
și notițe de curs și de seminar decât cea pe care o 
avea el în arhiva personală. Din câte știu eu, sistemul 
poartă numele de „libertate academică”, „civilizaţie 
vestică” sau ceva în genul ăsta — nu sunt chiar sigur 
care e formularea oficială. In orice caz, sigur nu e 
o bază viabilă pentru a încuraja apariția de noi idei 
creative. E nevoie de multă putere interioară pentru 
a ignora aceste instrumente de control. 
Am făcut doar o mică paranteză. Episodul din 
lran s-a soldat, așadar, cu o invitaţie pentru mine 
în audienţă la regină. Americanii s-au înciudat și mai 
tare; pentru ei monarhia a fost și este mereu un motiv 
de neliniște. Sora șahului, o amatoare de whisky, 
nu le era de ajuns. 


N iște studenţi prost plătiţi îi observau pe 

Omul de cultură și istoria de lângă noi 


Adnotări și amintiri 


1. Istoria și filosofia culturii în dezvoltarea 
socială 
Am dori ca în acest articol și în cele câteva 
care sperăm să îi urmeze să vedem dacă retragerea 
din istorie sau spatiul mioritic, tratate (puţin prea) 
fascinant de Lucian Blaga, trebuie să ne rămână ca 
trăsături definitorii ale culturii și istoriei noastre, cele 
două văzute împreună. Fără a interveni cu un studiu 
vrednic de acest nume, după puteri, ne mărginim 
la câteva note personale și amintiri cu caracter 
de impresii care nu se justifică dincolo de propria 
experienţă — de unde și absenţa unei sistematizări. 
Omului de cultură (putem spune tot atât de bine 
intelectualului sau cercetătorului, studiosului cum 
parcă se exprima Tudor Vianu) îi este inevitabil 
hărăzit un rol în societate și în istorie, nu rareori 
chiar în afara propriei profesiuni/specialităţi. Acest 
rol suntem tentaţi frecvent să-l subevaluăm, cu cei în 
cauză inclusiv. leșind din laborator sau părăsindu-și 
biroul la care citește și scrie, cercetătorul nu își 
încheie însă misiunea. Este nenatural ca el să-și uite 
responsabilitățile intim legate de vocaţia sa, de pildă, 
nu poate să tacă dacă domeniului căruia i s-a consa- 
crat sau societăţii în ansamblu nu le merge bine. 
Există o parte de istorie contemporană pe care el 
trebuie să o scrie sau să se hotărască să absenteze 
din ea, în ambele cazuri însă nu pe furiș și nu 
fără consecinţe. Atitudinile „căldute”, neutralitatea, 
„seriozitatea” și, încă mai rău, indiferența sunt 
nu numai neproducitive, mediocre, plictisitoare 
și în fond irelevante, ci chiar imorale, fiindcă tind 
să acopere adevăruri necesare. Mai cu seamă 
în țări în dezvoltare, cum este și România, din 
multe puncte de vedere, creatorul de cultură 
trebuie să participe la istorie, la progresul 
social, renunțând deliberat la o politeţe 
comodă, universal corectă, la o toleranţă fără 
discernământ, la „echidistanţa” care prea des 
este prefăcătorie sau oportunism. Acest model 
de intelectual, reprezentat la noi și în continuare 
de trebuință, a fost identificat de Tudor Vianu 


în cultura noastră în termenii următori: „tipul omului 
de cultură care nu cultivă numai o specialitate știinţi- 
fică, ci care reflectează la destinul global al culturii 
noastre și care se simte răspunzător de întreaga 


orientare a civilizaţiei ţării” (Filosofia culturii, 1945 [4]). 


la rezolvarea problemelor strict profesio- 

nale, așa cum o poate face, de cele mai 
multe ori, colegul său din ţările avansate, care 
beneficiază de tradiţii cosolidate, de proceduri de 
comunicare și publicare bine stabilite, de un grad 
mai mare de înţelegere și absorbţie socială. La noi 
intelectualul devine, pe cale naturală, într-o oarecare 
măsură, coautor la cursul istoriei care avansează 
odată cu el. Acest intelectual nu poate evita 
răspunsul la întrebarea „de partea cui a fost”. 
In aceste ţări în dezvoltare, intelectualul veritabil 
trebuie să se lupte zilnic, material, moral, fizic și 
nervos, pentru a nu fi cotropit de încâlceala iraţională 
a problemelor cotidiene, de presiunile materiale 
asupra sa, de aluviunile problemelor prost puse, de 
derizoriul din mediul social și, nu în ultimul rând, de 
calitatea deplorabilă a lumii politice de la noi, vizibil 
pregătită deliberat să elimine competentele, oamenii 


O: de cultură la noi nu se poate mărgini 


de calitate, valorile. Astfel, fără intelectuali, fără valori, 


funcționarea partidelor este din ce în ce mai 

putin democratică, mai puţin transparentă, mai 
neinteligibilă, mai paradoxală, în final, mai puţin 
reprezentativă. 
Alexandru Paleologu 
mi-a relatat cum au venit 
la el fruntași liberali și 
L-au invitat să candideze 
din partea lor. In câte 
cazuri mai întâlnim azi 

| un exemplu analog? 

Nu se conturează 
ideologii coerente și nici 
politici de cadre, în afară 
de cumetrii, care să 






Dragoș VAIDA | 


Î 


promoveze valoarea socială, 
de unde și inconsistenta 
programelor și a dezbaterilor. 
„Cea mai mare suferinţă 

a României la 25 de ani 

de la Revoluţie este blocarea 
accesului competențelor către 
vârfurile societăţii, economiei 
și administraţiei de către rețelele și dinastiile 
moștenite de dinainte de 1990” (Sorin Pâslaru, 
redactorul-sef al ZF, Cotidianul, 24 dec. 2014). 
Acuta nefericire a noastră de astăzi și permanenta 
instabilitate își au originea în cele descrise mai sus. 


2. Filonul de critică socială la Eminescu, 
Maiorescu și Haret 

În tradiţia culturii românești avem un curent 
strălucit reprezentat de critica socială și de activismul 
social. De-a lungul istoriei noastre moderne, s-au 
făcut analize sociale critice, oamenii de știință și 
de cultură de la noi au luat poziţie față de realităţile 
care nu îi mulțumeau, nu și-au exprimat dezapro- 
barea numai în surdină. Nu este adică adevărat că 
noi am avut numai supuși ai condeiului. Nu s-au 
înjosit Lucian Blaga, Mircea Vulcănescu, Dinu Pillat, 
Constantin Noica, Nicolae Steinharat și nici Vasile 
Voiculescu. lluștrii matematicieni români, în frunte 
cu profesori precum Gheorghe Vrănceanu, Simion 
Stoilow sau Mihai Neculce, au cerut într-o scrisoare 
schimbarea politicii prin trecerea de partea aliaților, 
gest pe care MS Regele Mihai l-a și făcut. 

Avem ca ilustră pildă pentru asumarea istoriei 
critica vehementă a lui Mihai Eminescu, un model 
de intelectual care s-a exprimat cu putere despre 
istoria pe care o trăia. Descoperiţi această asumare 
a istoriei în articolele politice ale poetului. Le-am citit 
în cartea lui Dumitru Murărașu (1896-1984, pensionat 
în 1957!) Eminescu — Scrieri politice (Craiova, 1931) 
(Murărașu a fost profesor la Liceul „Titu Maiorescu”, 
ulterior „I.L. Caragiale”). 

(Continuare la pag. 15) 


Volkswagen, pentru ca familia mea să 
poată vizita Teheranul. Multe coridoare, 
perdele de mătase incredibil de lungi și la final 
o încăpere cu o masă, două scaune și veselă 
pentru ceai. Dintr-o dată a intrat o doamnă, care 
arăta ca o profesoară drăguță de școală și mi-a 
întins mâna elegantă: Eu sunt regina. Am făcut o reverență, dar nu foarte adâncă. 
Ca mai toţi norvegienii, „în principiu” sunt republican. 
Apoi a început. Era la distanţă de doi ani-lumină faţă de profesorii de la 
Princeton când a venit vorba despre problemele dezvoltării. Imi punea întrebări, 
își exprima opinia, săpa în adâncime. Și mi-a spus: 


VI -am dus la Palat cu microbuzul nostru 


-— Pe aici trec o mulţime de americani. Ei vorbesc încontinuu despre „decolare”. 


Ne tratează de parcă am fi un avion Boeing 747: suntem pregătiţi să ne luăm 
zborul? Mai lipsește una-alta, dar ei se oferă să ne furnizeze toate astea, la un 
preţ mare, din păcate. Se gândesc întruna doar la avion, niciodată la pasageri, ca 
să nu mai vorbim de cei care n-au bani să plătească biletul. lar eu, mi-a mai zis, 
mă îmbrac în haine simple, mă-nfășor într-un șal și fac incursiuni prin cartierele 
sărace, la ore târzii din noapte. Știu foarte bine cât de rău se prezintă situaţia. 

Am vorbit despre tehnologii alternative, ecologie, femei, nevoile esenţiale, 
autonomie în federaţii de sate, cum se construiește pe baza religiei proprii, pe 
solidaritatea islamică zakat. Și-a luat un șerveţel și a început să-și ia notițe 
(palatele de acest gen sunt slab dotate la capitolul table de scris, prea mult spaţiu 
se irosește pentru perdele de mătase). Incă un șervetel. Mi-am luat și eu unul, 
pe care am început să fac desene, în timp ce vorbeam. Unchiul Johan dând 
lecţii în Clasa Regală, cu o singură elevă, dar una promițătoare. 

Se profila un deficit de șervețele în cameră, simbolizând ilustrativ criza 
generală a resurselor din întreaga ţară, cea despre care tocmai vorbeam. Un 
zgomot delicat s-a desprins din clopotelul pe care regina-l luase în mânuţa ei 
delicată. Servitorul care a luat comanda de servetele avea buzele cam strânse. 

M-am uitat la ea. Era frumoasă până la absolut. lar eu, îndrăgostit la nebunie. 

Atunci mi-a spus brusc: Soţul meu nu înţelege nimic din toate acestea. 

A devenit un monument al lui însuși, lipsit de emoţii umane! 

S-a mișcat ceva în spatele cortinei de mătase sau poate a fost doar o boare 
de vânt? „Ai grijă acum, Johan, mi-am spus în sinea mea. Treaba asta cu soțul 
meu nu mă înțelege face parte deja din repertoriul lui Adam și Eva.” 

Ne-am concentrat atenţia pe teancul de șervețele nefolosite. La terminarea 
orei dispunea deja de un număr suficient de șervețele pentru mai multe cursuri, 
în schimbul câtorva cești de ceai și al unei strângeri de mână. Un caz de pură 
exploatare. 

Afară mă aștepta o femeie și mai frumoasă: Fumiko. A râs și mi-a dat trei zile 
scutire la spălat pe mâini, ca să mi se așeze acele strângeri de mână regale. 


4, Anul VI 


| Apoi ne-am deplasat binedispuși spre o altă conferință — 





în Anglia, cu Baronul 
Rothschild, despre creșterea economică. Teheran-Zurich în 72 de ore, zi și 
noapte, cu opriri numai pentru mers la toaletă, de pus benzină și de mâncat ceva. 


de fapt. Iranul era divizat între șah și Farah Diba în două jumătăți, 
fiecare dintre ei fiind liderul unei facțiuni; un fel de versiune iraniană 
a competiţiei dintre conservatori și liberali. Am înţeles că am fost folosit de aripa 
secundă împotriva celei dintâi, lucru care nu mă deranja deloc. (Ar fi fost o 
problemă dacă șahul ar fi fost liberal și pe mine m-ar fi folosit împotriva reginei.) 
Daţi-mi voie să mai adaug aici că nu am avut o asemenea problemă în 
România. „Regina” Elena și conducătorul Nicolae și-au sincronizat nebunia până 
când întreaga poveste s-a sfârșit cu un dezastru, sentința morții lor fiind semnată 
și de bunul meu prieten Silviu Brucan. Dar am în minte o scenă de dinainte 
de anii optzeci. Regimul era pe drumul declinului și căderii. Fusesem invitat de 
către școala de partid din București să vorbesc despre democrație în fața a 2.000 
de cadre, într-o sală de dimensiuni gigantice. Am început să expun avantajele 
democraţiei și la un moment dat am spus că în democraţii lumea devine expertă 


Rico: și am primit mai târziu și confirmarea a ceea ce se întâmplase 


în statistici, în timp ce, în dictaturi, „popoarele” (era felul meu de a spune pe 


ocolite „voi”) devin experte în boli, calculând în special probabilitatea de deces 
a liderului Numărul Unu. Mi-am îndreptat degetul în sus, spre cer, știind prea 
bine că îmi puteam permite asta, fiind practic invulnerabil graţie titlului de Doctor 
Honoris Causa conferit în România, acordat mulțumită intervenţiei prietenului 
Mircea Malița, care fusese în trecut consilierul lui Ceaușescu pe probleme 

de politică externă. 

Reacţia a fost incredibilă. Cititorul știe ce e un chicotit, eventual ascuns în 
spatele mâinii ţinute la gură, ca să-i amortizeze efectul. Dar, dragi cititori, nu aveţi 
idee cum se aude asta de la 2.000 de oameni, cel puţin eu nu știam până atunci! 
Mai târziu am înţeles mai bine ce s-a întâmplat. Undeva sus, în acea încăpere 
era atârnat un tablou imens, portretul marelui conducător. Degetul meu întins spre 
cer se îndreptase într-acolo. Poate n-ar strica să aruncăm o privire în jur, înainte 
de a începe să gesticulăm într-o încăpere în care ne aflăm pentru întâia oară. 
Sau poate e mai bine să facem contrariul, să nu ne orientăm deloc la faţa locului. 
Indiferent ce facem, eu unul sunt bucuros că n-am mai fost invitat pe acolo 


înainte ca toată povestea să se termine cu vărsare de sânge. 


Așa a fost în România, așa a fost în Iran. Eliberarea de dogmatismul socialist 
și capitalist, reprezentate de Securitate în România, respectiv de CIA și de clienţii 
ei în lran, a fost una sângeroasă. Calea alternativă era slabă. Dezbaterea noastră 
de la televiziune n-a prea dat roade. Nici șervețelele. 


(Traducere de Gabriela Căluţiu Sonnenberg din autobiografia lui Johan Galtung, 
apărută de curând la Editura Tiparg, Pitești, sub titlul Johan fâră țară. Străbătând lumea 
pe drumul păcii.) 

Homo sapiens 


Cristian BĂDILIȚĂ 


(Luca 5,1-11) 5,1 A fost 
așa: când mulțimea se 
imbulzea pe lângă EI, 
ca să asculte cuvântul lui 
Dumnezeu, iar El stătea pe 
malul (Lacului) Ghenezaret, 
2 a văzut două bărci trase 
la mal. Pescarii coborâseră din ele și își spălau 
năvoadele. 3 Suindu-Se într-una din bărci, care era 
a lui Simon, l-a rugat pe acesta să o ducă puțin mai 
departe de pământ. Apoi, aşezându-Se, a început 
să învețe din barcă mulțimile. 4 După ce a încetat să 
vorbească, a zis către Simon: „Du (barca) spre (loc) 
adânc și coborâți năvoadele pentru pescuit.” 5 Atunci 
Simon, răspunzând, a zis: „Stăpâne, toată noaptea 
ne-am trudit și n-am prins nimic; dar la cuvântul Tău 
voi cobori năvoadele.” 6 Și, făcând aceasta, au prins 
atâta mulțime de pești, încât li se rupeau năvoadele. 
7 Atunci le-a făcut semn tovarășilor din cealaltă 
barcă, să le dea o mână de ajutor. Aceștia au 
venit și au umplut amândouă bărcile, de erau gata 
să se scufunde. 8 Văzând, Simon Petru a căzut la 
picioarele lui Isus și a zis: „Pleacă de la mine, căci 
sunt om păcătos, Doamne!" 9 Căci îl cuprinsese 
uluirea, pe el și pe toți cei care erau împreună cu 
el, datorită (mulțimii) peștilor pe care-i prinseseră; 
10 de asemenea, pe lacob și pe loan, fiii lui 
Zebedeu, care erau împreună cu Simon. Și a zis 
Isus către Petru: „Nu te teme! De acum vei prinde 
oameni, să-i faci vii. 11 lar ei, trăgând bărcile 
pe pământ, au lăsat toate și L-au urmat. 





n 
| ntre versetele 5,1 și 6,16, Luca prezintă 


recrutarea ucenicilor în vederea misiunii 

universale de evanghelizare. Episodul de faţă 
îl are ca protagonist pe Simon, devenit ulterior Petru. 
Simon apăruse în capitolul 4, ca „ginere” al unei 
femei vindecate de Isus. Așadar, viitorul apostol 
asistase deja la un miracol. De asemenea, 
presupunem că asistase și la predicile pe care 
Isus le-a ţinut în Cafarnaum, precum și pe ţărmul 
Lacului Ghenezaret. Prin urmare, există elementele 
prevestitoare ale unei convertiri: contactul cu Isus; 
contactul cu mesajul evanghelic; șocul în fața 
miracolului. Acest scenariu logic există numai în 
varianta oferită de Luca. La Marcu, scena convertirii 
lui Petru și a fratelui său, Andrei, surprinde prin 
caracterul brusc, aproape neverosimil. Isus îi 
cheamă, ei || urmează, fără niciun semn preliminar. 
Aici lucrurile stau invers. Apostolii nu se bulucesc 
orbește după Isus, ei sunt convertiți prin discursuri 
și fapte miraculoase. Publicul lucanian apreciază 
logica și verosimilul. 

Evanghelistul este influențat de Marcu 1,16-20: 
„Și mergând pe ţărmul Mării Galileii, i-a văzut pe 
Simon și pe Andrei, fratele lui Simon, aruncând 
năvodul în mare; căci erau pescari. Şi le-a zis Isus: 
Haideţi după Mine și vă voi face pescari de oameni! 
Și îndată, lăsându-și plasele, L-au urmat. Și mergând 
puțin mai departe i-a văzut pe lacob al lui Zebedeu 
și pe loan, fratele său; ei [stăteau] în barcă, aran- 
jându-și plasele; și îndată i-a chemat. Şi lăsându-l pe 
tatăl lor Zebedeu în barcă împreună cu simbriașii, au 
plecat după El.” Cum spuneam, însă, Luca introduce 
elementul logic și temporal în convertirea apostolilor. 
Pe de altă parte, în locul formulei, devenită celebră, 
„vă voi face pescari de oameni”, Luca optează pentru 
altceva: „De acum vei face fiinţe vii” (sic!). Voi reveni 
asupra verbului și asupra semnificației sale în 
comentariul detaliat. Pe de altă parte, scena trimite la 
capitolul 21,1-11 din Evanghelia după loan, faimoasa 
apariţie a lui Isus după Inviere. Ucenicii, redeveniţi 
pescari, se trudesc să prindă ceva o noapte întreagă, 
dar nu reușesc. Isus îi așteaptă, în zori, pe țărm. 

EI le strigă unde să arunce năvoadele, iar prada se 
dovedește enormă: „o sută cincizeci și trei de pești 
mari”. Apoi are loc scena reconfirmării lui Petru în 
fruntea grupului de apostoli. Scena din loan a fost 
adăugată evangheliei iniţiale, probabil cu scopul de 
a echilibra „raportul de forţe” între „Ucenicul cel iubit” 


Anul VI 


și Petru. Reconfirmat de Isus, după trădările 
rușinoase din noaptea arestării, Petru își reia locul 
în fruntea comunității apostolice. Episodul din Luca 
îl are ca protagonist tot pe apostolul Petru, dar în 
momentul convertirii. Am văzut că el asistase deja 
la miracolul vindecării soacrei sale; apoi, ascultase 
„buna vestire”; acum, asistă la al doilea miracol, 
înfăptuit anume pentru el. Spre deosebire de scena 
din loan, pescuitul miraculos din Luca are loc în 
plină zi. Simon și tovarășii săi aruncaseră năvoadele 
întreaga noapte fără să prindă nimic. După ce 
predică mulţimii așezat în barca viitorului apostol 
(amănunt semnificativ), Isus îi poruncește acestuia 
să „meargă la adânc” și să coboare plasele. Deși 
frânt de oboseală, Petru li dă ascultare (convins de 
miracolul precedent și de învățătura la care, de voie 
de nevoie, asistase?). Miracolul nu întârzie să se 
producă. Două bărci sunt umplute cu pește, iar Petru 
se declară nevrednic de o asemenea generozitate: 





el, „păcătosul”, nu are dreptul să stea lângă un 


taumaturg precum Isus. Luca subliniază smerenia 
viitorului apostol, ca semn de bună-credinţă, dar 

și ca omagiu adus puterii dumnezeiești a lui Isus. 

În sfârșit, trebuie remarcată absenţa lui Andrei, fratele 
lui Simon, din grupul personajelor enumerate la finalul 
episodului. Ciudată omisiune, mai ales că loan 
pretinde, în Evanghelia sa, că Andrei, fost ucenic 

al Botezătorului, L-ar fi cunoscut pe Isus înaintea 

lui Simon și că el s-ar afla la originea convertirii 
acestuia din urmă. 


5,1 „A fost așa”: capitolul se deschide cu acel 
egeneto preluat de Luca din Septuaginta și care 
a devenit un marker stilistic. Este urmat de două 
infinitive. Al doilea are valoare finală, „ca să asculte”. 

„Cuvântul lui Dumnezeu”: cuvânt bazat pe 
revelaţie divină. Expresia apare o singură dată la 
Marcu (7,13) și o singură dată la loan (10,35); de 
patru ori în Evanghelia după Luca și de paisprezece 
ori în Fapte, semn că Luca îi conferă o importanţă 
specială. Cuvântul lui Dumnezeu are putere 
și autoritate, săvârșește miracole, convertește, 
mântuiește. Așa cum notează Fitzmyer, trebuie 
înțeles ca un genitiv subiectiv (originea cuvântului 
este Dumnezeu), nu ca un genitiv obiectiv 
(cuvântul care vorbește despre Dumnezeu). 

„Pe malul (Lacului) Ghenezaret”: în Noul 
Testament este numit și Marea Galileii și Marea 
Tiberiadei. Lac din estul Galileii, cu o lungime 
de 21 km, lat de 12 km și situat la 211 metri sub 
nivelul mării. Luca numește această mare „Lacul 
Ghenezaret“. loan îi spune „Marea Tiberiadei“. 
Numele modern este Yam Kineret. Denumirea apare 
în Numeri 34,11: „Marea Chineret“. lordanul curge 
prin Marea Galileii de la nord la sud. Spre deosebire 
de Marea Moartă, Marea Galileii, cu ape dulci, e 
bogată în pește, favorizând dezvoltarea economică 
a regiunii. Pe țărmul mării se află orașe importante, 
precum Cafarnaum sau Betsaida. Scena descrisă 
de Luca se petrece în partea de nord a Mării Galileii, 
unde apa era caldă și avea mult pește. 


5,2 „Două bărci”: unele manuscrise au numai 
„bărci”, omițând „două”; altele au „două bărcute”, 
ca în Evanghelia după loan (cap. 21). E vorba de 
bărci private, lungi de cca 10-15 metri, care puteau 
fi conduse de o singură persoană. Incăpeau ușor 


|Reflecţii despre Evanghelia după Luca 


Pescuitul miraculos (|) 


mai multe persoane, așa cum se va vedea în text. 
Deși sunt două bărci, Luca nu-l pomenește decât 
pe Simon. El s-a inspirat din relatarea lui Marcu, 
unde cele două bărci erau ale lui Simon și Andrei, 
dar, excluzându-l pe Andrei, una din bărci rămâne 
fără stăpân. 

„Spălau năvoadele”: abia se întorseseră de la 
pescuit. Noaptea se pescuia mult mai bine. La Marcu, 
pescarii își repară năvoadele; aici, ei și le spală. 


5,3 „A lui Simon”: gestul lui Isus nu este gratuit. 
EI alege barca lui Simon, nu pe cealaltă, luându-l pe 
Simon drept vâslaș. Nu trebuie pierdut din vedere 
faptul că, în timp ce predică, Simon se află în barcă, 
alături de Isus. Mai puțin speculată de exegeţi este 
paralela cu Matei 13,1. Aici Isus predică așezat 
într-o barcă mulțimii adunate pe ţărmul Mării Galileii. 
EI rostește faimoasele parabole despre Impărăție. 
Luca va fi combinat așadar trei momente ale tradiţiei: 
predica din Matei; chemarea ucenicilor din Marcu 
și învestirea lui Petru din loan. 

„Așezându-se”, gr. kathisas. De obicei, 

Isus este reprezentat ca un profet predicând în 
picioare, cu părul în vânt și braţele ridicate spre 
cer. Imaginea oferită de Luca e la polul opus. 
Avem de-a face cu un învăţător care-și prezintă 
învățătura calm, barca lui Simon Petru jucând rolul 
catedrei, a postamentului de pe care filosofii ori 
dascălii își expuneau „cursul”. Portretul lui Isus 
în versiunea lucaniană se caracterizează prin 

| echilibru, temperantă, coerentă și luciditate 
filosofică. 

5,4 „După ce a încetat să vorbească”: Simon 

a asistat la predică. După cuvânt, urmează fapta, 
miracolul. Cuvântul are acoperire concretă în viaţa 
de zi cu zi. Vorbele lui Isus nu sunt simple discursuri 
filosofice, teorii frumoase. Ele au impact direct asupra 
vieții și sunt confirmate prin acţiuni revelatorii. Isus 
vorbește mulțimii, dar protagoniștii episodului sunt 
viitorii apostoli, care se află în rândul mulţimii, și mai 
ales Simon, care a ascultat învățătura stând alături 
de Isus, în barcă. Așadar, cateheza s-a încheiat, 
urmează miracolul. 

„Du (barca) spre (loc) adânc și coborâţi”: prima 
poruncă este adresată doar lui Petru; a doua, 
pescarilor care se aflau împreună cu Petru și care 
„trudiseră toată noaptea” fără să prindă niciun pește. 


5,5 „Stăpâne, toată noaptea ne-am trudit 
și n-am prins nimic; dar la cuvântul Tău voi cobori 
năvoadele”: termenul epistates, tradus aici prin 
„stăpâne” e specific evanghelistului Luca. Doar 
ucenicii i se adresează cu epistates, ceilalţi folosind 
termenul didaskalos („învățător”). Așadar, pentru 
ucenici Isus reprezintă nu doar o autoritate spirituală 
și intelectuală, ci autoritatea pur și simplu, cel care le 
dictează întregul comportament și-i ghidează în viaţa 
de fiecare zi. În contextul de față, așa cum arată și 
Bovon, epistates înseamnă „șef”, cu sensul profan. 
Cu simplitatea sa directă, neprefăcută, Simon 
îi amintește lui Isus că s-au chinuit toată noaptea 
și n-au prins nimic. Sunt epuizați de efort, nedormifi, 
flămânzi. Cu toate acestea, au rămas pe țărm să 
asculte învăţătura lui Isus și acum se declară gata 
să continue pescuitul, numai „datorită cuvântului Său”. 
Luca folosește gr. rhema, care înseamnă și „cuvânt” 
și „lucru”. Simon se referă la predică ori la poruncă? 
A doua soluţie mi se pare preferabilă, dar dacă Simon 
n-ar fi ascultat (cu atenţie) învățătura anterioară, 
el nu s-ar fi decis atât de repede să asculte porunca. 
De asemenea, trebuie remarcată asumarea acestei 
decizii: voi cobori năvoadele. El singur își asumă 
hotărârea de a se reîntoarce în larg, mai precis, 
„la adânc”, ascultând astfel porunca lui Isus. Ceilalţi 
îl vor urma cu fidelitate. Deși Luca nu scrie nimic 
în acest sens, presupunem că Isus a rămas pe țărm, 
nu a plecat în larg cu Simon și echipajul său. 

Podul de reviste 


__ Albumul Basarabiei i 
în jurul marelui eveniment al Unirii 


Este vorba, într-adevăr, despre un album, realizat de căpitanul Gheorghe V. 
Andronachi, tipărit în 1933, de „M.O. și Imprimeriile Statului. Imprimeria Chișinău”. 
Am primit o copie din partea dlui lon Vlas, primarul cumunei Biești, raionul 
Orhei, cu ocazia Zilei Revistei (8 august 2015) și a înfrăţirii Bieștiului cu comuna 
Cicănești-Argeș. Pe pagina din urmă, cu numărul 256, scrie că „Ediţia de faţă 
s-a tipărit în 1.200 exemplare”, fiecare purtând semnătura autorului. Titlurile 
capitolelor (care urmează după suveranii României, Napoleon | și Alexandru |) 
descriu sugestiv conţinutul: „Marii bărbaţi ai neamului din Basarabia care au 
dus lupta pe terenul naţional, cultural și religios de la 1812 — 1917, data izbucnirii 
Marii Revoluţiei Ruse”, „Evenimentele din Rusia la 2 martie 1917”, „Unele din 
personalităţile de seamă care au activat în mișcările naţionale din cuprinsul 
Provinciei Basarabene în anii 1917-1918”, „Organizatorii comitetelor naţionale 
ostășești din lași, Chișinău, Odessa, Sevastopol, Chiev, Ecaterinoslav etc., de 
la care a pornit organizarea Sfatului Țării, a armatei moldovenești și proclamarea 
autonomiei”, „Primii pași în organizarea armatei naţionale moldovenești”, „Foștii 
miniștri de război ai Republicii Moldovenești, cu locțiitorii și subsecretarii de stat 


ai departamentului respectiv”, „Organizatorii și comandanții primelor unităţi 
naţionale moldovenești” (căpitanul Andronachi fiind unul dintre aceștia), 
„Desfășurarea evenimentelor după 21 noiembrie 1917 și până la Marele Act 
al Unirii”, „Intrarea trupelor române în Basarabia”, „Unirea”, „Jertfe de mare preț”, 
„În memoria celui mai strălucit și glorios domn moldovean” (Ștefan cel Mare), 
„Rusia și Basarabia în frământările revoluţiei”. Fotografii, documente, scurte 
prezentări ale personalităţilor, poeme — un tezaur fotografic remarcabil și o bogată 
sursă de informaţie. Într-o versiune puţin prescurtată (internetul vorbește despre 
o carte de numai 239 de pagini), albumul a fost reeditat la noi, în anul 2000, dar 
nu se mai găsește în librării — sperăm să se publice din nou, în formă completă. 
Reluăm mai jos două texte ale autorului, de la începutul cărții, 
autoprezentarea acestuia, precum și prezentarea episcopului Dionisie Erhan, 
cel care a mai fost prezent în revistă, în numerele de la începutul anului în curs 
(episcopul Erhan a păstorit și la Curtea de Argeș, din iulie 1940 până în iulie 
1941), iar în numerele viitoare vom mai relua din această valoroasă lucrare. 
(Gh.P.) 





Dedicaţie 

Fraţilor și camarazilor mei Moldoveni și tuturor 
luptătorilor basarabeni pentru Românism, cu arma 
sau cu condeiul, cu cari împreună, în timpurile grele, 
premergătoare actului scump al Unirii, am dus lupta 
pentru cauza naţională în Basarabia, în răstimpul 
anilor 1917 — 1918, și cu cari am înjghebat primele 
unități militare din Republica Moldovenească, 

In semn de scumpă amintire și de neţărmurită 
și veşnică recunoștință, 

Dedic aceasta lucrare. Autorul 


Cuvânt înainte 

Cu prilejul comemorării a 15 ani de la data Unirii, 
27 Martie, st. v. 1918, precum și a 16 ani — 2 Martie 
1917 — de la data din care s-a început lupta pe 


P.S. Dionisie Tighineanu, 
Episcop-vicar al Arhiepiscopiei 
Chișinăului 


S-a născut în anul 1868, în comuna Bardăr, 
judetul Lăpușna. 

Este un eminent prototip al omului bisericii, 
al smereniei monahale și al Românismului în 
Basarabia. 

La vârsta de 15 ani (1883) a intrat ca frate 
în Mănăstirea Suruceni; la 1899 a fost tuns în 
monahism; la 1900 hirotonisit iorodiacon, iar 
peste un an ieromonah. La 1915 este hirotonisit 
ca igumen și în luna mai 1918 a fost ridicat la 
rangul de arhimandrit în aceeași mănăstire. 

Sf. Sinod al Bisericii autocefale ortodoxe 
române l-a ales arhiereu al Ismailului, sfințindu-l 
în catedrala Mitropoliei din lași la 22 iulie 1918. 
După înfiinţarea Episcopiei Cetăţii-Albe-lsmail 
(1923) primește titlul de „Tighineanu”. 

Ca vicar al Arhiepiscopiei Chişinăului și Hotinului 
a fost ales prin vot de către Congresul general 
al eparhiei la 21 februarie 1920. (Anuarul 
Arhiepiscopiei Chișinăului, 1930, redactat de d-l 
Profesor universitar Constantin N. Tomescu.) 

Deși n-a luat parte făţișă în luptele politice pentru 
libertate ale fraţilor basarabeni, dânsul a desfășurat 
o intensă activitate, discretă și prudentă, în această 
luptă, prin focul glasului său, prin scrisul său și prin 
banii săi proprii. 

Este un apărător de seamă al Moldovenilor, al 
tradiției și obiceiurilor lor, a scris și scrie la Cuvânt 
Moldovenesc, la Luminătorul și alte publicaţiuni. 

Este înzestrat cu un dar deosebit al cuvântului 
și cu o strălucită memorie, fiind un ierarh adânc 
venerat de masa tuturor dreptcredincioșilor din 
eparhia Chișinăului și chiar din întreaga Basarabie, 
indiferent de poziţia socială a fiecăruia. Chiar 
aderenţii altor culte îl stimează și îi recunosc alesele 
sale calităţi spirituale și sociale, pe care adesea 
le-a dovedit în cei 65 de ani de viaţă neprihănită 
în slujba lui Dumnezeu și a Neamului. 


Pentru a se vedea dragostea de Neam și dorința 
fierbinte pentru Unirea tuturor Românilor, pe care 
de mic copil P.S. Dionisie Tighineanu (Erhan) 
le nutrea, povestesc următoarea întâmplare: 

In ziua de 7 ianuarie 1918, a doua zi după 
regretabilul atentat din gara Chișinău, Sfatul 





terenul naţional românesc de către ostașii moldoveni, 
împrăștiați prin numeroasele garnizoane și tranșee 
de pe diferite fronturi ale imensului teritoriu rusesc, 
mânat și însuflețit de frumoasele pilde ale vijeliosului 
nostru trecut, mi-am luat osteneala și îndrăzneala 
de a da la lumina tiparului marile figuri ale părtașilor 
evenimentelor premergătoare actului sfintei Uniri 
a Basarabiei cu Patria-Mamă, precum și a eveni- 
mentelor și momentelor mai de seamă din acel 
timp (1917 — 1918). 
Clișeele adunate în acest album nu sunt orânduite 
în ordine strict cronologică, ci aşa cum am crezut 
mai nimerit din punct de vedere al tehnicei grafice. 
Lucrarea are scopul de a reîmprospăta prețioasele 
amintiri despre marii bărbaţi ai Neamului românesc, 
care au servit drept pilde și călăuze pentru generaţia 


directorilor, care formau 
| guvernul Republicii 
|] democratice moldovenești, 
a hotărât într-o ședință 
secretă, ținută la locuința 
d-lui N. Codreanu, 
să se ceară sprijinul 
armatei române pentru 
»] reintroducerea ordinei în 
"| Basarabia. In acest scop, 
| o delegatie aleasă din 
sânul lui, în persoana 
1 d-lor Il. Pelivan, 
|. Buzdugan, V. Gafenco 
(și d. M. Suruceanu, care 
s-a oferit să-i însoțească 
până la Mănăstirea 
Suruceni), a plecat seara 
spre lași în direcția satului 
Suruceni, unde e mănăstirea cu același nume, 
al cărei stareţ era prea cuviosul igumen Dionisie, 
calitate pe care o deține și azi ca episcop. 

Delegaţia ajunsă la mănăstire a fost primită 
frătește de P.S. Dionisie și, istorisindu-i-se scopul 
delegaţiei, P.S. Sa i-a pus la dispoziţie o trăsură 
pentru a o transporta până la Leova, de unde urma 
să meargă până la lași. La ieșirea din mănăstire 
trăsura s-a răsturnat, d. Suruceanu scrântindu-și 
mâna stângă, din care cauză a fost nevoit să rămână 
la Suruceni, iar ceilalţi trei și-au urmat drumul până 
la Leova, apoi mai departe la lași. 

In ziua de 6 ianuarie, chiar după atentatul 
din gară, a plecat tainic la lași și d. A. Crihan, care 
fusese arestat de bolșevici și dus în curtea școalei 
spirituale, de unde, graţie unei oarecare santinele, 

a scăpat, sărind peste un zid și luând direcţia tot 
spre Mănăstirea Suruceni, unde a fost înzestrat 
cu un revolver și deghizat în haine schimbate 

și astfel a plecat mai departe pe jos până la lași. 

In noaptea de 6 spre 7 lanuarie au mai plecat 
spre lași și alţi luptători. Acei cari au plecat la lași 
s-au reîntors la Chișinău odată cu venirea trupelor 
române în Basarabia, fericiţi că demersurile lor pe 
lângă guvernul român au fost încununate de succes 
și că, în fine, și-au văzut visul cu ochii, prin sosirea 
fraților mult așteptați în Basarabia. 


Când a luat fiinţă întâiul regiment moldovenesc 
în Chișinău, P.S. Dionisie a oficiat un Te-Deum în 
curtea acelui regiment, sfințind cazarma, cu care 

tânără în vremurile de ocârmuire străină. 

Ea va aminti și lupta acelora care au regenerat 
sufletul masei moldovenești. Graţie acestei 
regenerări, tineretul moldovean basarabean și-a 
manifestat spiritul de expansiune naţională română 
la primul prilej favorabil ce s-a ivit: revoluţia 
popoarelor din imperiul rus în anul 1917. 

Astfel că, după un veac și mai bine de iobăgie 
sufletească și politică a Românilor dintre Prut și 
Nistru, la 27 Martie, st. v., 1918, printr-un act spontan 
și plin de o netăgăduită conștiință românească, prin 
voința unanimă a norodului basarabean și prin votul 
reprezentanţilor săi legali din Sfatul Ţării, Moldova 
dintre Prut și Nistru revine la sânul Patriei daco- 
romane, de la care mai înainte fusese silnic dezlipită. 
Autorul 


ocazie P.S. Sa a închinat regimentului o icoană cu 
coroană de argint, donând și suma de 5.000 ruble 
numerar, pentru nevoile regimentului. 


Căpitan Gh. V. Andronachi 


Autorul lucrării de fată. 

Născut în anul 1893, în com. Chiperceni, 
jud. Orhei. 

Absolvent al școlii militare din Odessa. 

A fost organizatorul și Comandantul primului 
Detașament moldovenesc de Gardă călăreaţă, de 
pe lângă Sfatul Ţării, fiind în același timp și Prefect 
de miliţie al județului Chișinău, din august 1917 până 
la martie 1918. In armata Republicii Moldovenești 
a avut gradul de Lt.-Colonel (M. Of. pe Armata 
Republicii Moldovenești. Anex. Nr. 78 din 22 martie 
1918). In prezent contează în Regimentul 7 Vânători, 
fiind detașat la Ministerul Basarabiei. 

Cavaler al ordinului de război „Sfântul Gheorghe”. 

Detașamentul comandat de mine a fost înființat 
la începutul lunii noiembrie 1917, încadrându-se 
cu ofițeri moldoveni și ruși basarabeni, iar gradele 
inferioare fiind recrutate din voluntari (tineri cu termen 
redus) și soldaţi moldoveni. 

Armamentul, muniţiunile, echipamentul, caii cu 
harnașamentul lor, furajul și diferite alte materiale 
și furnituri s-au completat prin strângerea lor de 
pe drumuri și câmpuri, căci se aflau în abundență 
la tot pasul, părăsite sau aruncate de unităţile ruse, 
ce se retrăgeau în debandadă de pe frontul român. 

Cel mai mare număr de cai și cel mai mult 
harnașament și armament s-a obţinut dela 
Regimentul 3 Zaamuri (cavalerie) și Regimentul 
21 cavalerie, care, din cauza lipsei de furaj și a 
dezertărilor de oameni cu o parte din efectivul cailor, 
erau dezorganizate complet. 

Concomitent cu înființarea Regimentului 1 de 
Infanterie moldovenesc și al Detașamentului de 
Gardă în Chișinău se începuse și organizarea unei 
Divizii de cavalerie, de către d. Lt.-Colonel Cricopulo. 
Misiunea acelei divizii era de a menţine ordinea 
în întreaga Basarabie, dar nu a putut lua fiinţă 
din cauza lipsei de fonduri. 

Detașamentul a fost alcătuit din 4 escadroane 
(cu 2 divizioane), având un efectiv de 24 ofiţeri, 32 
reangajaţi, 480 soldaţi, 540 cai de serviciu și 24 cai 
pentru comanda mitralierelor și trăsuri. (...) 

urtea de la Argeş 


Podul de reviste 


lon VLAS 


“an vara anului 1997, cercetătoarea Maria Vieru-lsaev, istoric. 
| Pornind pe urmele membrilor Sfatului 

Ţării care au votat Unirea la 27 martie 
1918, s-a interesat și de soarta lui Gh. 
Andronache. Informaţia pe care i-am 
dat-o a dus-o pe doamna Maria Vieru- 
Ișaev în municipiul Bârlad, unde a găsit 
mormântul lui Gheorghe Andronache. 
(La mormânt este indicat greșit 1895, 
corect este 1893.) 


pregătind o vizită a 

copiilor la mănăstirile 
din zona Orhei, am fost 
pentru prima dată la 
Mănăstirea Țigănești. 
Revenind acasă la Biești, am discutat despre cele 
văzute și cu vecina noastră, mătușa Olimpiada 
Andronachi (25.07.1908 — 18.02.1998). La 
pronunţarea numelui Țigănești am simţit o reacție 
deosebită din partea ei. Am întrebat-o dacă cunoaște A 
Mănăstirea Țigănești. Răspunsul a fost afirmativ. | 





mpreună cu istoricul Maria Vieru- 
Ișaev am reușit să aflăm mai multe 
și să organizăm câteva acţiuni: 

La 13 martie 2015, la Biblioteca 
Academiei de Științe am găsit și am 
citit Albumul Basarabiei în jurul marelui 
eveniment al Unirii, care a văzut lumina 
tiparului la 8 aprilie 1933, la 
cincisprezece ani de la Unire. 

La 14 martie 2015, la Biserica din 


După decesul mamei sale, Natalia Andronachi 
(până la căsătorie, Vârlan), înmormântată în cimitirul 
din Biești (informaţia despre decesul tatălui, Vasile, 
este și mai săracă), mătușa Olimpiada, rămasă 
orfană la o vârstă fragedă, a trăit la „bădita 
Gheorghe”, la Chișinău. Deseori mergea în vizită 
la Mănăstirea Țigănești, unde fratele mamei, 
protosinghelul Dosoftei Vârlan, era stareț. 

(Albumul Basarabiei, pag. 64, notă) 

Despre bădița Gheorghe, Gheorghe Vasile 
Andronache (08.04.1893 — 14.03.1970), mătușa 
Olimpiada ne povestea că a fost ofițer. Scria o carte. 
Mai mult o scria noaptea, ziua era la serviciu. In 
anul 1940, împreună cu familia, a plecat peste Prut. 
Din informaţii de peste ani se vorbea că ar fi trăit 
în orașul Bârlad. Aici firul amintirilor s-a întrerupt. 
Căutările pe care le-am întreprins de unul singur 
nu au prea adus rezultate. Nu era pe puterile noastre 
nici de a găsi cartea lui Gheorghe Andronache, 
Albumul Basarabiei. 

In toamna anului 2014, la Biești a venit însă 


Pe urmele marilor bărbaţi ai neamului. 
Destinul tragic al celor care au votat Unirea 
cu Patria-mamă la 1918 


a Albumului Basarabiei... a fost pentru prima 


Au participat rudele — nepoţii fratelui Petru. 


Gheorghe V. 
Andronache. 
Numele lui a fost 
scos din anonimat 
pentru cetăţenii 





BN 


Maria Vieru-lșaev, istoric cercetător din Republica Moldova, a pornit 
în 2013 în căutarea mormintelor din România ale membrilor Sfatului Ţării 
din Basarabia din preajma evenimentelor de la 1918. Căutările prin 
bibliotecile și arhivele din ţară i-au îndrumat pașii spre Bârlad, unde 
a descoperit mormântul unui membru marcant al Unirii de la 1918. 

Mormântul căpitanului Gheorghe V. Andronachi a fost identificat 
la Cimitirul „Eternitatea” din Bârlad, după ce alte opt morminte ale 
unioniștilor, membri ai Sfatului Ţării din Basarabia de la 1918, au fost 


deoarece nu s-a mai știut absolut nimic despre el după 1944, când 
alături de mii de basarabeni s-a refugiat în România. „Important e că 
am pornit pe acest drum. Editura Enciclopedică din cadrul Academiei 
de Științe din Republica Moldova vrea să publice în 2018, la împlinirea 
a 100 de ani de la Unire, un dictionar, o enciclopedie a membrilor 
Sfatului Ţării care au votat Unirea pe 27 martie 1918. Mormintele 
acestora se află, în mare parte, în România. Altele sunt în Rusia ori 
Moldova. Nu se știe cu exactitate câte sunt, apreciem că în România 
ar fi vreo 50. Patru dintre ele se află la lași și câte unul la Câmpulung 
Muscel, Botoșani, Timișoara. Cel al căpitanului Andronachi a fost 





Biești s-a ținut un parastas de pomenire, la 45 ani 
de la moartea lui Gheorghe Andronache. O copie 


dată adusă în localitatea de baștină a autorului. 


La 27 martie 2015, în municipiul Bârlad a avut loc 
un parastas de pomenire la mormântul căpitanului 


ANDEA 











Despre căpitanul 
Gheorghe V. Andronache 


"| și autorităţile din Bârlad. 

La mormânt s-au întâlnit pentru 
“| prima dată rudele de pe cele 
"| două maluri ale Prutului. 

"| (Imagini la https://www.youtube. 
“| com/watch?v=0iiHIGXbCao, 
etc.) 

A La 8 aprilie 2015, la Liceul 

"| Teoretic Biești s-a ținut o lecție 
de patriotism, „Gh. Andronache 
— 122 ani de la naștere”, cu 
participarea reprezentanților 
Muzeului Militar al Ministerului 
Apărării. 


aloarea lucrării 
V aumu Basarabiei 
în jurul marelui 
eveniment al Unirii, după cum 
spun specialiștii, este mare. 
Pe lângă textul scris și 
documentele colectate, o importanţă deosebită au 
imaginile, care sunt greu de găsit în altă parte. Este 
o lucrare care încă trebuie citită, de cât mai multi 
și cu înţelegerea cuvenită. 

Dedicaţia și Cuvântul de început sunt semnate 
scurt Autorul. Cuvântul de încheiere e datat 8 aprilie 
1933. Pe lângă faptul că se împlineau 15 ani de la 

a Unire, această dată era și ziua în care 
CA i: autorul împlinea 40 de ani. Este o lucrare 
N, i a care trezește o mândrie deosebită pentru 
înaintașii neamului, oameni școliți, patrioţi 
5 și luptători pentru limbă, țarină și neam. 
& la Bârlad. A locuit într-o casă pe strada 
;%3] Zorilor și, timp de doi ani, nu a avut 
i] niciun venit. Pensia militară i-a fost 
i] suspendată o perioadă și a fost nevoit 
35] să facă munci simple: fostul demnitar 
“3 cântărea legume într-o gară. Gheorghe 
Andronachi este autorul unei lucrări 


sală să în 1933, Albumul Basarabiei. După ce s-a refugiat în România, a 


7 scris memoriile evenimentelor din Basarabia în perioada 


3] premergătoare Unirii (1917-1918). Se pare că din această 


| cauză a fost urmărit de Securitate până la moarte. „Din 
discuţiile purtate cu o nepoată a lui Andronachi, din 

| București, în ziua decesului, la prima oră, a fost chemat la 
Securitate. Era în putere. Familia a început să se îngrijoreze 
1 pe la prânz, pentru că nu mai venea la masă. Spre seară au 


ia fost chemaţi la spital, unde l-au găsit mort”, a relatat Maria 


Vieru-lșaev. La mormântul căpitanului Andronachi a fost 
organizată astăzi, 22 octombrie, o slujbă de pomenire, la 

fel ca în cazul tuturor mormintelor unioniștilor descoperite 

de istoricul Maria Vieru-lșaev. Organizarea evenimentului 

de la Bârlad a fost sprijinită de Gheorghe Pricop, directorul 
Liceului Teoretic „Mihai Eminescu” Bârlad și de muzeograful 
Alina Butnaru, de la Muzeul „Vasile Pârvan”. Câtiva elevi din 
Republica Moldova, care urmează cursurile liceale la Bârlad, 


au venit să-i aprindă o lumânare marelui erou unionist. 
(Sabina Gheorghe, 22 octombrie 2014, http://adevarul.ro/locale/vaslui/foto- 
urmele-marilor-barbati-neamului-destinul-tragic--celor-votat-unirea-patria-mama- 


descoperit întâmplător, despre el nemaiștiindu-se nimic după 1944”, a explicat, 
pentru Adevărul, Maria Vieru-lșaev. Destinul lui Andronachi (1893-1970) a fost 
tragic. Din 1944, după ce s-a stabilit în România, a fost vânat încontinuu de 


Securitate. Iniţial s-a stabilit în Craiova, apoi, pentru a i se pierde urma, s-a mutat 


se va despărți robul de fața stăpânului său cel dulce! 

Și iarăși, dacă socotim noi câtă supărare și întristare 
vom avea de la faţa satanei cea necurată, iarăși să ne 
îmbrăcăm în dulceaţa Domnului nostru și să îndrăgim faţa 
cea prea luminată a Domnului nostru și neîncetat să lucrăm 
Domnului nostru. Căci lacrimile noastre aici sunt de folos, cât 

|| suntem încă între cei vii, iar după moarte noi nu putem să mai 
lucrăm nimic lui Dumnezeu, căci cei morţi nu cred, cei morţi nu 
mărturisesc, cei morţi nu lucrează, celor morţi nu li se descoperă 
nicio taină, cei morţi nu au înţelepciune, cei morţi nu pot dobândi 
răsplată. Mortul nebotezat este osândit, chiar înainte de 

|| judecată. Căci cel viu și cel sănătos va lăuda pe Domnul. 

De aceea, iubiții mei, să ne grăbim să lucrăm Domnului până 

suntem vii, ca să nu se apropie vremea și să ne afle că încă 
n-am lucrat lui Dumnezeu, pentru că dacă ne va găsi vremea 


Anul VI m  Nr.10 (59) 


NyE iubiții mei, câtă supărare și întristare va fi când 

1918-1_5447cafcOd133766a82601ad/index.html) 


Din învățături... 


fără nicio îndreptare, ce răspuns vom răspunde atunci Domnului 
nostru? Au doar vom zice că n-am avut biserici sau n-am avut 
proroci, sau n-am avut mucenici, sau oare n-am avut Sfintele 
Scripturi? Sau că nu e faptă sufletească? De ce oare stăm aici 
toată ziua în zadar? „Au nu vedeți soarele mergând pe crugul 
său? Au nu vedeţi luna slujind celui ce-a făcut-o? Au nu vedeţi 
făptura lucrând ziditorului? Au nu vedeţi fiecare stihie făptuind 
lucrurile pentru care a fost făcută? Pentru ce voi singuri supăraţi 
firea stând în zadar? Pentru ce vă asemuiţi idolilor celor morţi? 
Au nu aveţi ochi, să vedeţi frumuseţea făpturii și să cântaţi pe 
ziditorul făpturii? Au nu aveți limbă și gură, ca să vă deșteptaţi 
spre cuvântul cel de laudă? Au nu aveţi mâini, să le întindeţi 
spre această milostenie? Picioare n-aveţi, ca să alergaţi către 
cărările facerii de bine? Ce staţi aici toată ziua în zadar? 

Până când vă veţi feri de stăpânirea mea?” 





î 
4 i, | 
“3 
aa da 


Emil Panaitescu și Columna lui Traian 


PAS 


n iunie 1967, elevă de liceu fiind, am văzut 
| expuse la Muzeul Partidului (fost Muzeul 
Tăranului Român, înființat la 1906 de Al. 
Tzigara-Samurcaș) din București, mulajele de pe 
frizele Coloanei lui Traian. Nu știam nimic despre 
Emil Panaitescu, cel care fusese inima și făptuitorul 
gestului care-i punea pe români în faţa istoriei 
lor din anii războaielor romano-dacice (din preajma 
anului 100 al erei noastre) înscrisă pe faimoasa 
Columnă, opera lui Apolodor din Damasc, inaugurată 
în Cetatea Eternă la 12 mai 113. Nu știam atunci nici 
despre Giuseppe Lugli, care a avut un rol important și 
considerabil la transportul basoreliefurilor la București 
în mai 1967. 

Destinul a făcut ca mai apoi să văd Roma 
și să descopăr acolo mormântul lui Emil 
Panaitescu din Cimitirul Acatolic Testaccio. 
Asta m-a făcut să vreau să știu mai multe 
despre acest român. El, Emil Panaitescu, este 
cel căruia îi datorăm azi gratitudinea noastră 
pentru copia Coloanei. Fiindcă el, ca director 
al Școlii Române din Roma (desemnat în 
această demnitate de Ministerul Instrucțiunii, 
la propunerea Academiei Române, prin 
ordinul de numire nr. 132019/1929, pentru 
2 ani, cu începere de la 15 oct. 1929, dar 
rămânând în această demnitate până în 
noiembrie 1940), adresând numeroase 
memorii către Academia Română, către 
Ministerul Educaţiei Publice, către Ministerul 
Finanțelor, cât și către Parlamentul Român, 
cerea finanțarea proiectului de copiere a 
Columnei (aceasta fusese demantelată de pe 
fusul său și dusă, bucată cu bucată, în pivnițele 
Vaticanului, pentru a fi ferită de stricăciunile 
Războiului Il Mondial). El a fost preocupat de 
executarea reproducerilor după Columnă, semnând 
în nume propriu, în calitate de responsabil al 
proiectului, toată documentația aferentă, atât cu 
Vaticanul, cât și cu Municipalitatea Romei. Acest 
lucru s-a putut pune în aplicare și datorită adresei 
directorului general al Muzeelor și Galeriilor 
Pontificale, Bartolomeo Nogara (1868-1954; arheolog 
și filolog, membru de onoare străin, din 1943, al 
Academiei Române) către Pietro Ercole, directorul 
Muzeelor Lateranului. Mulajele au fost executate de 
către meșteri de la Vatican, sub stricta supraveghere 
a lui Francesco Mercatelli. Copierea celor 125 de 
basoreliefuri ale frizei a început în 1939 și a durat 
până în mai 1940. Reproducerea bazei Columnei, 
decorată cu trofee, a fost executată în premieră 
pentru România în 1943, sub directa urmărire a lui 
Emil Panaitescu. Cheltuielile pentru acest demers 
s-au ridicat la suma de 769.000 lire și au fost 
onorate de către statul român. 

Calitatea mulajelor a fost verificată de o comisie 
formată de Guido Galli, directorul tehnic al muzeelor 
pontificale, Italo Gismondi, arhitect, Giuseppe Luglii, 
arheolog și specialist în topografie antică (membru 
corespondent străin al Academiei Române din 
1926, reconfirmat în 1965 ca membru de onoare; 
el va sustine la Academia Română, în 19 mai 1943, 
comunicarea „Intreitul aspect topografic, istoric 
și funerar al Columnei lui Traian”, apărută și în 
Memoriile Sectiunii Istorice ale Academiei Române 
din 1943) și Virgil Vătășianu, istoric de artă. Mulajele 
după reliefurile Columnei au ajuns în ţară târziu, 
din cauza războiului și a Cortinei de fier, ele fiind 
adăpostite la Roma, în subsolurile Muzeului Lateran 
și în depozitele Palatului Expoziţiilor. 


al antichităţii și arheolog, perfecţionat în anii 

1910-1913 la Munchen, Leipzig și Bonn în 
istorie antică, arheologie, filologie clasică, economie, 
drept roman. Intre 1922-1924 a fost bursier al Școlii 
Române de la Roma. Doctorat la Universitatea din 
Cluj, în 1925, cu lucrarea Fidenae. Studio storico- 
topografico (publicată în Ephemeris Dacoromana, 
1924, 2, pp. 416-459). Profesor de istorie antică la 
Universitatea din Cluj. A fost membru corespondent, 
din 1931, al societăţii academice Pontificia 
Accademia Romana di Archeologia. 


D) cine a fost Emil Panaitescu? A fost istoric 





El a fost cel care a încheiat lucrările și a 
inaugurat (la 10 ianuarie 1933) noul edificiu al Școli; 
române din Valle Giulia, Roma, ridicat după planurile 
arhitectului Petre Antonescu pe terenul donat de 
Municipalitatea Romei (1922) și de Guvernatorul 
Romei (1927) în folosință perpetuă. Piatra de temelie 
a edificiului a fost pusă la 27 ianuarie 1928, când 
ministrul României la Roma era diplomatul Alexandru 
Emmanuel Lahovary (fiica sa și a Annei Kreţulescu, 
Maria-Sofia Lahovary-Kreţulescu, a fost soția lui 
Emil Panaitescu). Banca Naţională a României 
a avut și ea aportul său. 

Pe peretele din holul Școlii, numită Accademia 
di Romania in Roma, este scris: 

„Donatori: 

Benito Mussolini, 
Academia Română — 
București, Vasile Pârvan 

In zilele regilor Ferdinad 
și Carol al Il-lea, Banca 
Naţională a României a 
înălţat acest edificiu pentru 
progresul științei și al artei 
românești la lumina eternă 
a latinităţii și ca simbol 
al legăturilor de sânge 
și de cultură dintre ltalia și 
România. Anno MCMXXXII. 

Această clădire a fost 
ridicată dupe planurile și 
sub direcţia arhitectului Petre 
A. Antonescu 1873-1965.” 


Emil Panaitescu a fost și s-a remarcat ca un foarte 


bun organizator al activităţii științifice și administrative 
a acestui for al culturii române în capitala Italiei. 

Voi enumera, în ordinea anilor, pe cei care au 
fost bursieri ai Accademia di Romania in Roma: 

AI. Marcu (1922-1924); Ștefan Bezdechi (1923-1924); 
Al. Busuioceanu (1923-1925); Claudiu Isopescu 
(1923-1925); Radu Vulpe (1924-1926); G. Călinescu 
(1924-1926); Constantin Daicoviciu (1925-1927); 
Horia Teodoru (1925-1927); VI. Dumitrescu (1927- 
1928); Ștefan Balș (1928-1930); Virgil Vătășianu 
(1930-1931); Grigore lonescu (1930-1931); Mihai 
Berza (1931-1933); D.M. Pippidi (1931-1933); 
Dumitru Tudor (1933-1935); lon |. Rusu (1933-1935); 
Francisc Pall (1934-1936); Dinu Adameșteanu (1938- 
1942); lon Barnea (1941-1942); Alex. Ţipoia (1946- 
1947); Marian Papahagi (1969-1972). 

Spre cunoașterea lui Emil Panaitescu, voi da mai 
jos, în traducerea mea din limba franceză și italiană, 
panegiricul rostit de prof. univ. Sever Pop (27 iulie 
1901, Poiana Ilvei, Bistriţa-Năsăud — 17 febr. 1961, 
Louvain, Belgia, director adjunct la Accademia di 
Romania in Roma, fondatorul Le Centre international 
de Dialectologie generale de la Louvain, cu buletinul 
său, revista Orbis) la moartea lui Emil Panaitescu 
și publicat în Orbis — Buletin Internațional de 
Documentaţie Lingvistică — Tom VII, nr. 2, 1958, 
Louvain — Centrul Internaţional de Dialectologie 
generală. 


Emil Panaitescu 
(11.02.1885 — 20.02.1958) 


Moartea savantului arheolog român Emil 
Panaitescu constituie, pentru poporul român și 
pentru viața intelectuală a Romei — unde defunctul 
a desfășurat o importantă activitate științifică — o 
pierdere ireparabilă; ea pricinuiește numeroșilor 
prieteni și elevi un mare regret și lasă cea mai 
afectuoasă amintire. 

Emil Panaitescu s-a născut la 11 febr. 1885 la 
Cudalbi, departamentul Covurlui (România). După ce 
a urmat cursurile de istorie de la Facultatea de Litere 
a Universităţii din București sub directia istoricului 
român Dimitrie Onciul, Panaitescu a continuat studiile 
sale asupra istoriei antichităţii grecești și romane în 
Germania, mai ales la Bonn, unde a avut ca maeștri 
pe istoricul Ulrich Wilcken, fondator al revistei Archiv 
f. Papzrusforschung (t. |, 1900) și pe arheologul 
Georges Loeschcke. 

În septembrie 1909, a intrat în învățământul 

secundar din ţara sa și puţin 
mai târziu în învăţământul 
superior, la Universitatea din 
lași, în calitate de profesor 
supleant la catedra de 
arheologie (1919). 

Incă din 1920, el devine 
titularul catedrei de istorie : 
antică a Facultăţii de Litere de la Universitatea din 
Cluj, directorul seminarului de istorie antică și al 
Institutului de Studii clasice din Cluj (1929-1932). 

Să-mi fie permis să amintesc că eu am avut 
onoarea și plăcerea de a urma la Cluj, în 1920, 
cursurile sale remarcabile de istorie a antichităţii 
greci și romane. 

In 1922, el devine membru al Comisiei Muzeului 
etnografic din Cluj, al Asociaţiei de cultură Astra din 
Sibiu și al Comisiei monumentelor istorice, secțiunea 
Transilvania (1928). 

După ce a întreprins o serie de remarcabile 
cercetări arheologice în România și Italia, Academia 
Română i-a încredințat, în anul 1929, direcţia 
Academiei Române din Roma (Școala Română din 
Roma). El a condus strălucit această instituție până 
în 1940 (vezi mai jos). 

Panaitescu a fost ales în Parlamentul Român 
în anii 1920-1922, 1927-1928. 

Alte distincţii: Membru ordinar (Socius ordinarius) 
al Institutului german de Arheologie din Berlin (1929), 
membru ordinar al Institutului de Arheologie din 
Viena (Ordentliches Mitglied des oesterreichisches 
Archăologisches Instituts Wien); membru 
corespondent al Pontificia Accademia Romana 
di Archeologia (1931); membru al Associazione 
internazionale degli Studi Mediterranei (Roma, 1930); 
membru de onoare al Societăţii de Numismatică 
din București, membru al Societa Romana di Storia 
Patria (Roma); membru al Accademia dei Virtuosi. 

Academia Română a încununat descoperirile 
sale arheologice cu Premiul „Vasile Pârvan”. 

Decorații: Răsplata muncii pentru învățământ, 
clasa |; Meritul cultural, clasa |, Grand officier 
de la Couronne d'ltalie. 

Panaitescu a întreprins călătorii științifice în 
următoarele ţări: Italia, Franţa, Germania, Ungaria, 
Grecia, Africa de Nord, Asia Mică. 

El a luat parte la congresele de istorie din Oslo, 
Zurich, Berlin și Roma. 

A ţinut conferinţe în străinătate: Germania (Berlin); 
ltalia (în numeroase centre universitare), Elveţia 
(Berna, Geneva, Laussane, Zurich). 

Activitate literară și artistică: Panaitescu a publicat 
în celebra revistă românească Convorbiri literare 
multe articole semnate sub pseudonimele E. Dragoș 
și E.D. 

A avut marele merit de-a fi realizat un mulaj total 
al Coloanei lui Traian, completat de un studiu foarte 
important (în manuscris). 

Printre aceste numeroase studii, semnalăm 
următoarele: La chronique de Radu Popescu 
(în română); Histories des regnes dans les Pays 
roumains (în română); Le limes dacique: Nouvelles 
fouilles et nouveaux resultats (1929); II ritratto di 
Decebalo (în Ephemeris Dacoromana, t. |, 1923, 
pp. 387-413); Fidenae, Studio storico topografico 
(în Ephem. Dac., t. II, 1924, pp. 416-459); II limes 
romano nella Romania (conferinţă la PIstituto di Studi 
Romani, Roma); V. Pârvan, Bucarest, 1930 (opuscolo 
publicato in occasione dellinaugurazione del busto 
di V. Pârvan a Roma, alla Scuola Romena di Roma), 
24 p.; Momenti della civiltă romana nella Mesia (în 
Gli Studi romani nel Mondo, vol. II, Bologne, 1935, 
pp. 225-252); Le grandi strade romane in Romania, 
con 4 tavole fuori testo, Roma, Istituto di Studi 
Romani, 1938, 23 p.; La chiesa principesca di Curtea 
de Argeș in Romania (conferință la Ravenna în ciclul 
de Etudes byzantines, 1935, și la Accademia di 
Romania, Roma, 1937, cf. Ephemeris Dacoromana, 
t. VII, 1937, p. IX); / Daci sulla Colonna Traiana 
(conferinţă la Ecole roumaine de Rome, 1939); 

Pe țărmul Pontului Euxin (în Indreptar, t. III, 
nr. 4-5, 1953). 

Academia Română din Roma constituie un 
titlu de glorie pentru România; ea merită a 
fi amintită, mai ales că, datorită spiritului de abnegaţie 
și de clarviziune a acestui savant, poporul român 
a putut forma o falangă de istorici, de arheologi, de 
filologi și de artiști a căror valoare este recunoscută 
de asemeni de conducătorii actuali ai ţării. 

Academia Română din Roma (Școala Română 
din Roma), a fost fondată în 1920, printr-o lege, 
votată în Parlamentul român, urmare a unei propuneri 
făcute de savantul istoric Nicolae Iorga. 

La 12 ianuarie 1922, fu semnat, de ministrul 
român Alexandru Emmanuel Lahovary și de 
Municipalitatea din Roma, contractul care acordă 
poporului român 5.000 mp în Valle Giulia „con 
lo scopo di fabbricarvisi un edificio destinato 
all' Accademia Romena di Storia, Archeologia 
e Belle-Arti” (Ephem. Dac., t. V, 1932, p.1X). 

În 1924, Direcţia Băncii Nationale Române 
a luat nobila decizie de a construi pe cheltuiala sa 
Academia. Aceasta este amintită pentru posteritate 
prin următoarea inscripție: „În numele regelui 
Ferdinand | și Carol al II-lea, Banca Naţională a 
României a ridicat acest edificiu pentru progresul 
științei și artelor românești în lumina dăinuitoare 
a latinităţii, ca un simbol al legăturilor de sânge 
și de cultură între Italia și România” (ib.). 

Primul director al Academiei a fost istoricul Vasile 
Pârvan (1922-1927), urmat de G.G. Mateescu (1928). 

Reluarea, în 1929, a lucrărilor de construcţie 
a Academiei și a terminării lor a fost determinată 
de munca remarcabilă și asiduă a savantului 
Panaitescu. 

La 1 ianuarie 1932, Academia Română din Roma 
a fost mutată în noul locaș care are pe frontispiciu 
inscripția următoare: „Populus Daco-romanus hanc 
Sedem in Urbe Aeterna Litteris et Artibus faciendam 
curavit”. 

Școala oferea tinerilor cercetători, deja licenţiați, 

care obținuseră, prin concurs, o bursă de studii 
de 2 ani: 12 camere, destinate membrilor secțiunilor 
științifice; două studiouri pentru pictori; două studiouri 
pentru arhitecţi; două ateliere pentru sculptori; 
o bogată bibliotecă cu mai bine de 15.000 de volume; 
o sală de conferințe; o sală amenajată pentru arhive- 
le de fotografii; o sală muzeu (pentru mai multe detalii 
a se vedea Ephem. Dacorom., t. V, 1932, pp. IX-X). 

Panaitescu a organizat la Academie un mare 
număr de conferinţe și o serie de expoziţii pentru 
operele de artă ale Secţiei artistice (a se vedea, 
cu titlu de exemplu, Ephemeris Dacorom., t. VI, 1935, 
pp. X-XI; t. VII, 1937, pp. IX-X). 


A ctivitatea desfășurată de Panaitescu la 


Desen de Nicolae (Cucu) Ureche 

eriodicele Academiei. Academia a publicat 

Pmitoar două periodice: 

Ephemeris Dacoromana, Annuario della Scuola 
Romena di Roma (i. |, 1923), având ca tel publicarea 
lucrărilor membrilor Secţiei de arheologie și de istorie 
a artei, referitoare mai cu seamă la probleme ale 
antichităţii clasice, de istoria artei și de arhitectură. 

Diplomatarium ltalicum, Documenti raccolti negli 
Archivi italiani (t. |, 1925), având ca țel să publice, 
cu comentarii și note, culegerile de documente 
din arhivele romane. 


-..."” 


- 
- 
- 
d. 

Panaitescu definea cercetările întreprinse 
de membrii Academiei în următorii termeni: 

„Punctul de plecare al cercetărilor întreprinse 
în această direcţie de colegii arhiviști de la Școala 
Română din Roma este acela al românităţii 
reprezentată în orientul european prin Poporul 
Român. În lupta seculară împotriva păgânilor, Roma 
papilor a avut un respect pentru acest popor de 
origine latină și o permanentă preocupare politică, 
în virtutea speranţei de a-l converti într-o bună zi la 
propria credinţă. De aici numeroasele și interesantele 
relaţii față de Ţările românești, datorate misionarilor 
catolici locuind acolo și care se referă nu numai 
la chestiunile ecleziastice confesionale, ci și la cele 
politice, sociale și culturale pentru care, mai ales, 
aduc date de primă importanţă... 

În afară de documentaţia care se referă la Evul 
Mediu și la epoca modernă a cercetărilor, trebuie 
căutat și în arhivele din Italia în care se conservă 
documente din epoca Renașterii naționalităților. 
Actiunea de eliberare și independenţă naţională 
a poporului român s-a dezvoltat nu numai în același 
timp cu aceea promovată cu acţiunea unităţii italiene, 
ci încă cu sprijinul și exemplul celor mai iluștri 
dintre reprezentanţii Renașterii italiene. Investigații 
asemănătoare urmărite de tinerii studioși români vor 
contribui, fără îndoială, și la o evaluare justă a acelei 
perioade de prietenie entuziastă între Italia lui Cavour 
și Principatele Danubiene.” (Diplom. ital. T. II, 1930, 
p. VIII) 


mare număr de vizite și excursii științifice 

în Italia, Panaitescu a condus lucrările 
membrilor, publicate sub direcţia sa în cele două 
periodice citate mai sus: 

|. În Ephemeris Dacoromana, tom V, 1932, XI, 
411 p.: Al. Busuioceanu, Daniele da Voltera e la 
storia di un motivo pittorico;, Horia Teodoru, Eglise 
cruciformes dans I'ltalie Meridionale (San Pietro 
d'Otranto); Ștefan M. Balș, SantAngelo al Monte 
Raparo (Basilicata); C. Daicovici, G!i Italici nella 
Provincia Dalmatia; G. Ştefan, Armi protostoriche 
sulla monete greche; Hortensia Dumitrescu, L'etâ del 
bronzo nel Piceno; Ştefan Pasca, Le denominazioni 
personali sardo-logudoresi dei sec. XI-XIII. 

II. În Ephemeris Dacoromana, t. VI, 1935, XII, 
452 p.: Virgil Vătășianu, La „Domitio Virginis” Grigore 
lonescu, Le chiese pugliesi a tre cupole; Gr. Avakian, 
Rilievi inediti di monumenti etruschi e romani, 
|. Doboși, Bovi/lae; Nicolae Laslo, Riflessi d'arte 
figurata nelle Metamorfosi di Ovidio; Leon Diculescu, 
Frammenti di estetica e di litteratura. 

III. În Ephemeris Dacoromana, t. VII, 1937, XI, 
356 p.: R. Bordenache, La SS. Trinitâ di Venosa; 
Mihail Macrea, Un disegno inedito del Rinascimento 
relativo alla Colonna Traiana; N. Lupu, La Villa 

| ucrări conduse de Panaitescu. În afara unui 


di Sette Bassi sulla Via Latina; D. Tudor, | Cavalieri 
Danubiani. 

IV. În Ephemeris Dacoromana, t. VIII, 1938, IX, 
449 p.: Nicolae Cucu, La casa medioevale nel 
Viterbese; lon |. Rusu, Maceadonica; D.P. Pippidi, 
Tacite et Tibere; H. Mihăescu, La version latina 
di Dioscoride; M. Beza, Amalfi preducale; D. Tudor, 
Nuove rappresentazioni dei Cavalieri Danubiani; 

V. În Ephemers Dacoromana, t. IX, 1940, XI, 
445 p.: E. Condurachi, Monumenti cristiani nell'Illirico; 
Leon Țopa, La relazione tra la forma di governo 
e l'organizzazione militare romana dai Gracchi ad 


„ Augusto; D. Ciurea, Le scritture latine nei Paesi 
| Fomeni;, Petru lroaie, II canto popolare istroromeno; 
IT. Onciulescu, G. Vegezzi-Ruscala e i Romeni. 


VI. In Diplomatarium Italicum, t. ||, 1930, IX, 
514 p.: Virginia Vasiliu, // Principato moldav 
e la Curia Papale fra il 1605-1620; Nicolae Buta, 
I Paesi Romeni in una serie di „Awvisi” della fine 
del Cinquecento;, G. Călinescu, Altre notizie sui 
missionari cattolici nei Paesi Romeni. 

VII. În Diplomatarium Italicum, t. III, 1934, XI, 


| 421 p.: Constantin Radu, Vita Despothi Principis 


Moldaviae; lon Moga, La contesa tra Gabriele Bathori 
e Radu Serban vista dalla Corte di Vienna; Anton 
Mesrobeanu, Nuovi contributi sul Vaivoda Gaspare 
Graziani e la guerra turco-polacca del 1621; D. 


Găzdaru, Une relazione manoscritta italiana sulla 


rivoluzione di Tudor Vladimirescu; M. Berza, Indices. 

VIII. În Diplomatarium Italicum, t. IV, 1939, IX, 
413 p.: Aurel Decei, „Awvisi” riguardanti i Paesi 
Romeni negli anni 1596-1598; Gh. Vinulescu, Pietro 
Diodato e la sua relazione sulla Moldavia (1641); 
Francisc Pall, Le controverse tra i Minori conventuali 
e i Gesuiti nelle missioni di Moldavia (Romania). 

Sub conducerea lui Panaitescu au fost publicate 
9 volume de Ephemerides Dacoromana și 2 volume 
de Diplomatarium Italicum. 


fost încredințată de către Academia Română 
din București lui Scarlat Lambrino (director) 
și lui Sever Pop (director adjunct), profesor la 
Universitatea din București. In decembrie 1947, 
instituţia a trebuit să înceteze complet activitatea 
sa științifică în urma evenimentelor politice survenite 
în România (proclamarea republicii); după mai 
mult de zece ani, activitatea n-a fost încă reluată. 

Presentimentul unei morți în exil și încrederea 
sa de nezdruncinat în viitorul poporului român, 
îndrăgostit de libertate, reies clar din sfârșitul 
articolului său intitulat La țărmul Pontului Euxin 
(Au bord du Pont Euxin): 

„În zilele din exilul penibil, gândul meu a fost 
constant fixat spre ţara mea pe care eu nu o voi 
mai vedea. Corabia României a devenit, de mai bine 
de un sfert de secol, prada valurilor și a vânturilor. 
Uneori este izbită de piedici amenințătoare care 
o sfarmă. Alteori, cum e în prezent, valurile vor 
s-o înghită. Acest gând mă face să mă cutremur... 

Eu trăiesc în lumea de altădată și mă simt obligat 
de-a o face cunoscută. Suflă vânturi barbare, valuri 
furioase se ridică. Forțe demonice, însetate de ură, 
de crimă și de sânge, par să domine pământul 
României. 

Dar, va veni ziua în care demonii vor fi încătușați 
și aruncaţi în prăpastia și în fundul tenebrelor. 

Dumnezeul eternității și al libertăţii va străluci din 
nou pe cer și va reda voioșia pe câmpurile României. 
Oamenii își vor întoarce liberi privirile lor spre cer, 
făcând liberi semnul crucii; ei vor îngenunchea 
și se vor ruga înaintea altarelor. Ei vor simţi din nou 
chemarea muncii creatoare, energia binefăcătoare 
și miracolul eternității... 

Atunci vor putea să înalțe din nou România 
pe altarele credinţei și ale culturii” (Articol publicat 
în 1953; a se vedea bibliografia). 

Opinia istoricului Vasile Pârvan asupra destinului 
marilor oameni se potrivește pe drept marelui 
realizator și director al Academiei Române în Roma: 

„Popoarele nu-și iubesc marii oameni decât după 
ce-i pierd; din această cauză, aniversarea unui mort 
reprezintă aniversarea unei nașteri.” 

Poporul român liber nu va uita niciodată 
activitatea servitorului său credincios. 

Requiescat in pace! 


Li sfârșitul anului 1941, directia Academiei a 

Doamna Elena Cuza 


cele mai iubite și respectate femei din secolul 

al XIX-lea, datorită calităților sale deosebite, 
fiind apreciată nu doar pentru frumusețea fizică, ci și 
pentru sufletul său delicat, pentru modestia sa, pentru 
generozitatea, spiritul de sacrificiu și dărnicia ei. 

Câte dintre doamnele din ziua de azi ar putea 
face ceea ce a făcut Elena Cuza, care, învingându-se 
pe sine, a crescut cu o dragoste de adevărată mamă 
copiii pe care soţul său, Alexandru, i-a avut cu 
Maria Obrenovici, considerată, în acel timp, cea 
mai frumoasă femeie din întinsul Imperiu Otoman? 

In mai 1909, când a murit, Elena Cuza, deși era 

una dintre cele mai bogate doamne din ţară, a fost 
îmbrăcată cu o rochie modestă, singura pe care 
o avea, pentru că uriașa sa avere o împărţise 
celor săraci, care, cu lacrimi în ochi și cu sufletele 
îndurerate, o conduceau pe ultimul drum pe cea 
pe care cu duioșie o numeau „Sfânta”. 

Se poate spune că întâlnirea cu viitorul său 
sot, Alexandru loan Cuza, a fost o adevărată 
revelaţie, a fost ceea ce se numește o dragoste 
reciprocă la prima vedere. In acel an, 1843, 

Al.l. Cuza se întorsese de la Paris, de la studii, 
și era privit în societatea ieșeană ca un tânăr 
rebel și aventuros, curtenitor și distractiv, primit 
în cercurile înalte ale societăţii. Cuza era cu 
adevărat un bărbat frumos, cu trăsături plăcute, 
ochi albaștri strălucitori, păr castaniu ondulat, 
lăsând pe oriunde trecea o impresie puternică. 

Tânăra Elena, o copilă pe atunci, a fost 
fermecată de acest bărbat atât de seducător 
și s-a îndrăgostit fulgerător de el. La rândul său, 
spiridușul dragostei l-a atins și pe strălucitorul 
Alexandru, care vedea în fiica marelui boier 
moldovean Rosetti o doamnă adevărată, o 
femeie de excepție, sinceră, iubitoare, înțeleaptă, 
străină de orice interese, era exact tipul de 
femeie pe care o dorea de soție. 

Alexandru Cuza nu a ezitat nicio clipă, i-a cerut 
mâna, iar Elena a acceptat fără șovăire. Fericită, 
Elena a anunţat-o pe mama ei, Catinca Rosetti, 
renumită pentru severitatea cu care își crescuse și 
educase copii, că alesul ei era Al. Cuza, care avea o 
reputaţie nu tocmai favorabilă, dar, spre surprinderea 
ei, mama a acceptat cu bucurie alegerea: „a-l, 
maică! Am auzit despre el că e om cu temere de 
Dumnezeu”, sărutând-o apoi cu duioșie pe frunte. 


Fe îndoială, Elena Cuza a fost una dintre 


căsătorit în Biserica de la Solești, acolo unde 

se aflau moșia și conacul boierului Rosetti. 
După nuntă, cei doi tineri se mută la Galaţi, unde 
Cuza a fost numit judecător. La început, relaţiile 
dintre cei doi sunt excelente, dar nu după mult timp 
apar și primele neînţelegeri, la care a contribuit 
și Catinca, mama Elenei, care, pentru o vreme, 
a locuit cu ei. Au apărut deosebirile de temperament 
și educaţie. In timp ce Alexandru o copleșește cu 
dragostea sa, era deosebit de curtenitor și posesiv, 
dorind să-și petreacă tot timpul cu tânăra sa soție, 
Elena, care primise o educaţie rigidă, era mult mai 
reținută, excesiv de pudică, ceea ce va duce treptat 
la răcirea sentimentelor dintre cei doi tineri soți. 
Cu vremea, Alexandru loan Cuza începe să evite 
căminul conjugal, se dedă petrecerilor și aventurilor 
ocazionale. Elena rămâne tot mai mult singură, 
iluziile ei despre o căsătorie fericită încep să dispară. 

In 1848, în aceeași zi, au murit atât tatăl ei, cât și 

bunica, fiind înmormântați la Solești, provocându-i 
Elenei o mare durere, căci își venera tatăl. Anul 1848 
aduce noi încercări tinerei familii. La lași se manifestă 
un curent de înnoire și schimbare la care este părtaș 
și Al.|. Cuza. Speriat, domnitorul Mihail Sturdza îi 
arestează pe liderii tinerilor revoluționari, printre care 
și pe Cuza. Cei doisprezece arestaţi sunt maltrataţi, 
transportaţi spre Măcin, unde urmau a fi îmbarcaţi și 
transportaţi la Istanbul. Informată că soţul său a fost 
arestat și grav rănit la picior, Elena se transformă 
brusc dintr-o femeie timidă într-o luptătoare devotată, 
pentru a-și salva soţul. Ea intervine pe lângă consulul 
englez de la Galaţi, Cumingham, prin intermediul 
căruia puteau fi salvaţi exilaţii. Trebuiau mituiți 
marinarii greci care îi transferau la Măcin, dar aceștia 
cereau o sumă exorbitantă, pe care Elena nu o avea. 


VA 


|_- 30 aprilie 1844, Elena și Alexandru s-au 


4 PS 


în dar de la familia sa și, cu banii rezultați, reușește 





să-i elibereze pe cei doisprezece arestaţi, atră- 
gându-și prin gestul acesta respectul, admiraţia și 
aprecierea lui Vasile Alecsandri, M. Kogălniceanu, 
Costache Negri, care au fost alături de ea în toate 
momentele dificile ale vieţii sale. Familia Cuza s-a 
refugiat în Bucovina, la Cernăuţi, unde vor fi găzduiţi 
în casa vestitului boier patriot Eudoxiu Hurmuzachi. 
In 1849, după înlocuirea domnului Mihail Sturdza 
cu Grigore Ghica, familia Cuza se întoarce la lași, 
Alexandru primind funcții importante în aparatul 
judecătoresc-administrativ, reluându-și viața 
de petreceri. 


refugiază adesea la țară, unde se simţea în 
elementul său. Cea mai mare durere a ei era 
aceea că nu putea să aibă copii, ceea ce a contribuit 
și mai mult la răcirea relaţiilor dintre ea și soț. Sora ei 
mai mică, Zoe, căsătorită 
| cu lordache Lambrino, 
| moare la nașterea celui 
| de-al treilea copil și atunci 
| Elena se dedică trup și 


- lena rămâne tot mai mult singură și se 

nepoților, așa cum 
| îi făgăduise surorii ei: 
|, Eunuamdecetrăi, 
viața îmi este o adevărată 
| povară”. 
| In ianuarie 1859, Al.I. 
Cuza a fost ales domnul 
| Moldovei, ocazie cu care 
| soţia sa îl încurajează 
| și îi spune că îi va fi 
| sprijin devotat. Elena se 
| comportă admirabil, caută 
| să-și învingă timiditatea 
și să devină o companie 
plăcută celor din aparatul 
domnesc și îl sprijină cu tot ce poate în greaua 
sa misiune pe augustul său sot. 

In viaţa ei intervine însă o nouă problemă, care 
îi va provoca multă durere, odată cu apariţia la lași 
a principesei Maria Obrenovici, o femeie seducătoare, 
inteligentă, care își propune și reușește să-l seducă 
pe Cuza. Deși a fost grav lovită sufletește, în mândria 
ei de femeie, de doamnă și soţie, Elena, conștientă 
de pericolele la care l-ar expune pe Cuza în cazul în 
care ar divorța, acceptă rușinea pe care i-o provoacă 
soțul ei și rămâne, în continuare, alături de el. 

In 1860, având sănătatea șubrezită de agitația 
și starea de neliniște și nesiguranţă în care trăia 
și pentru a se îngriji de educaţia nepoților, pleacă 
la Paris, lucru care este interpretat de mama sa ca 
o cedare în fața Mariei Obrenovici. Elena era extrem 
de iubită de către români, care doreau revenirea la 
normal a relațiilor dintre cei doi soţi, iar o eventuală 
despărțire a lor ar fi putut periclita unirea. 

La Paris, împăratul Napoleon al II-lea o invită 
la curte și o primește cu multă prietenie și curtoazie, 
stabilindu-se legături sufletești apropiate, mai ales 
între cele două înalte doamne. In ţară, apropiații 
familiei domnitoare își intensifică presiunile și solicită 
revenirea cât mai grabnică a soţiei domnitorului. 

La Paris, au sosit fraţii Vasile și lancu Alecsandri, 
care au asigurat-o pe Elena Cuza că însuși 
domnitorul resimțea lipsa ei și că „pentru binele 
țării, trebuie să-și calce pe suflet și să uite ceea ce 
îndurera pe toţi bunii români”. După revenirea în ţară, 
la palat s-a dat o mare recepție, la care participă 
lumea bună a Capitalei, care rămâne uimită când, 
în locul femeii rănite și resemnate, se trezește în 
fața unei doamne splendide, îmbrăcată într-o rochie 
superbă, după ultima modă pariziană, cu un buchet 
de camelii albe la centură, cu o pieptănătură 
minunată. Insuși domnitorul Cuza a fost plăcut 
impresionat de transformarea arătată de soție. 

In 1862, cu sprijinul doctorului Carol Davila, 

Elena Doamna a pus bazele unui așezământ pentru 
îngrijirea copiilor orfani. Impresionat de activitatea 
principesei, Costache Negri îi adresează o scrisoare 
lui lancu Alecsandri, în care îl informa: „...Principesa 
face minuni, face vizite, primește pe toată 

lumea, merge să vază toate așezămintele publice, 
îndeplinind toate acestea cu modestia și delicatețea 
care o fac iubită de toți”. Toată lumea este încântată 
de principesa Elena, care îl apără pe soţul său și îi 

acoperă slăbiciunile. Dar, 
deși impresionat de tot ceea 
ce făcea soția sa pentru el 
și pentru ţară, Al.I. Cuza își 
continuă relaţia cu Maria 
Obrenovici, care naște un 
băiat ce este botezat cu 
numele tatălui său. Doamna 
află vestea, lucru care o 
îndurerează. Atunci, pentru 
prima dată, acceptă gândul divorțului și se retrage 
la Ruginoasa, unde se ocupă cu amenajarea și 
mobilarea castelului, precum și de îngrijirea parcului. 
Aici, în septembrie 1864, se petrece un fapt care 

îi va hotări viaţa sa ulterioară. 





au venit mai multi ţărani clăcași să-i 

mulțumească lui Al.I. Cuza că-i eliberase 
de clăcășie și îi împroprietărise cu pământ. Printre 
ei se afla și bătrânul lon Roată, care s-a adresat 
domnitorului cu cuvinte înțelepte, izvorâte din inimă: 
„Prea lnălţate Doamne! Mare ești tu, Doamne! 
Bunule părinte al plugarului român! Tu ne dai lumina, 
tu ne dai viața și tu ești puternicul stăpânitor, unicul 
Domnitor care ai fost numit de Dumnezeu sfântul să 
fii mântuitorul nostru. Așa, Prea lInălțate, ne-ai făcut 
dreptate. Să trăiască Alexandru, suveranul românilor, 
dimpreună cu Măria Sa Doamna, mulţi ani fericiţi!” 
Doamna Elena a văzut ceea ce s-a petrecut, a avut 
o adevărată revelaţie și a înţeles, atunci, curajul și 
eforturile făcute de Cuza, care, învingând greutăţi 
imense, a făcut fericiţi peste trei milioane de români 
și cât de neînsemnate erau nemulțumirile ei. Atunci 
s-a decis să se împace cu soțul său, să rămână 
alături de el până la moarte și să accepte copilul 
pe care acesta îl avea cu rivala ei, Maria Obrenovici. 
Ba, mai mult, a acceptat să-l înfieze și pe cel de-al 
doilea fiu al lui Cuza, Dimitrie. 

Ce s-a petrecut mai departe, se cunoaște. 

Deși a promis soției sale că se va despărţi de Maria 
Obrenovici, Al.I. Cuza nu s-a ţinut de cuvânt, cei doi 
și-au continuat relaţia până la moartea sa, în 1873. 
După moartea lui Al.I. Cuza, la numai 53 de ani, la 
Heidelberg, în Germania, în urma unei boli de inimă 
complicate cu un astm bronșic, Maria Obrenovici a 
devenit dama de companie a împărătesei Germaniei 
și a murit, la numai 41 de ani, în urma unui cancer 
genital. Cei doi fii ai lui Cuza cu Maria Obrenovici 
au fost crescuți și educați de Elena Cuza, aceștia 
moștenind și defectele tatălui lor, dar și bolile 
de care acesta suferise. Fiul cel mic, Dimitrie, s-a 
sinucis într-o cameră a palatului de la Ruginoasa, 
pentru că mama sa adoptivă nu a acceptat ca el 
să se căsătorească cu o femeie nedemnă de el. 
Alexandru, fiul cel mare, căsătorit fără voia mamei 
sale (căci era bolnav de inimă și nu avea voie să 
se căsătorească) cu Elena Moruzzi, a murit în urma 
unui atac de cord, în Spania, când se afla în luna de 
miere. Cei doi băieţi au fost înmormântați în Biserica 
de la Ruginoasa, de-o parte și de alta a tatălui lor. 


Das 
| ntr-o dimineaţă, la castelul de la Ruginoasa 


să-i ajute pe cei săraci, orfani, văduve, 

dăruiește tinerelor de pe pământurile sale 
fie o bucată de pământ, fie o vacă cu lapte, cu 
condiția ca atunci când se căsătoresc să fie fecioare. 

A trăit până în 1909, când s-a sărbătorit, cu mare 
fast, 50 de ani de la Unirea din 1859, moment în 
care Al.l. Cuza a fost reabilitat. Avea 84 de ani, era 
suferindă, dar a fost fericită să participe la ceremonia 
de la Ruginoasa, când în faţa a mii de oameni veniţi 
din toată ţara a spălat cu mâinile ei tremurânde 
osemintele iubitului său soț, care au fost puse 
într-o raclă de argint. Atunci, a fost auzită spunând: 
„Alexandre, eu pot să mor, căci mi-am făcut ultima 
datorie față de tine”. 

A mai trăit câteva zile. A lăsat un testament prin 
care a cerut să nu i se organizeze funeralii naţionale, 
să fie condusă pe ultimul drum numai de ţăranii în 
mijlocul cărora a trăit, într-un car tras de boi. A fost 
înhumată în grădina conacului părintesc de la Solești, 
unde își petrecuse copilăria, loc pe care l-a iubit toată 
viaţa. Din păcate, astăzi, clădirea conacului de la 
Solești se află într-o stare jalnică, o adevărată ruină. 

Să lăsăm să cadă o lacrimă în memoria acestei 
Doamne a românilor, unică în felul ei! 


D oamna Elena continuă să facă fapte bune, 

ecent, pe 29 mai 
PRz0:s dl. Radu 
Boroianu, 
președintele I.C.R., analiza 
„cu atenţie și înțelegere” 
Programul naţional 
(guvernamental), manifestările 
preconizate a se organiza cu prilejul Centenarului 
Primului Război Mondial, propunând, în context, 
„0 conexare obligatorie cu domeniul cultural”, în 
condiţiile în care, în opinia domniei sale, la 1 ianuarie 
2019, România își va „căpăta locul meritat în 
Europa”, prin preluarea (co)președinţiei U.E. Cum 
problema aniversării, în acest cadru, a Centenarului 
Unirii este cu totul ambiguu și incidental menţionată, 
fiind expediată într-o frază finală („Principiul 
propunerii noastre rămâne neschimbat: România 
este aceeași după Marea Unire ca și după încheierea 
Marelui Război.”), fără legătură aparentă cu contextul 
declaraţiei pretenţios numită „Provocări istorice 
și proiecte strategice pentru imaginea României 
în perioada 2016-2019”, nu ne rămâne decât 
să subscriem la propunerile domnului Boroianu, 
care vizează, potrivit specificului instituţiei pe care 
o reprezintă, organizarea unor expoziţii istorico- 
documentare, turnee muzicale și evenimente teatrale. 

Dintre acestea, singura activitate care trimite 
explicit la momentul istoric 1 Decembrie 1918 rămâne 
expoziţia „Marea Unire”, proiectată „în spiritul gândirii 
regretatului academician Florin Constantiniu”. 
Celelalte manifestări, cuprinse în același context, 
sunt, ca să spunem așa, comune și tipice pentru 
astfel de momente, respectiv, expoziţii precum „Aurul 
dacilor”, „Valoarea tezaurului etno-folcloric de pe 
teritoriul istoric și actual al României”, „Brâncoveanu” 
și expoziţia de pictură „România secolului XX — o 
viziune a modernităţii” etc. In acest cadru, aproape 
că nu mai surprinde o expoziție, mai degrabă 
iconoclastă, avându-l drept curator pe criticul de artă 
Adrian-Silvan lonescu, pe tema „Paradoxul Marelui 
Război — Prietenia dintre combatanți și civili”. 

Cum autorităţile par și sub acest aspect mai 
degrabă reţinute în a spune lucrurilor pe nume, 
evitând, de pildă, pe cât posibil, sintagma Marea 
Unire, în favoarea alteia mai puţin angajante, 
precum Centenarul Marelui Război, sarcina pregătirii 
Centenarului Unirii a căzut pe umerii societăţii civile, 
care, în anumite segmente ale ei, și-a luat rolul 
în serios. Astfel, Liga Culturală pentru Unitatea 
Românilor de Pretutindeni (președinte, prof. Victor 
Crăciun), în cadrul Congresului Spiritualităţii 
Românești desfășurat la Alba lulia — Zlatna, 2-4 
decembrie 2014, a lansat primul și, deocamdată, 
cel mai cuprinzător Proiect de Program privind 
pregătirea Centenarului Marii Uniri. 

Scopul declarat al acestui Program este ca, 
la Centenar, România „să cunoască adevărata 
renaștere, care, din păcate, nu s-a înfăptuit în sfertul 
de veac trecut de la descătușarea ţării de sub 
totalitarismul comunist”. In acest scop, organizatorii 
fac în primul rând apel la autorităţi („Rugăm 
insistent ca sistemul statal-administrativ al ţării să-și 
însușească acest program”), dar și la cei 13 milioane 
de români care „muncesc, trăiesc, creează și își 
păstrează dorul de ţară în afara hotarelor României 
de azi”. 


Alba lulia, Centenarul Marii Uniri ar trebui să 
constituie „o încununare istorică și o poartă 
spre noi dimensiuni ale ființei naţionale”. In acest 
scop, sunt avansate o serie de propuneri, unele 
cu caracter politic, cu adevărat vizionare, cum 
ar fi înfiinţarea unei Comisii tripartite (România — 
R. Moldova — Ucraina) care să „stabilească pârghiile 
necesare pentru ca românii din Basarabia, 
Transnistria, Bucovina de Nord, Herţa, Hotin, 
Transcarpatia, Buceag, ca și cei din zona Odesei 
să beneficieze de aceeași limbă, credinţă și instrucție 
ca și fraţii din țară”. La fel, se propune crearea unei 
„structuri federative” între cele trei state menţionate, 
un organism de tip interstatal care să recunoască 
existenţa aceleiași spiritualităţi comune românești 
și să promoveze o serie de legi care să permită 

Simboluri identitare la sărbătorirea 


Centenarului 


funcționarea, inclusiv de „așezăminte, instituții 
ori forme economice și administrative comune”. 

Cum aceste propuneri, oricât de generoase ar 
părea, au și o nuanţă utopică, congresiștii propun și 
câteva obiective mai fezabile, cum ar fi inaugurarea, 
la 1 decembrie 2018, a Autostrăzii Unirii, care să lege 
Bucureștiul de Cluj-Napoca, cu trecere prin Alba Iulia, 
cu acces spre celelalte orașe-simbol ale provinciilor 
istorice românești, Cernăuţi și Chișinău, In final, se 
mai propune restaurarea și reamplasarea pe vechile 
locuri a unor monumente de for public dedicate 
Unirii, demolate în diferite etape ale istoriei 
recente, construcția unor monumente noi, inclusiv a 
Monumentului Poporului Român, care ar urma să fie 
amplasat pe platoul Bucegilor, în apropierea Sfinxului, 
și care ar însemna „o recunoaștere a jertfei de sânge 
care a sfințit pământul traco-geto-dac” și, în fine, 
ridicarea Monumentului Regalităţii și a Monumentului 
Internaţional al Gândirii Ecumenice. 

n 

n plan publicistic, 

| se impune editarea 

Enciclopediei 3 L paie ai 
Unirii, după modelul O [îm 
Enciclopediei României, | > ss N) 
ca și a Atlasului Marii bt 
Uniri. Nici domeniul 
spiritual nu este uitat, 
Rezoluţia propunând 
ca noua Catedrală a 
Neamului să fie sfinţită 
în același context 
aniversar, în prezenţa 


tuturor patriarhilor bisericilor ortodoxe surori. 

La rândul ei, Academia României, prin glasul prof. 
univ. llie Bădescu, directorul Institutului de Sociologie 
și președintele Asociaţiei Civic Media, a propus, în 
cadrul unei sesiuni științifice desfășurate la 29 martie 
2014, organizarea unor Comitete de Acţiune, după 
modelul Comisiilor Biroului Păcii, care au funcționat 
în interbelic, care să permită fiecărui român „apt de 
muncă” să-și aducă „rodul muncii în folosul naţiunii, 
pentru a reafirma drepturile naturale în spaţiul istoric 
și etnic românesc” (sursa: ziariștionline.ro), 

Desigur, astfel de iniţiative sunt binevenite, deși 
vin, după firea și năravurile locale, destul de târziu 
pentru a mai căpăta concreteţe. Ele reprezintă, însă, 
un necesar punct de plecare al unor discuţii, care, 
cu siguranţă, se vor înteţi în viitorii ani și care 
vor stârni, desigur, multe pasiuni politice. 

Menţinându-ne strict în planul ideatic, vom 
constata că problema identificării și promovării unor 
simboluri identitare, care să pună în valoare unele 
strategii naţionale de promovare a unor evenimente 
sau realităţi istorice nu este nouă, ea apărând în 
studiile de specialitate încă de la mijlocul secolului 
al XIX-lea. Astfel, potrivit cercetătorului Laurenţiu 
Vlad (Imagini ale identității naţionale, lași, Institutul 
European, 2007, p. 12), prima referire pe această 
temă aparține cercetătorului englez Paul Greenhalgh, 
care a publicat studiul cu caracter istoric „The 
National Profile”, în volumul Exhibitions and World's 
Fairs (Mancester, University Press, 1988). Ideea 
centrală a unui asemenea demers este aceea 
că imaginile identitare conţin adesea scheme 
și clișee care trimit în mod direct la un anume 
tip de propagandă, făcută, desigur, prin mijloace 
persuasive. La rândul său, Harold Lasswell, în 
lucrarea The signature of power. Comunication 
and policy (New Jersey, New Books, 1979), făcea 
legătura directă între arhitectură și autoritatea politică, 
indicând, de pildă, în capitolul Symbolizing identity, 

o serie de procedee prin care arhitectura poate fi 


pa LX (=4)) 

înţeleasă ca o interpretare oficială a trecutului, sau 
ca o proiecţie în viitor, făcută de pe aceleași poziţii. 


și propagandă, programele naţionale 

de promovare a ţării, inclusiv Programul 
de aniversare a Marii Uniri, ar trebui să plece de la 
analiza stadiului actual al societăţii românești, de la 
obiectivele sale de politică externă, toate subsumate, 
desigur, unei anumite ideologii nationale, reflectare 
a prejudecăţilor pe care opinia publică le are despre 
evenimentul respectiv. In fond, un Program naţional, 
oricât de ambițios ar fi, rămâne până la urmă o formă 
de dialog cultural între civilizaţii. Dornică să-și afirme 
apartenența europeană, România este dependentă 
de opinia pe care mediile de informare străine le au 
asupra sa, astfel încât un Program de reprezentare 
naţională ar trebui să țină seama și de astfel de 
suscepitibilităţi. In esenţă, România anului 2018 are 
nevoie în primul rând de o identitate 
politică fermă, bazată pe afirmarea 
unui potențial economic și uman 
expansiv. Revendicându-se de 
la două strălucite civilizaţii antice, 
Roma și Bizanțul, având la origine 
unul dintre cele mai vechi popoare 
europene, geto-dacii, ţara noastră 
=..| poate aduce în discuţie și componenta 
=| eroică a istoriei românești. In același 
timp, latura spirituală, de „apărători 
ai credinței ortodoxe”, poate constitui 
unul dintre elementele fundamentale 
ale „existenței naţionale”. Sintetizând, 
principalele linii ale unui Program 
coerent, exceptând nuanțele și evitând 
stereotipurile, ar trebui să cuprindă: moștenirea 
latină, tradiţia bizantină, continuitatea istorică și, 
implicit, eroismul, confesiunea ortodoxă și valorile 
arhetipale rurale. La acestea se pot adăuga 
„culorile locale”: frumuseţea femeilor, sonorităţile 
muzicale, „savuroasele” preparate culinare 
autohtone, varietatea potenţialului natural etc. 

Câte dintre aceste stereotipuri culturale 

mai rezistă astăzi, la presiunea timpului și a 
evenimentelor politice? lată, de pildă, descrierea 
pe care o face comisarul pavilionului României la 
marea Expoziţie universală de la Barcelona, din 
1929, istoricul de artă Alexandru Tzigara-Samurcaș: 
„In mijlocul sălii mediane s-au expus două metope 
și mulajul monumentului de la Adamclisi (s.n.) 
atribuit împăratului Traian, care a colonizat Dacia 
cu trupe, în bună parte de provenienţă iberică... 
apoi catapeteasma, de la sfârșitul secolului al 18-lea, 
a Bisericii Stavropoleos, iar pe pereți icoane vechi, 
candele, evanghelii completau secțiunea Comisiei 
Monumentelor Istorice... Alături era sala picturii și 
sculpturii moderne... Au produs o adâncă impresie 
lucrările lui Grigorescu, la fel și operele lui Luchian...” 
(Memorii III, București, Ed. Meridiane, 2003, p. 316). 


Qi astfel, între identitate naţională 


sensibilă a muzeografiei românești: 

expunerea, pentru prima dată în străinătate, 
la Expoziţia universală de la Paris, din 1867, a 
Tezaurului de Pietroasa. Pornind de la ideea punerii 
în circulaţie a unui anume concept de „specific 
românesc”, Alexandru Odobescu, comisarul 
principal al expoziţiei, a avut în atenţie reprezentarea 
unui amestec „romantic” de latinitate și ruralism, 
expunând, de pildă, un plug tradițional „ce amintea 
de vremurile lui Virgiliu”, alături de celebrul Tezaur, 
ale cărei piese erau deja cunoscute lumii științifice 
franceze, din studiul lui Charles de Linas, Orf&vrerie 
merovingiene, publicat în 1864. Teza franceză era 
că piesele nu se puteau compara „prin bogăţie și 
importanţă” decât cu mormântul lui Childeric de 
Tournai, sau cu coroanele vizigoților descoperite la 
Guarrazar, lângă Toledo. Cum iniţiativa lui Odobescu 
nu a fost fără urmări, asupra sa planând nedrepte 
și rușinoase bănuieli că ar fi intenţionat înstrăinarea 
Tezaurului, exemplul ne îndeamnă să fim foarte 
precauţi atunci când aducem în atenţia publică 
astfel de comori. 


Eero aduce în discuţie o altă problemă 

nu s-a prăvălit neașteptat și neanuntat peste 

plajele aurii din sudul Europei numai ca să 
tulbure tihna turiștilor întinși alene cu burta la soare. 
Mișcările sale contorsionate de făt agitat în pântecele 
matern, nerăbdător să dea ochi cu lumea, l-au 
anunţat în plin Război Rece, când peste 13 milioane 
de oameni au reușit să treacă din estul comunist în 
Occident și mai departe dincolo de Atlantic. Câteva 
zeci de mii de temerari au fost uciși de grăniceri 
Zeloși pe linia de demarcaţie dintre opresiune și 
libertate. Aproape două milioane și jumătate de 
migranți au parcurs calea calvarului din 1980 până 
în 1990. (Anita Bâcker, Kees Groendendijk, Tetti 
Havinga, Paul Minderhood, eds., Regulation of 
Migration, International Experiences, Het Spinhus 
Publishing, Amsterdam, 1998.) 

O mare parte dintre ei nu au primit încuviințarea 
de emigrare din partea oficialităților, 
și-au riscat viaţa și au fugit de 
represiunea dictatorilor din blocul 
patronat de Moscova, forţaţi să 
călătorească ilegal prin Europa 
divizată de Cortina de Fier. 

Occidentul și America de Nord 
i-au primit cu braţele deschise și 
le-au oferit șansa unui nou destin, 


A ctualul val migrator transmediteranean 


Și noi, românii, 








a împlinirii profesionale și umane. 

Și nu dintr-un umanism romanțios. 
Transfugii erau în marea lor 
majoritate persoane cu calificări 
excepționale în profesiuni de elită: 
medici, ingineri, cercetători, inovatori, 
oameni de cultură cu recunoaștere universală. Gestul 
lor dramatic de a-și abandona ţara, o parte din 
familie, locurile îndrăgite, reprezenta, la nivel global, 
un triumf ideologic în confruntarea dintre comunismul 
dictatorial și societăţile libere și democratice. Lapidar, 
fenomenul migraţionist putea fi privit în acest stadiu 
și ca o formă de manifestare a voinţei de libertate pe 
care nu o poate suprima emanaţia leninisto-stalinistă. 
De neuitat și de neignorat este prețul acestui succes, 
agonia trăită de cei plecaţi, care nu știau dacă și cum 
vor ajunge în noua lume spre care porniseră, și de 
către cei apropiaţi rămași acasă, devastaţi de spectrul 
prigoanei poliţiei politice și de nesiguranța că-i mai 
revedeau vreodată pe cei plecaţi să-și croiască 

un alt drum în viaţă. 


hegemonii bipolarismului universal au 

provocat mai multe spasme migratorii. Unul 
dintre cele mai dramatice momente ale procesului 
s-a declanșat în 1978 și s-a prelungit în manifestări 
din ce în ce mai atenuate până spre 1990. Totul 
a început cu campania de „reeducare politică și 
cetățenească” a sud-vietnamezilor care făcuseră 
parte din regimul proamerican al lui Nguyen Van 
Thieu. După ce tancurile generalului Nguyen Van 
Giap au pătruns în Saigon, pe 29 aprilie 1975, a urmat 
o prigonire acerbă a tot ceea ce fusese opoziţie față 
de nordul comunist de-a lungul celor 14 ani de război. 
Re-educarea însemna spălarea creierelor, abrutizarea 
prin munca epuizantă în junglă, unde supraviețuirea 
asigurată de gărzile militare ale Hanoiului nu depășea 
câteva săptămâni. Spectrul acestui proces degradant 
era pentru mii de oameni mai sinistru decât moartea 


(Ccseneni. propagandistice dintre 


completată cu piese din Tezaurul de la Moscova, cu condiția ca aceste 

însăși. Opt sute de mii dintre sud-vietnamezii 
ameninţaţi de lagărele morţii și de munca silnică 
au ajuns pe țărmurile Malaeziei, Indoneziei sau 
Filipinelor, după plutirea în derivă zile și săptămâni, 
atacați de pirați, epuizați, nemâncați și nedoriți de 
nimeni. Greu de spus câţi dintre emigranți au murit 
în valuri sau abandonaţi pe malurile unor insule pustii. 
(Robinson W. Courtland, Terms of Refugee, Zed 
Books, London, 1998.) 

Foarte interesant este modul total diferit de reacție 
a comunităţii internaţionale faţă de acești disperaţi, 
denumiți de presă „boat people”, în comparaţie cu 
autoexilaţii europeni. Depuși de traficanţi pe o insulă 
indoneziană nelocuită, 1.500 de migranţi au fost 
respinși, trimiși înapoi pe mare. Malaezia a refuzat 
la început să se implice în situaţia creată de refugiații 
sud-vietnamezi. Când numărul lor a depășit câteva 
mii, a fost amenajată pe insula Bidong o tabără 
pentru patru mii de 
transfugi. In mai puţin 
de o jumătate de an 
| numărul lor a ajuns 
la 45 de mii și a fost 
nevoie de intervenţia 
Inaltului Comisariat 
ONU pentru Refugiaţi 
| ca aceștia să fie hrăniţi, 
înregistraţi și direcţionaţi 
temporar către un țărm 
al speranței. Insă 109 
mii trei sute douăzeci 
și două de persoane, 
inclusiv femei, 
adolescenţi și vârstnici au fost repatriați voluntar 
sau forțat (lIdem) în Vietnamul reunificat după marșul 
triumfal al comuniștilor de la Hanoi. Conferinţa de 
la Geneva consacrată problemei „boat people” din 
iulie 1979 a decis înfiinţarea unor centre de detenţie 
temporară a refugiaților până la repatrierea sau 
relocarea acestora. Cheltuielile de întreținere 
a acestora au fost preluate de ţările dezvoltate. 
Aproape o jumătate dintre refugiaţi au ajuns 
la cunoștințe sau rude stabilite deja în Statele 
Unite, în Canada, Australia, Thailanda și Hong Kong, 
enclava aflată la acea vreme sub administraţia 
colonială britanică. 








necunoscut, își riscau viaţa pe marea plină 
de capcane umane (pirați, traficanţi) sau 
naturale. Până la un punct, și ei și actualii migranți 
au câte ceva în comun, dominantă fiind dorința de 
a scăpa de teroarea și prigoana locală și speranța 
unei vieţi libere într-o nouă patrie de adopţie. Migranţii 
din nordul Africii și din Orient se refugiază din calea 
războaielor interne prelungite, din lrak, Afganistan 
și Siria, din calea unor regimuri brutale din Eritrea 
sau Somalia, sau din calea grupărilor fundamentaliste 
din Libia, Nigeria, Ghana și Republica Mali. 

Migraţia ilegală pe axa nord-sud, dinspre Africa 
spre centura mediteraneană a Europei, nu a pornit 
brusc. Ani de zile spaniolii au încercat să stăvilească 
pătrunderea africanilor în cele doua enclave ale 
lor, Ceuta și Melilla, și au ridicat în calea refugiaților 
garduri înalte de șase metri. Fenomenul a fost 
considerat nesemnificativ, de interes local, aflat 
exclusiv în grija Spaniei. Vizita în zonă a regelui 


Vnecuresa se aruncau disperaţi în 


incotro? 


Juan Carlos pe 5 noiembrie 
2007 a consfințit caracterul 
aparent limitat al fenome- 
nului. Aparent, pentru că și 
atunci, ca și acum, emigranții 
ilegali intenționau să ajungă 
în interiorul Uniunii Europene 
și să se bucure de libertatea 
de mișcare în acest spaţiu 
generos. 


pentru migraţia ilegală a devenit insula 

Lampedusa, parte a teritoriului italian. 
Pe 20 de kilometri pătraţi trăiesc aproximativ patru 
mii cinci sute de localnici, pescari și lucrători în cele 
75 de hoteluri. Aflată la numai 113 kilometri nord 
de țărmurile tunisiene, micuța insulă a fost luată cu 
asalt de azilanţi. La început câteva zeci, au ajuns să 
depășească numărul locuitorilor originari, în special 
după „primăvara arabă”. Căderea regimului Gaddafi 
în Libia și haosul din Tunisia și Egipt au amplificat 
valul de emigranţi ajunși pe insulă, numărând nu mai 
puțin de 48 de mii de suflete. La început, localnicii 
i-au tratat omenește pe acești oropsiţi ai soartei, le-au 
dat haine, apă, mâncare, pături, ca o minimă alinare 
după trauma traversării Mediteranei în condiţii extrem 
de riscante. Copleșiţi de numărul tot mai mare al nou- 
veniţilor, insularii au cerut ajutorul autorităţii centrale, 
care au acţionat cu lentoarea birocraţiilor oficiale. 
In paralel, tentativa iniţială a azilanţilor de a scăpa 
de teroarea politică și sărăcia cruntă a fost speculată 
de crima organizată și transformată într-o industrie 
subterană controlată de reţelele de traficanţi. Aceștia 
au manevrat destine și nu au fost descurajaţi de 
naufragiile care au făcut trei sute, opt sute și chiar 
o mie trei sute de victime o dată („Lampedusa boat 
disaster: Aerial search mounted”, BBC News, 5 
October 2013, www.bbc.com/news/world-europe- 
24407808, accesat la 28 august 2015). Depășirea 
capacităţii fizice de preluare a migranților i-a îndreptat 
pe aceștia spre Italia continentală și spre estul 
Mediteranei, în insulele grecești. Numărul lor a 
crescut ameninţător, a depășit pragul sutelor de mii 
și cifrele bilanţiere au trezit din somnolenţă bătrâna 
Europă, așa cum a denumit-o fostul secretar ameri- 
can al apărării Donald Rumsfeld. Deșteptarea a fost 
bruscă și reacţia bâlbâită, chiar dacă fenomenul nu 
a fost imprevizibil. Situaţia a devenit tot mai alarmantă 
din cauza a două procese geopolitice majore. 


D upă anul 2000, capul de pod european 


în Tunisia, Libia, Egipt și Yemen după 
decembrie 2010 și războiul civil din Siria. 
Dispariţia dictatorilor în frunte cu Gaddafi a lipsit 
sudul european de o stavilă organizată și brutală 
în calea migranţilor ilegali. 
AI doilea fenomen a fost menținerea Turciei 
la porţile Uniunii Europene. Ankara s-a concentrat 
asupra propriilor probleme provocate de eveni- 
mentele din Siria, de militantismul kurzilor și de 
avansarea trupelor Daesh spre propria graniţă 
din nord. Migranţii veniţi din Eritrea sau Sudan 
au avut cale liberă, turcii fiind bucuroși să scape 
cât mai repede de ei și să nu fie nevoiţi să stea 
la pândă pe frontiera de sud ca să-și apere teritoriul 
de invazia azilanţilor. 


P rimul a fost schimbarea violentă de regim 


> 


de Parc naţional tematic, se impune. În spiritul promovării unei arhitecturi 
identitare, aici ar trebui construită o Casă românească, unde să fie reunite 


| n acest sens, plănuita, de către I.C.R., expoziţie Aurul dacilor ar merita 


obiecte de neprețuit să mai poată fi identificate și recuperate până în 2018. 
Altfel, ajungem la vorba aceluiași Tzigara-Samurcaș, care semnala o știre apărută 
în presa vieneză, din 1926, anume că pe piaţa liberă ar circula tablouri de 
Grigorescu, din celebra colecție transportată la Moscova, purtând inclusiv sigla/ 
ștampila, în rusește, cu inscripţia „Departamentul principal al Cultelor și Artelor 
Frumoase. Admis pentru export în străinătate”. Cu alte cuvinte, sovieticii, care 
se prezentau oficial drept mari protectori ai artei, vindeau clandestin din prada de 
război, pe pieţele occidentale (op. cit., p. 228). O notă de subsol a aceleiași cărţi 
indică amănuntul, deloc imposibil, că un samsar de artă, Eduard Arie, originar 
din România, s-ar fi lăudat că poate obţine /a pret de nimic (s.n.) inclusiv comoara 
de la Pietroasa. Cum, parțial, piesele Tezaurului de la Pietroasa, au fost restituite 
oficial statului român în 1957, rezultă că tranzacţia nu a mai avut loc. 

In fine, poate că nu ar fi lipsit de interes ca încă de pe acum să se stabilească 
și să înceapă amenajarea în Capitală a unui spaţiu demn de a găzdui serbările 
din 2018. Cum Parcul Carol, cu Monumentul Eroilor Socialismului în centru, nu 
pare locul cel mai potrivit, deschiderea, eventual în zona Pipera, a unui astfel 

elementele tradiționale cu stilul modern și care să găzduiască unitar expoziţiile 
și celelalte manifestări specifice. La fel, din imediata apropiere ar trebui să 
pornească preconizata autostradă care să facă legătura cu provinciile românești 
istorice. După modelul altor metropole europene care au găzduit în prag de secol 
21 evenimente de amploare naţionale și internaționale — Lisabona, Barcelona, 
Sevilla etc. — spaţiile construite, prevăzute cu drumuri de acces funcţionale, 
vor putea fi utilizate și pe viitor pentru expoziţii sau drept centre comerciale. 
In context, inaugurarea Catedralei Neamului ar aduce un plus de autoritate 
instituției bisericești oficiale. 

Ca o concluzie, problema organizării Centenarului Marii Uniri este departe 
de a fi tranșată. Rezolvarea ei este deopotrivă o problemă românească, dar și 
europeană, în măsura în care clișeele și stereotipurile naţionale se încadrează 
în spaţiul cultural european. A lăsa totul pe seama „spiritului pitoresc” și a „culorii 
locale” ar însemna să pierdem o șansă reală de afirmare și să dăm apă la moară 
celor care încearcă să acrediteze ideea „caracterului ușuratic”, unica expresie 
a libertăţii românilor, moștenire certă a spiritului latin. 

facă resimţite în plan european. A devenit 

evident că nu Grecia și Italia erau ţinta 
refugiaților, ci Germania, Marea Britanie sau ţările 
scandinave, unde protecţia socială le-ar asigura 
un trai de lux în comparaţie cu condițiile din ţările 
de origine. Migraţia ilegală a fost prezentată ca 
o problemă a tuturor europenilor și, în consecinţă, 
toți au fost chemaţi să o rezolve prin preluarea unor 
cote de azilanţi repartizaţi pe ţări. Strigătul de ajutor, 
chemarea la solidaritatea comunitarilor a fost o 
cascadorie mediatică spectaculoasă, îmbrăcată în 
haina umanitarismului universal. De fapt, este vorba 
de o tentativă ipocrită a statelor foste metropole 
coloniale de a se elibera de obligaţiile care le-ar 
fi revenit moralmente după dominarea Africii de-a 
lungul secolului de colonialism oficial. Problema 
migraţiei ilegale NU este o problemă directă a noilor 
membri ai Uniunii. Este, într-adevăr, o provocare 
pentru cei șapte cuceritori ai Africii: Marea Britanie, 
Franţa, Belgia, Portugalia, Spania, Italia și Germania. 
In 1884, 1885, Conferinţa de la Berlin a ciopârțit 
teritoriile africane cu rigla și creionul așa cum 
măcelarul tranșează carcasa unei vite. In 1870, 
europenii controlau 10 la sută din pământul Africii 
sub-sahariene. In mai puţin de jumătate de secol 
au ajuns să domine 90 la sută din aceasta. (Kevin 
Shillington, History of Africa, revised 2nd edition, 
MacMillian Publishers Limited, New York, 2005.) 
România nu a fost parte a acestei defalcări abuzive și 
arbitrare. Cei câţiva specialiști români în administraţie 
locală angajaţi de autorităţile coloniale și-au 
abandonat posturile africane, mult mai bine plătite 
decât echivalentul de acasă, șocați de tratamentul 
inuman aplicat de belgieni congolezilor cărora le tăiau 
mâinile dacă nu munceau cu suficientă abnegaţie 
pentru tătucul Leopold de la Bruxelles. (Mircea 
Aghelescu, Călători români în Africa, editura 
Sport-Turism, București, 1983.) 


Ci două fenomene nu au întârziat să se 


cu fostele metropole coloniale. Până la un 

punct este firesc ca partenerii să manifeste 
unitate la bine și, mai ales, la greu. Cei puternici din 
UE înțeleg solidaritatea și o acceptă până la limita 
la care este atins interesul naţional. Sigur că 
propunerea detașării unor cote de azilanţi — cam 
2.300, pentru România — este poleită cu sclipiri 
ademenitoare. Uniunea este gata să plătească 6.000 
de euro pentru întreținerea fiecărui individ. Nu este 
clar, însă, de ce tabăra de refugiaţi de la Târgoviște 
trebuie amenajată pentru patru mii de azilanţi. 
Revenind la situația din Lampedusa, tabăra de acolo 
a fost deschisă iniţial pentru opt sute de oameni 
ca să adăpostească la apogeu 48 de mii de suflete, 
de douăsprezece ori mai mult decât populația 
băștinașă. E adevărat că România nu se plasează 
pe ambrazura primei redute, dar devine evident că 
odată instituționalizat sistemul preluării de azilanți, 
aceștia vor fi tot mai numeroși, tentaţi să nu mai 
renunțe la bunăvoința comunitarilor de a le oferi 
șansa intrării pe pământul făgăduinței. Nu e de mirare 
că Marea Britanie și Austria au sfidat declaraţiile 
liniștitoare ale lui Paul Junkers și au respins ideea 
cotelor obligatorii de emigranți. Slovacia s-a declarat 


PR oa li se cere acum să fie solidari 





Nicolae 
Vălăreanu 
Sârbu 


s-a născut la 
1 ianuarie 1948 
în Vălari, comuna 
Stănești, jud. 
Gorj. A absolvit 
Facultatea de 
Științe Economice 
în 1971 și 
Facultatea de 
Filosofie în 1978, 
din cadrul 

—— Universitaţii 
Babeș-Bolyai din Cluj-Napoca. Din 1971 este 
stabilit la Sibiu. 

Dintre cărțile publicate: Ferestrele nopții (2010), 
Poeme vălărene (2011), Poeme pentru mai târziu 
(2012), Frigul însingurării (2013), Abur de vis 
(2014), Tăcerea umbrei (2014). 

Poemul alăturat este inedit. 





Anul VI 


dispusă să primească doar două sute dintre cei 
care sunt creștini, iar doi dintre vecinii noștri au 
trimis tancuri ca să consolideze apărarea granițelor, 
într-unul din cazuri chiar și prin ridicarea unui gard 
de sârmă ghimpată. Obiecţiile celor care nu vor să 
accepte Dictatul de la Bruxelles, redactat la Berlin și 
Paris, sunt justificate. Locomotivele Europei încearcă 
să plaseze povara migraţiei ilegale în curtea din 
spate a Uniunii (a se citi, teritoriul ţărilor admise 

în urma procesului de extindere) și sunt gata să 
plătească gunoierii și vidanjorii pentru ca grădina 
cu flori multicolore din fața casei comune europene 
să rămână parfumată și pitorească. 

In sprijinul acestei manevre exemplar cosmetizate 
vin și partenerii confortabil izolaţi de amenințarea 
unei invazii de azilanţi prin Oceanul Atlantic. Revista 
Foreign Affairs, citată pe negândite și de publicaţii 
de pe la noi, argumenta că azilanţii aduc o forţă 
proaspătă, care poate relansa economiile Europei 
îmbătrânite și cu prea mulți pensionari. Nu contează 
dacă între miile de africani și orientali ajung în Uniune 
și câteva sute de jihadiști și islamiști extremiști, 
nerăbdători să reducă numărul infidelilor prin 
decapitare și atentate cu bombe. Din recomandările 
transoceanice nu lipsește nici ideea potrivit căreia 
cotele azilanţilor nu sunt copleșitoare față de 
populaţia actuală a Uniunii Europene, de 500 de 
milioane de oameni. Dar atunci cum se mai susține 
prima teză, potrivit căreia venirea emigranților ilegali, 
relativ puţini, ar relansa progresul și dinamica 
europeană, în măsura în care numărul lor rămâne 
nesemnificativ? 


faţă de linia destul de nebuloasă pe care 

Uniunea vrea să o impună, a fost lansată 
varianta unui proces temporar. Odată stabilizată 
situaţia în ţările de origine, azilanţii vor fi repatriați. 
Aceasta în urma unor negocieri cu guvernele 
din țările de origine, pentru aplicarea unor planuri 
echilibrate și eficiente de reinserție socială, etnică 
și confesională a celor porniţi într-un exil forțat. 
Asemenea tratative cu Libia, de exemplu, trebuie 
să aștepte mult și bine până când va funcţiona un 
guvern stabil, recunoscut internaţional, deţinător al 
tuturor atribuţiilor și instituțiilor unui stat democratic. 
Presupunând că Siria iese din devastatorul război 
civil, e greu de crezut că în următoarele luni după 
preluarea puterii, succesorii lui Bashar al-Assad vor 
intra în agonie de grija compatrioţilor răspândiţi prin 
taberele europene. Aceștia la rândul lor, vor dori să 
rămână în Europa generoasă și primitoare și să lase 
pe mai târziu revenirea din exil. Până atunci, este 
foarte probabil să ne pomenim cu nenumărate 
promisiuni de rezolvare rapidă și benefică a actualei 
crize în timp ce alte mii și mii de refugiaţi vor 
aduce cu ei probleme de ordin social, educaţional, 
demografic, economic și nu în ultimul rând de ordin 
politic. Deja migranţi sirieni au demonstrat la sfârșitul 
lui august în fața Ambasadei americane la București. 
Nu este important mobilul demersului lor, dar este 
nu semn că, odată intraţi pe teritoriul unei democrații, 
sunt gata să folosească libertăţile dintr-un stat de 
drept în relaţia cu mediul social și politic în care au 
ajuns, păstrând în interiorul comunităţilor lor cutume, 


C: să calmeze reținerea sau chiar opoziţia 


Nimic nu se dărâmă, doar se înalţă 


Nopțile se perindă monotone, 

o liniște se descompune și curge din pereți, 
nu se poate locui casa bântuită 

fără să deschizi larg ferestrele, 

să pătrundă sunetul stelelor 

și lumina lunii. 


Catedralele cerului se simt goale, 

în ziduri poartă duhurile Anelor lumii 
ce-și cer eliberarea 

să-și ierte pe bărbaţii ziditori, 

să-i cheme la ultima liturghie 

înaintea plecării-n mănăstirile cosmice 
la penitenţă. 


Rugile din cuvintele lor au picioare de plumb, 
greutatea sub care se zbate pământul 
putrezește în oasele timpului, 

nimeni nu se încumetă 

să cântărească piatra lumii 

cu inima zdrobită. 


ierarhii și reguli pe care domnia legii nu le poate 
ataca decât cu riscul unor acuzaţii de încălcare 

a drepturilor omului (căsătoriile de complezentă, 
vendete, omorurile pentru onoarea familiei etc.). 


Spre vest? Hemoragia creierelor impune 
standardul competenţelor și acceptarea 
tinerilor super-dotaţi, super-calificaţi, desprinși 
de doctrinele identităţii naționale și ale interesului 
naţional. Spre est? De acolo vine mareea chineză, 
indiană, sud-coreeană și indoneziană și cade ca 
o ghilotină necunoașterea limbilor locale. Dacă 
tot românul învaţă repede, pentru că e inteligent, 
franceza, italiana, spaniola și nu-i ia mult timp să 
vorbească ceva engleză sau germană, cu urdu, 
hindi e ceva mai greu și fără să comunice în limba 
locală nu poate deveni mai mult decât un expatriat 
circumscris în cercul profesional, dar izolat de viața 
comunităților orientale. 

Ceea ce rămâne de făcut este ca, într-adevăr, 
statele membre UE să pună cu toatele umărul la 
stăvilirea valului migratționist, la rezolvarea unei mari 
ameninţări umanitare, acționând /a sursa fenomenului, 
pentru restabilirea autorităţii statului, pentru stingerea 
conflictelor interne, pentru eliminarea amenințării 
extremiștilor Daesh, pentru stingerea confruntărilor 
dintre musulmani și creștini, acolo unde aceștia 
din urmă sunt minoritari. 

Criza azilanţilor are soluții și eficacitatea acestora 
depinde de elaborarea și aplicarea lor la origini, 
în ţările actualmente eșuate, alterate, slabe, lipsite 
de resurse pentru reabilitarea economică, politică, 
militară și diplomatică. O condiţie vitală în abordarea 
fenomenului este analizarea variabilelor nu prin 
perceperea lor europeană, ci din perspectiva locală, 
ținând seama de toate precedentele care au generat 
și au amplificat actuala criză. Sacrificarea unora 
pentru siguranţa și liniștea asimetrică a altora poate 
fi o ieșire îngustă și de moment, cu consecinţe 
devastatoare în timp. Tratarea dezechilibrată a 
amenințărilor, transmutarea sau ignorarea lor poate 
încuraja manifestările extremiste, terorismul intern 
și haosul economic, politic și social. 


Re: în acest context întrebarea din titlu. 


mai mare provocare după căderea Cortinei 
de Fier. Uniunea Europeană dispune 
de mecanismele, structurile și resursele stăvilirii 
ei cu condiția unei tratări unitare, nediscriminatorii 
și a stabilirii unor obiective de perspectivă, alimentate 
de voinţa politică menită să garanteze securitatea 
colectivă și libertățile comune și individuale. 

lar noi, suntem și am fost români, nu plecăm 
niciunde! 

Rămânem aici, în casa noastră, pe pământul 
nostru, cu credința noastră și cu dorinţa de a fi 
respectaţi, pentru ca să contribuim în mod real 
la solidaritatea care ni se cere. Avem o identitate 
națională, parte a europenismului, avem o tradiţie 
spirituală, culturală și materială pe care o împărtășim 
cu partenerii și prietenii noștri, avem un spirit tolerant, 
care le oferă celor prigoniţi un adăpost și un refugiu. 
Cum a rezistat românismul în furtuna timpului trebuie 
să reziste și acum pentru că are cu ce și are de ce. 


Lacrima Anei 


VI igraţia transmediteraneană reprezintă cea 


Aici a intervenit lumina, 

se lucrează ziua și noaptea, 

nimic nu se dărâmă, doar se înalţă 

până prinde conturul din gândul de început 
în care pășesc turlele spre infinit 

cu păsări cu tot. 

Clopotele se declanșează singure, 

clipele plâng cu sunete sparte 

alungate în moarte să se întregească. 


Înainte de a-și lepăda pielea 

în sângele trupului din alt trup, 

șarpele crește în umbra lemnului uscat 
care riscă să se aprindă 

și odată cu el pădurea. 


Cerul rămâne cu respiraţia rănită, 
o zeiţă a memoriei 

veghează cum se îngroapă 
fărădelegea sub nisipul mișcător 
al pustiului orb 

și se retrage din lume. 

Un român erudit, 


avocat de succes în Germania 


onstantin Sperneac-Wolfer s-a născut 

pe malul Begăi, în Timișoara, iar destinul 

său, acela de bănăţean, cetățean român 
și german, membru al comunităţii europene, începuse 
să se contureze încă din copilărie. Pe atunci, prin 
anii '60, Banatul mai păstra ceva din diversitatea 
monarhiei austro-ungare, așa că el a avut șansa 
să crească într-un mediu absolut multicultural și să 
vină în contact cu limbi și culturi diferite — maghiara, 
sârba, ceha, germana, idiș etc. 

De când se știe, pe Sperneac-Wolfer l-au fascinat 
depărtările, necunoscutul, noul, de aceea, de la bun 
început, dar și în plină perioadă ceausșistă, cu toate 
că nu trecuse niciodată graniţa înainte de anii '90, 
s-a simţit ca un european, convins fiind că va găsi 
până la urmă „lumea largă” pe care o descoperise 
în lecturile sale și la care visa. Totuși, odată ajuns 
în Germania, după Revoluţia din România, la care 
a luat parte direct, nu a aflat același spirit larg 
european, cultivat în Timișoara sa natală. 


O.C. La ce vârstă v-aţi decis că doriți să studiaţi 
dreptul și de ce? Unde ați studiat și în ce perioadă? 
De ce v-aţi orientat spre avocatură? 

C.S.W. Cred că, în cazul meu, alegerea profesiei 
este oarecum legată de spiritul orașului în care 
m-am născut. La 18 ani, când trebuia să le comunic 
părinților, absolut îngrijoraţi de dezorientarea mea 
profesională din acel moment, ce anume intenţionez 
să studiez după liceu, nu aveam încă un răspuns. 
Nu știam decât două lucruri, dar le știam foarte bine. 
În primul rând, voiam să fiu cât mai departe de casă! 
lașiul m-a salvat atunci. În acest oraș exista una 
dintre cele patru facultăţi de drept din ţară, iar 
distanţa faţă de Timișoara era de aproape 16 ore 
de mers cu trenul. În al doilea rând, nu voiam să 
îmbrățisez o meserie prin care să fiu obligat să intru 
în partidul comunist sau să mă aflu la dispoziţia 
altora, oameni care ar putea să-mi impună cum 
să trăiesc și să gândesc. La vremea respectivă, 
în România dictaturii comuniste, o singură meserie 
îți permitea o relativă libertate profesională și 
intelectuală — avocatura. Această profesie era 
considerată ca un bibelou de porțelan, de care, 
de fapt, nu ai nevoie, dar pe care îl păstrezi, pe 
de o parte, ca să nu zică lumea internaţională că 
România nu are un sistem juridic independent, iar, 
pe de altă parte, și ca „ladă de gunoi”, care permitea 
„trecerea pe linie moartă” a celor care se poticniseră 
în sistemul politic existent. Când am terminat 
facultatea la lași și am început să profesez ca avocat 
în Rădăuţi, la 24 de ani, eram unul dintre puţinii și 
printre cei mai tineri avocaţi veniţi direct de pe băncile 
școlii. Cei mai mulţi dintre colegi, la fel și în alte 
barouri, erau foști juristconsulţi, judecători, procurori, 
milițieni cu stagii de drept la fără frecvenţă, care 
avuseseră ghinionul de a nu fi plăcut cuiva din 
partid și, prin urmare, fuseseră direct catapultaţi 
la „lada de gunoi” a avocaturii, așa cum se spunea 
în jargonul acelor ani. 


O.C. Ce s-a întâmplat după absolvirea facultății, 
cum aţi evoluat? Ce specializări aveţi? În ce constă 
activitatea din prezent? 

C.S.W. După Rădăuţi, au urmat alţi ani de 
avocatură la Lugoj și Timișoara, unde lupta pentru 
clienţi, și prin asta vreau să zic lupta pentru existență, 
era extrem de grea pentru stagiarii fără „pile” și relații, 
cum eram eu. Plafonul maximal de câștig era limitat 
pe lună la suma fabuloasă pe atunci de 3.000 de 
lei, dar nu exista un plafon minim de încasări — 
capitalism pur! Nu atât în studenţie, ci fiind avocat 
stagiar, am învăţat ce este foamea, nereușind uneori 
să-mi câștig nici măcar banii pentru bucata de pâine 
din ziua respectivă sau ca să-mi plătesc gazda. 


14 





Dar eram liber și aceasta conta; liber să profesez 

o profesie liberală fără clienţi, să citesc cărți pe care 
nu le citea nimeni, să umblu în natură, lucru care 

nu interesa pe nimeni, să iubesc la modul deschis, 
acolo unde ceilalți căutau doar avantajele unei poziţii 
sociale adecvate. Atunci am învăţat că în viață 
lucrurile cele mai minunate le primim de fapt, gratis. 
Imediat după Revoluţie, după șapte ani de avocatură 
în România, am fost tentat să intru în viaţa politică, 
după ce, în sfârșit, mi-am văzut împlinit visul căderii 
dictaturii comuniste. Am fost printre primii care încă 
în zilele în care se 
trăgea la Timișoara, 
am participat la 
întâlnirile Partidului 
Liberal, care se 
țineau pe atunci 
într-o cămăruţă 
dosnică dintr-o 
clădire dărăpănată 
din cartierul vechi. 
Îmi închipui că 


șanse să avansez 
în viaţa politică, 
cel puţin la nivel 
local și regional. 
Participasem 
nemijlocit la 
Revoluţie, nu 

— fusesem membru 
de partid, făcusem parte din diferite grupări, să le 
spunem disidente, cum era cea a Dialogului din lași, 
unde scriam în timpul studenţiei, fusesem de câteva 
ori convocat și ameninţat cu represalii de Securitate, 
în Rădăuţi și Timișoara etc. Mi-am dat însă seama, 
imediat, că nu un succes politic de scurtă durată, ci 
doar o pregătire profesională serioasă este adevărata 
mea șansă să mă împlinesc ca om și ca profesionist. 
Am hotărât, așadar, să fac studiile juridice în 
Germania, cu atât mai mult cu cât urmasem, ca 
singurul elev român, școala generală cu limba de 
predare germană și eram în stare să înţeleg textele 
de specialitate. Când am început al doilea studiu, 
în Mannheim, m-am axat pe dreptul administrativ 
și constituțional, materii juridice care au contribuit 
la transformarea Germaniei în doar câteva decenii 
după război într-o ţară democratică și stabilă econo- 
mic, așa cum îmi închipuiam eu atunci România 
postrevoluţionară. La aceasta s-a adăugat dreptul 
ecologic, reprezentând o altă aplecare a mea spre 
natură și drumeţii. Din păcate, dacă voiam să rămân 
pe o astfel de specialitate ca avocat, după terminarea 
studiilor, șansele să-mi întreţin familia și cei doi băieţi 
erau minime, având în vedere preţurile extrem de 
reduse, prevăzute pe atunci, în tariful avocaţilor 
germani. Cu toate că am făcut practica în calitate 
de procuror și judecător, respectiv am lucrat ca 
stagiar în administraţia publică, mărturisesc că spiritul 
liberal, adus din Timișoara, m-a inspirat și de această 
dată și, în cele din urmă, am decis să renunt să mai 
caut un post în justiție sau administraţie, continuând 
în liberala avocatură. La 35 de ani, câţi aveam după 
absolvirea celui de-al doilea an de studii de drept, 
șansa de a găsi un serviciu, ca avocat angajat, era, 
atunci ca și astăzi, aproape nulă; iar fără experienţă 
profesională, nicio bancă nu mi-ar fi finanţat 
deschiderea unui birou privat de avocatură. A trebuit 
să mă reprofilez pe materii noi și foarte speciale — 
dreptul impozitelor, drept financiar, comercial etc. 
Am continuat să studiez, să învăţ, să mă perfecţio- 
nez, atât în Germania (în Mannheim, Heidelberg 
și Tubingen), cât și în străinătate (în Anvers și 
Rotterdam). În cele din urmă, am fost angajat la 
cel mai mare și mai important birou de avocatură 


Anul VI m 


poate aș fi avut ceva 


Dialoguri esenţiale 


respectiv. Experienţa unui 
birou internaţional cu peste 
două mii cinci sute de avocaţi | 
angajaţi, având sedii din 
Tokio până în Shanghai, 
Milano, Praga, Londra și București! Am avut ocazia 
să învăt enorm, dar și să-mi văd ţara natală de 

pe „celălalt ma!”, însoțind investitori marcanţi, în 
România. Am lucrat apoi într-un birou de avocatură 
britanic internațional, „Lovells”, tot în Frankfurt, până 
când am preluat conducerea departamentului juridic 
al unui birou de experți contabili și în taxe, de mărime 
mijlocie, din cea mai frumoasă regiune a Germaniei, 
Baden. În 2004, m-am „privatizat”, deschizându-mi 
un birou în orașul visurilor și al cărților mele de 
adolescent: Baden-Baden. Menţionez doar că 

în acest oraș, fosta capitală de vară a Europei 

în secolele trecute, se găsește capela mortuară 

a ultimului domnitor al Moldovei, Sturza, capela 
aparținând Mitropoliei Moldovei și în care se ţine 

în mod tradiţional slujba ortodoxă în limba română. 

În sfârșit, găsisem amestecul ideal căutat de atâţia 
ani — cultură, natură, spirit naţional sănătos. 





O.C. Este adevărat că doar cei bogati apelează 
la serviciile unui avocat specializat pentru a-și întocmi 
testamentul? 

C.S.W. În Baden-Baden, desigur că și clienţii 
au un anumit nivel și, în consecinţă, tema întocmirii 
unui testament este deosebit de interesantă, atât 
ca materie, cât și ca onorariu. Dar clientul meu ideal 
nu este neapărat cel bogat, ci cel internaţional, care 
îmi oferă posibilitatea de a mă ocupa de aspecte 
juridice noi. Acesta este și motivul pentru care ofer 
consultanță în domeniul testamentelor în mai multe 
țări, în special clienţilor care au avere sau domiciliul 
în Germania, respectiv avere în străinătate, dar și 
românilor din Germania cu avere moștenită în 
România. Atunci când mă refer la consultanță în 
acest domeniu, înţeleg nu doar redactarea unui 
testament, ci și consultanţă legată de aspectul 
impozitului pe moștenire, împărțirea averii, 
vânzarea acesteia, desfășurarea de procese 
legate de moștenire etc. 


O.C. Ce face, de obicei, un executor testamentar? 

C.S.W. Este adevărat că una dintre calificările 
mele și, în consecință, unul dintre titlurile protejate 
profesional purtate de mine este acela de executor 
testamentar. Aceasta înseamnă că sunt însărcinat 
de defunct, respectiv de instanţa competentă, să îi 
folosesc averea după moarte, conform voinţei sale. 
Poate fi vorba de înfiinţarea unei fundaţii sau de 
gestionarea unei firme până la majorat, atunci când 
copiii moștenitori sunt încă minori, sau de împărțirea 
moștenirii conform ultimei voințe a defunctului. 


O.C. Vorbind despre contracte, cât de veridic este 
faptul că o singură virgulă poate da loc la interpretări 
diferite? Care sunt cele mai frecvente greșeli pe care 
le-aţi întâlnit în ceea ce privește întocmirea unui 
contract? 

C.S.W. Cea mai frecventă greșeală, mai ales 
privind activitatea firmelor românești în Germania, 
este aceea de a nu face niciun contract sau de 
a folosi contracte tipizate, care nu se potrivesc 
în niciun fel. Costurile de proces și, mai ales, 
riscul de a pierde sunt de câteva ori mai mari 
decât taxa plătită la început unui avocat specializat 
să întocmească un contract bilingv, cu toate clauzele 
necesare. Principiul meu este acela de a evita 
procesele în viitor, prin redactarea unor contracte 
viabile, în care se regăsește voinţa părților. 

= 

O.C. De cât timp vă ocupati de falimentul firmelor 
și câte cazuri soluționați cu aproximație lunar/anual? 

C.S.W. Este adevărat că am dreptul, mai bine zis 
privilegiul, de a fi admis în listele de sindici cu titlul de 
administrator/lichidator al instanţelor din Heidelberg, 
Mannheim și Ludwigshaven, dar mărturisesc că 
evoluţia bună a economiei germane până la începutul 
acestui an a făcut ca materia restructurărilor de firme 
și a fuzionărilor să fie mai interesantă și mai lucrativă 
decât lichidarea lor, așa că acesta este domeniul în 
care am fost activ cu precădere, în ultima perioadă. 
Dacă actuala criză va conduce la falimente 
și care vor fi consecințele, va trebui 
să întrebăm un oracol. 


O.C. Care ar fi primul lucru 
pe care l-aţi propune pentru 
îmbunătăţirea legislației comerciale? 

C.S.W. La acest punct trebuie să 
vă mărturisesc o mare dezamăgire: 
în toţi acești ani care au trecut de la 
Revoluţie, nu am reușit să stabilesc 
o legătură profesională cu colegi sau 
instituții în România. Acum câţiva ani, 
le-am făcut o ofertă multor camere 
de comert și industrie din România 
privind colaborarea, livrarea de 
materiale de drept economic și 
comercial, susținerea de cursuri și 
schimburi de informaţii juridice etc. Nu 
am primit decât un singur răspuns, și acela doar 
confirmare de primire. Același lucru l-am înregistrat 
și anul trecut, când le-am scris mai multor barouri 
de avocatură din România (circa 37), propunându-le 
colegilor interesaţi un schimb de infomaţii pe dreptul 
german, sprijin privind materiale juridice pentru 
eventuale lucrări de doctorat, colaborarea pe cauze 
privind interesele clienţilor în Germania sau România 
etc. Am primit două răspunsuri de confirmare și atât. 
Se pare că nu există nici cel mai mic interes în acest 
sens, cu toate că în România, cu câteva excepții 
privind în parte dreptul economic și comercial, 
celelalte materii de drept, în special dreptul 
procesual, civil și succesoral, provenite din 
perioada de origine a Codului Civil Român 
de la sfârșitul secolului XIX, sunt total depășite. 
Mă mir că nu se înţelege că legislaţia și jurispru- 
dența sunt atuuri foarte importante în concurenţa 
globală internaţională, mai importante chiar 
decât infrastructura și avantajele de taxe oferite 
investitorilor străini, așa cum s-a practicat, în mod 
tradiţional, până acum, în România. Pe de altă parte, 
se încearcă să se inventeze ceea ce există deja 
demult în dreptul european. Rezultatul? Comisia 
Europeană relevă că principalele carenţe ale 
României se află tocmai la nivelul sistemului 





de drept. Dar, fără să intrăm în detalii „tehnice”, 

este suficient să ne întrebăm cum arată accesul 

la justiţie al omului de rând din România, care 

sunt costurile legate de aceasta, în cât timp se 
solutionează o cauză, în ce condiţii se poate executa 
sentinţa. Răspunsul cred că îl cunoaștem cu toții, cei 
care mai avem prieteni sau cunoștinte în România. 


O.C. Care sunt cele mai riscante și mai obositoare 
aspecte în activitatea dvs. profesională? 
C.S.W. Activitatea mea pare interesantă, la 

prima vedere. Intre timp, am dobândit prin cursuri 
și nenumărate examene, 
calificări deosebite — dreptul 
muncii, dreptul falimentului, 
dreptul impozitelor, dreptul 
|] mostenirilor etc. Comunic 
zilnic personal sau la 
telefon și electronic, cu 
> >] o mulțime de oameni, rezolv 
-] o multime de probleme 
| extrem de interesante și 
mai ales diverse, începând 
“| de la consultanţa firmelor 

| până la întocmirea unui 
-, | testament privind, uneori, 
“| averi considerabile etc. 
Dar munca este stresantă, 
presupune o răspundere 





profesională 
extrem de mare. 
Cea mai mică 
neatenţie poate 
costa enorm. lar 
capitalul biroului 
și al meu 
personal — 
singurul, de altfel 
— este extrem de 
fragil, și anume, încrederea clientului. Avantajul meu 
față de colegii din Germania care pratică avocatura la 
modul „clasic” să-i spunem este experienţa dobândită 
în România, care mă ajută să caut și să găsesc de 
fiecare dată, în cele mai deosebite situaţii, soluții 
creative de rezolvare. Desigur, mă ajută și faptul 

că m-am ocupat în acest răstimp de 25 de ani, de 
când am fost numit avocat stagiar la Rădăuţi în 1984, 
de multe domenii juridice și sunt în măsură să ofer 
soluţii variate și pragmatice, în cele mai multe situaţii. 
Deviza mea este: nu dispera niciodată, trebuie 

să mai existe o cale! 


O.C. Sunteţi mulțumit de realizările profesionale 
pe care le-aţi avut până în prezent? Ce vă place 
și ce vă displace cel mai mult în munca dvs.? 


C.S.W. Sunt multumit că am reușit în ultimii ani, în 
pofida unui ritm înnebunitor de muncă, să aprofundez 
și alte sisteme de drept, în așa fel încât, în prezent, 
sunt în măsură să ofer consultanţă în limba de 
specialitate în drept spaniol, italian și francez. Sunt 
de altfel și membru în asociaţiile de juriști respective, 
fiind informat cu privire la tot ce se întâmplă în 
celelalte sisteme de drept european. Mi-ar plăcea 
să deschid, într-o bună zi, birouri de consultanță în 
acele ţări. Cine știe, dacă aș găsi un partener potrivit 
și o nișă specială în consultanţă, de exemplu, dreptul 
succesoral internaţional, mi-aș dori să fac un prim 
pas în afara Germaniei, cu birouri pe piata 
internațională de consultanţă. 


O.C. Ce le-aţi recomanda absolventilor de drept 
care intenționează să înceapă o carieră în domeniul 
dreptului comercial? 

C.S.W. Admir tinerii români veniţi în vest la studii, 
care muncesc enorm și sunt hotărâți să se dezvolte 
profesional. Imi amintesc că în timpul studenției 
citeam cu cei mai apropiaţi colegi și prieteni textele 
lui lorga, despre centrul de studii înfiinţat de el în 
ltalia, respectiv ideile lui Pârvan privind autonomia 
universitară în Romania, de după Unirea din 1918. 
Cred că același patos îl regăsesc și la acești tineri. 
Trăsăturile de caracter care se desprind din textele 
amintite mai sus consider că le regăsesc și la ei. 


O.C. Ce hobby-uri aveţi? 
Ce mesaj ați dori să le transmiteti 
românilor, indiferent că se află în 
România sau în altă parte a lumii? 

C.S.W. Hobby-urile mele — 
“| călătoriile, filosofia și teologia — 

| le-am integrat în profesia mea. 

Nu las clientul să vină la mine la 
| birou, ci mă deplasez eu la el, deci 
călătoresc, iar în tren sau în avion 
citesc cărţi de filosofie. Până să 
ajung la destinaţie, intru în cele mai deosebite biserici 
și/sau muzee pe care le întâlnesc. Doresc să îi 
încurajez pe cei care au emigrat să înţeleagă că prin 
muncă și seriozitate se poate obţine orice, chiar dacă 
fructele vin târziu; în lumea valorilor, însă, niciodată 
nu este prea târziu. Românilor, în special celor tineri 
aflaţi în ţară, le adresez îndemnul de a profita de pe 
urma aderării ţării noastre la UE. Să încerce cât mai 
multe experienţe profesionale internaţionale și să-și 
verifice competenta la acest nivel. Nu locul de muncă 
obișnuit, de acasă, ci faptul de a-ţi putea câștiga 
în mod onorabil și profesionist pâinea în vest este 
adevărata măsură a lucrurilor, după părerea mea. 
Să nu le fie teamă de această experienţă. Aventura 
cunoașterii este întotdeauna fascinantă! 

(Phoenix, Arizona) 





(Urmare de la pag. 4) 


le amintim, a fost, desigur, expresia unor opțiuni estetice importante, 

dar observăm, /a o a doua lectură, că a avut și un filon de critică 
socială viguroasă, de exemplu, prin articolele gânditorului, logicianului Titu Liviu 
Maiorescu (1840-1917), eseuri memorabile într-o filosofie normativă a culturii. 
„In aparentă, — scrie Maiorescu și pentru noi cei de azi — după statistica formelor 
dinafară, românii posedă astăzi aproape întreaga civilizare occidentală. Avem 
politică și știință, avem jurnale și academii, avem școli și literatură, avem muzee, 
conservatorii, avem teatru, avem chiar o constituțiune. Dar în realitate toate 
aceste sunt producțiuni moarte, pretenţii fără fundament, stafii fără trup, iluzii fără 
adevăr, și astfel cultura claselor mai înalte ale românilor este nulă și fără valoare, 
și abisul ce ne desparte de poporul de jos devine din zi în zi mai adânc” [3]. 
Mai trebuie să amintim și „Beţia de cuvinte” din Revista Contimporană, articol 
subintitulat „Studiu de patologie literară”, scris de Titu Maiorescu în 1873, 
în care erau criticate enunțurile care încearcau să ascundă o „lipsă de idei”. 

Marii noștri înaintași ne-au dat modele de scriere și conduită, deși și ei trebuia 
să împărtășească grijile inerente unei societăţi în dezvoltare. Unii, de exemplu, 
au analizat raporturile noastre cu ţările avansate din Europa, în termeni care 
astăzi ne sună familiar. Astfel, lon Ghica îi scria lui Anghelescu (26 mai 1856) 
următoarele: „Lectura Tratatului (de la Paris, n.a.) și a protocoalelor de la Paris 
și Viena mi-a lăsat impresia că guvernele contractante doresc într-adevăr binele 
acestei ţări... Dar acolo mai e ceva, că în stăruința lor, se cred îndreptățite să 
cultive arbitrariul, neținând seama mai deloc de autonomia noastră, de instituţiile 
noastre trecute, convinse fiind că ne vom bucura de binele ce ni-l pregătesc. 

E justiţia nouă — a celui drept și tare. Și își justifică felul de a acționa prin 
dezbinările noastre interne, prin obiceiurile și urile noastre și, ceea ce e și mai 
serios, prin corupţia noastră... Așa că au imaginat Comisia Europeană...“ [2]. 

Au existat și după Titu Maiorescu evaluări critice privind adoptarea 

necontrolată a unor mentalități fără legături cu valori morale. De exemplu, 

în articolul „Constatări triste“, din 1906, Spiru Haret scria următoarele: „Pe noi 

ne încântă strălucirea exterioară, mulţimea palatelor clădite și lungimea șinelor 

de fier care străbat ţara; nu băgăm însă de seamă că lăsăm neatins fondul moral 
care forma temelia mizeriei bizantine, împlântată la noi de infamul regim fanariot. 
Dar tocmai aceasta este principala, unica reformă care trebuie făcută, ca să avem 
dreptul a vorbi de repedea noastră intrare în lumea civilizată” [1]. Deși referirea 

la „mizeria bizantină” ne indică limitele judecății de valoare făcute de Haret, cam 
sumare, observăm totuși sublinierea importanței fondului moral. Neputând lăsa 
de o parte tema fondului moral, componenta definitorie dintr-o civilizaţie, 

vom reveni asupra acestei teme; cât despre „lungimea șinelor de fier”... 


ompletăm cele susţinute în acest articol cu convingerea că expunerile 

atemporale, oricât de frumoase, cu referinţe instructive, nu sunt totuși 

suficiente pentru a susţine reformele necesare, tot așa după cum 
studiile economice strălucite dublate de forta tinereţii nu se dovedesc a fi în stare 
să ne simplifice cu ceva gestiunea financiară, în prezent, pusă exclusiv pe umerii 
cetățeanului nepregătit să îi facă față. În trecut, statul prelua mult din corvoada 
administrativă, în timp ce acum suntem forţaţi să ne lăsăm munca pentru a deveni 
noi înșine contabili fără voie, într-o birocraţie care numai de tip occidental nu pare 
a fi, semănând puţin cu lucrul din gubernia în care s-a născut. (Va urma.) 

Cărți și autori 


Poezia ca undă şi corpuscul ; 


loan GROȘAN 


La Editura Tracus Arte (București) a apărut de curând (2015) matematician-informatician. Cu permisiunea autorului, reluăm aici 
cartea Poker cosmic de Valentin lacob, cu o prefaţă de loan Groșan, prefața cărții și, deloc în ciuda lui loan Groșan, un poem... ciber- 
coperta și ilustrațiile (merită semnalate) de Marcel Bunea. La final, matematic, considerat de Tudor Dumitrescu unul dintre cele mai 













volumul are și un „Cuvânt de încheiere al autorului”, intitulat Nosta/gia importante poeme ale lui Valentin lacob, căci matricea invocată aici 
axiomelor (care include și o secţiune „Mic manual de utilizare a nu este un simplu tablou cu N dimensiuni, ci un arhetip: „Matricea 
poemelor ciber-matematice”, considerate „o mixtură de versuri lirice devine elementul unificator dintre creaţie și jocul planurilor. Este și 
și de realități matematice”). O scurtă biobibliografie a lui Valentin arhetip al Lumii, și totodată unealtă de trecere de la un plan la altul.” 
lacob apare în numărul din iulie 2014 al revistei, la rubrica „Lacrima (Am reluat din secţiunea „Poemele matematice” a „Cuvântului 







Anei” — reamintim doar că s-a născut în octombrie și că este de încheiere...” — Red.) 
ntre colegii săi de promoţie literară, care au de pe discul Cantafabule al formaţiei Phoenix. Când Cumpătat genocid, hibrid șprit de os/, Deviantă Nevă, 
| venit în beletristică din spaţii oarecum înrudite colo, dăm peste o sarabandă de versuri fracturate deviant Hristos,/ Nu mai buchisi pe litere: „Libertate, 
(filologie, filosofie), Valentin lacob într-un aiuritor, captivant amestec  țigane, te-am ros”. 


face o figură cu totul aparte. El a absolvit VALENTIN IACOB de arhaisme, cuvinte rare, 


Facultatea de Matematică a Universităţii din neologisme, termeni de e același savuros limbaj, cu iz de letopiset, 
București, secţia Informatică, cu o licenţă în specialitate (/ălăi, rebegit, calciu |): bucură și poemul „Principesa slavă și 
Inteligența Artificială. Așadar, aparent, nimic hurducat, computer, simulator, tăierea capului polcovnicului”, o parodie 
mai departe de domeniul atât de imprevizibil potir, manutanță, clearing, versificând parcă o variantă apocrifă din O samă de 
și gingaș al poeziei. Şi totuși, încă de la isihasm, lobotomia) ș.a.m.d. cuvinte. Şi aici revin la titlul acestor sumare notații: 
primul volum (Petrogradul într-un pahar de Abia în finalul „Strigării” dăm poeziei lui Valentin lacob (și în general oricărei poezii 
șampanie, Editura Du Style, 1996), Valentin cât de cât de o formă a unei de valoare) i se potrivește ca o mănușă ceea ce a 
lacob s-a impus ca o voce lirică pe cât de invocații tradiționale, dar cu descoperit, în fizică, Einstein și a generalizat, apoi, 
neașteptată, pe atât de distinctă la vremea aceeași originalitate a viziunii: Louis de Broglie, anume natura duală a luminii, care 


respectivă — dovadă fiind și Premiul pentru 
debut al Asociaţiei Scriitorilor din București și 


Să curgă deci Balada Craiului de e deopotrivă undă și corpuscul. Astfel, „corpusculul” 
Tobă/ îndrăgostitul de o ghindă/  textual, ceea ce vedem scris efectiv, ajunge la noi 





cel al prestigioasei reviste Poesis. Spun asta POKER COSMIC cel care-n vene și-a cusut ca o „undă” afectivă, provocându-ne printr-o alchimie 

deoarece chiar și la o rapidă ochire asupra Portanţă/ zăludul, cruntul, bietul misterioasă emoția estetică. 

structurii volumelor și poemelor sale, autorul din poveste/ cel ce n-a fost, dar De o altă natură este bucata în proză „Poker 

nu seamănă, în opinia mea, aproape deloc sk încă este —/ alt amărât din altă cosmic”, unde, într-un decor fellininian, de Satyricon 

cu niciunul dintre cei care au debutat și-au Importanță,/ Balada Craiului science-fiction, naratorul joacă poker cu... Hristos. 

devenit niște nume importante după 1990 și de Tobă/ cel rătăcit în E mai puţin important rezultatul „partidei”, cât 

nici cu „douămiiștii” ulteriori. Voi încerca, pe scuri, Transmutanță... Şi „Balada...” curge cu același atmosfera pe care, din amănunte și observaţii 

să demonstrez de ce și, în consecință, să circumscriu fascinant spectacol al vocabularului, cu ruperi de ritm infinitezimale, autorul știe s-o creeze. 

originalitatea lui Valentin lacob, pornind chiar și rime amintind de Dimov, într-un fel de suprarealism Mărturisesc că am mai puţin „feeling” pentru 

de la antologia de faţă. sui-generis. Să nu se creadă însă că poetul se lasă partea ultimă cărţii, cea cu Poeme ciber-matematice. 
Să luăm prima piesă a volumului, „Balada Craiului în seama unui dicteu automat incontrolabil; Însă bănuiesc că pentru Solomon Marcus, autorul 

de Tobă”, precedată de un amplu motto biblic, din dimpotrivă: din când în când, o fertilă conștiință critică acelui fundamental eseu despre Poetica matematică, 

Cântarea cântărilor și Apocalipsa lui loan, structurată așază grila ironiei peste întreg materialul, cum se aceste texte vor constitui un deliciu... 

în șaisprezece părți și care începe cu o „Strigare”. poate observa în „Crai Kremlin”: Scalzi, scalzi mai În concluzie, Poker cosmic este un volum de mare 


Te-ai aștepta ca „Strigarea” să fie o invocaţie „clasică” departe, cuvioase Kremlin/ o biserică, un nagan, un forță și originalitate, aducându-l pe Valentin lacob 
a unei muze sau în genul invocaţiei lui Șerban Foarţă  aisberg de vin./ Stoi! Ingere, Stoi! arhanghel de sos,/ în prima linie a poeziei de azi. 


FACEREA LUMII PE MATRICI Ei, Heruvimii-algebriști l-au voit umplut de ape cu nod ucigaș... catedrale 


(poem algebric) captive... topitură de râuri pe linii, încuiată-n zerouri. 
lui Belu Zilber, in memoriam Greu și-unui purec să se-ncalţe cu ele! 
Și s-au umplut! 


Să fi fost odată dintr-un Rai colțos, abstract dată... Pe când din elementele nenule ale matricii Sale, Domnu-a voit să facă insule. 
Ori poate că din cel neeuclidian cu vitralii de Purgatoriu, Și puhoi de insule s-au fost strămutat! 


| | „_____ Osingură dată. De-un soi înnebunitor, absorbant. 
Și de-a fost, atunci numai din fagurile îngerilor, pe un colţ formal de cer... Ochiul lui Dumnezeu, mutant! 
prin vreo galaxie duh cu logicile de pământ — 


descărnate valori de adevăr, înspicate — a fost dată. Că atunci, la Facerea abstractă a Lumii, matricea ALFA astfel s-a înfățișat: 


Dar a fost, căci ei știu dar nu spun că demult, pe când nevăzuţii înţelepţi 
ai logicii pe uraniu — descălecătorii din spaţii formale, 
arhanghelii abstracți care cu toţii au și trup și nume... 
Si totul se știe, chiar dacă ceilalţi tacl... 
Părinţii cei vechi dar, Nevăzătorii, constructorii de Golgote înjumătăţite... 
Neobosiţii, demult pe când au gândit ei Lumea la început — 
un altul decât la Big Bang! 
Ă Cu: a, ap, âa,...: dn — insule, 
Inceputul cel în halou de iasomie tăiat, şi zerourile — ochiuri statice ale mortii. 
începutul calculat după Biblia algebrizată, la Facerea Lumii cu bucluc... 
Atunci așadar, pe-un unghi gânditor, pe-un unghi neuronal de Cosmos Graalul ALFA pe linii și pe coloane lucrat de Arhangheli 
gravată, să fi fost dată — și numai o singură dată! — o Matrice. şi-ncercuit în padoc — într-un Spaţiu-Timp asuaat... 
Al Lumii moroi descleiat pe linii, coloane. Cânva, la Facerea lumii abstracte... prin mila algebrică a lui Dumnezeu. 
Of, și de n-ar mai fi fost, că așa nici nu s-ar mai intui, și nici dibui! 
O matrice tocmai bună de potcovit purecii cu ea. Că doar purecilor le-a rămas de-ncăltat Spaţiul ăsta-Timp ridat, 
Că de n-ar fi nici nu s-ar intui. înghititor de vitralii, 
lară ei, Heruvimii-matematicieni, de logici prinse pe cranii, 
răzbunătorii cu sulițe — algebre și scuturi — teorii, cândva pe la Big Bang, fără scăpare!... 
vor fi înzidit-o ei după soiul normal al matricilor „rare” numite 
Cu nule nenumărate și prea puţine — piatră viermuitoare. În vremea asta Bolta Lumii va fi călărit fără frâie, fără șele 
printre varietăţi diferenţiabile și stele 
Și tot atunci, în vremi de-nceput cu orologii ambigui, pe când Lumile pe drumul mătăsii... la Calea Algebrică... 
se umpleau pe rând de soartă, carne, pâine, circ — atunci s-au și fost botezat Bolta Lumii, pe doi cai-cămile, deodat — 
matricea. Ba pe-un morfism inspirat — armăsar numai spume, norocos, solitar 
Cu-n nume astăzi uitat. din teoria grupurilor scăpat, ba pe matricea aia, de har... 
Da'-i sigur c-a fost de bărbat! 
Numai că de atunci, nimănui mila formalizată a Domnului 
Și în tot ce zero stat-a scris în matrice să fie, nu i s-a mai arătat... 

Gheorghe A. STROIA 


u certitudine, Sisif, 
| ca personaj 
mitologic, a stârnit 


de-a lungul timpului o 
multitudine de controverse 
legate de sacrificiul său 
interminabil, de necesitatea și nu în ultimă instanţă, 
de rezultatul acestuia (nu degeaba Sisif era catalogat 
ca fiind cel mai înțelept dintre muritori, dar cu o 
acerbă înclinaţie spre viclenie/hoţie...). La baza sa se 
găsește blestemul sinistru, acela de a căra în spinare 
un bolovan, până în vârf de munte, care apoi să se 
rostogolească la poalele acestuia, munca începând 
iarăși, însă cu aceeași putere, aceeași neclintită 
voinţă, cu aceeași stăpânire de sine și resemnare 
(Albert Camus: „trebuie să ni-l imaginăm pe Sisif 
fericit” — chinul transformat în victorie). Mitul lui Sisif 
nu mai este astăzi privit ca un supliciu. In dragoste, 





de pildă, acest antic „sport” s-ar traduce prin fidelitate, 


iubire declarată pe veci, uniune atemporală a două 
suflete. In materie de sinceritate, de pildă, acest 
străvechi „privilegiu” s-ar interpreta prin rostirea la 
nesfârșit a unui adevăr, însă și riscul de a nu fi crezut 
(precum în blestemul Casandrei, la căderea Troiei). 
In materie de război, de pildă, această perpetuă 
„pătălie” s-ar traduce prin nesfârșita luptă cu sinele, 
încercarea corectării erorilor propriei constituţii, 
aplecarea spre precaritatea existenţială a acestei 
lumi, fapt care ar implica o multitudine de valenţe, 
o serie întreagă de răsturnări de situaţie, polemici 
(tactici sau strategii) uneori cu/alteori fără rezultat. 
Pornind de la aceste considerente, fără a 
încerca să faţeteze mitul originar, conferindu-i nuanţe 
multiple de alb (romantism diafan), roșu (modernism 
pasional), albastru (extrapolări meditative) sau verde 
(contrarii retorice), Valeriu Marius Ciungan abordează 
mitul lui Sisif (Sisif pe casa scărilor, Adenium, lași, 
2013, prezentul volum fiind al patrulea titlu propriu 
de carte, după Poveste de toamnă — 2008; Haina 
de molton — 2009; Oameni în pardesie — 2012) 


Aureliu GOCI 


ondiţia lirismului 

prozei lui Fănuș 

Neagu rămâne o 
problemă știută și afirmată, 





A ŞI 
credibil în ceea ce reprezintă motivaţia, specificitatea 
și aderenţa organică la text. 

Fănus Neagu rămâne, în tot ce a scris — romane, 
nuvele, schițe, piese de teatru sau cronici sportive — 
un poet travestit. Dacă ne amintim bine, autorul 
Frumoșilor nebuni... nu a scris niciodată poezie, 
sau poate numai întâmplător, adică nu și-a asumat 
condiția poetului și nici nu a ambiționat explicit 
să fie considerat un poet. 

Dar poeticitatea discursului său narativ este în 
afara oricărui dubiu: este imagistic, metaforizant, 
păstrând o dimensiune fragilă cu dimensiunile 
concretului. Starea de mimesis, de copie a realităţii 
este slăbită de mimesis-ul lingvistic, de construcția 
expresivă, care își proiectează în sine aspiraţia 
și performanţa estatică. Cuvintele frumoase sunt 
insensibile la realitățile concrete, dar puternic 
autoreflexive și autoreferențiale. Nu luciditatea 
este puterea creativă, ci inspiraţia incontrolabilă, 
capricioasă, inefabilă. Lirismul fănușian este de 
tip discursiv organic, nu de esenţă memorialistică, 
pentru că nu amintirea, ci viziunea generează 
distribuția imagistic-metaforică a prozei sale. 

Genul romanesc a cunoscut, începând cu 
a doua jumătate a secolului XX, o explozie de stiluri 
care păreau, la un moment dat, că ar fi epuizat 
posibilităţile creatoare la nivel mondial: romanul 

ale sacrificiului 


Le 
l 


din nevoia de a „mima” înţelegerea încastrării propriei 
existenţe în cea generală, de a-și insera jocurile 
semantice într-o lirică venală, de a-și conferi aura 
sacrificiului — pe care poetul în genere și-l atribuie — 
în înțelegerea rostului existenței umane în ecuaţia 
vieţii. Pornind de a un concept simplu, acela de a 
„desena” cercuri în „lanuri de porumb”, poetul se 
întoarce de fiecare dată, printr-o ciclicitate a lexicului, 
în lumea plină de paradoxuri, dar bine ascunsă în 
eposul unei povești reinventate: Stiam ce ea n-avea/ 
Știa ce îmi lipsea/ Știam ce își dorea/ Știam ce îmi 
doresc/ Stia că eu sunt ea/... Ci nu știam cum este/ 
Ci nu știam să aflu/ Ci nu știam de e poveste/ Sau 
doar un cântec sacru/ lubirea ce ţi-o cânt în versuri/ 
imi este (Două cuvinte, op. cit., p. 47). 


exprimare, eul liric tinde să devină el însuși 

un mit al lui Sisif, în sensul completării 
anamnezice a întregului, de fiecare dată potent fiind 
în a-și devoala noi crâmpeie existenţiale, dacă nu 
contrarii, măcar extinderi ale celor anterior însușite. 
Lirica din Sisif pe casa scărilor este concentrică, 
exploziile de lirism fiind undele concentrice ale 
picăturii (chinezești) căzute într-un creuzet cu distilări 
retorice. In această concentricitate a formelor și 
geometriilor lexicale, apare ea -— iubita/iubirea, căreia 
poetul îi atribuie caracteristicile unui joc („mima”, 
„ploaia de stele”, „exerciţiul”) în care actorii sunt 
veșnicii doi, iar cadrul general se derulează 
secvențial (centrifug/centripet), uneori lent, alteori 
rapid: mă crezi/ un basm/ între zăpezi/ te cred/ 
o noapte/ 'ntre amiezi/ te văd/ vedeai/ așa frumos/ 
cum trec/ mă vezi! (Cum trec, op. cit., p. 64). 

Unele titluri sunt surprinzătoare (Scurt studiu 
ortopedic, Șotron, Cuvânt nesătul), parcă descinse 
dintr-o extragere dadaistă. Valeriu Marius Ciungan 
are, „la purtător”, o lejeritate senzorială, o detaşare 
care-l face fie să vadă lucrurile într-un mod sinergic 
propriu, dar mereu din altă și altă perspectivă, fie să 


|_ew — dar visător, mucalit — dar grav prin 


psihologic, fluviu, modern, postmodern, romanul 
realismului magic, romanul „saga” sunt numai câteva 
dintre „formulele” creatoare recunoscute chiar și de 
Academia din Stockholm care i-a răsplătit pe unii 
dintre autori cu mult-râvnitul Nobel. Marii scriitori au 
făcut din metaforă și din fraza amplă, stufoasă, un 
univers magic care poate construi o lume — să ne 
amintim, de pildă, ce face Borges din labirintul unei 
biblioteci, sau cum descrie Mârquez satul primordial, 
de la capătul lumii, care-i avea drept fondatori 
pe doi îndrăgostiți urmăriți de spectrul rivalului ucis. 
La noi, Fănuș Neagu își dovedește 
contemporaneitatea cu marii scriitori ai lumii 
dezvăluind un potenţial metaforic și lingvistic de 
mare rafinament. Frumoșii nebuni ai marilor orașe 
sau povestirile din volumul Dincolo de nisipuri 
dezvăluie un univers specific aparte, dar care 
se află în consonanţă cu metafora marquesiană. 


caracteristice au fost delimitate: specificul 

tipologic al unei comunități ancestrale în 
tangenţă cu miturile și arhetipurile, universul socio- 
lingvistic halucinant, umanitatea lunatică a câmpiei 
și universul acvatic ca o lentilă între natură și ființa 
conștientă definesc spațiul funcţional fănușian. 
II definesc, însă, numai într-o creaţie scriptural- 
românească, pentru că i se văd dominantele și 
rădăcinile, distinctivitatea, să-i spunem oximoronică, 
ceea ce face ca textul fănușian să fie foarte greu 
traductibil în alte culturi, în alte limbi. 

Intr-o perspectivă europeană și universală devine 

extrem de dificil de a-i descoperi autori înrudiţi 


n 
| n proza lui Fănuș Neagu, distincțţiile 

Valenţele (pro)moderne 
uman 


dobândească o capacitate specială de a transforma 
banalul cotidian în acel „ceva” de ținut minte: mă 
plămădea/ cană de cafea/ conturul ei/ rotund/ cu 
buzele fierbinți/ la mic dejun/ mă-mpresura/ eram/ 
o creație/ trupul meu/ în rotaţie/ și-n fugă-mișcarea/ 
mâinii tale/ mă forța/ cu-o fortă// ba centripetă 
dimineața/ ba seara centrifugă! (Cana, op. cit., p. 60). 
Dacă, printre rânduri, regăsim ca principii de lucru 
ale autorului negarea oricăror constrângeri formale, 
proclamarea subiectivităţii absolute a artistului, 
dinamismul, libertatea absolută de creaţie, care 
permite abaterea (controlată, totuși) de la estetica 
tradițională și de la normele lingvistice generale, 
atunci lirica poetului medieșean este de tip 
Coșovei). Ea aparține unui nou val, cu incizii adânci 
asupra semnificaţiilor cotidianului și amplificarea 
valențelor socio-umane ale poeziei. In acest nou 
„seism” liric îi întâlnim și pe Radu Andriescu (Nașpa 
la sânge) și Traian Rotărescu (Fusion music). 


versuri, Valeriu Marius Ciungan își consoli- 

dează stilul liric, își definește definitiv și 
irevocabil amprenta auctorială, dar își rezervă dreptul 
de a se reinventa cu fiecare „aruncătură” de peniță. 
Un poet în plină ascensiune valorică, poezia sa, 
desprinsă din cotidian, fiind convertită în mod 
constant în poveste, cu nuanțe uneori romantice/ 
idilice, alteori acide/ludice. Dacă POEZIA este, 
în genere, ...un mod ceremonial, ineficient de a 
comunica iraționalul, este forma goală a activității 
intelectuale. Ca să se facă înteleși, poeții se joacă, 
făcând, ca și nebunii, gestul comunicării fără să 
comunice, în fond, nimic, decât nevoia fundamentală 
a sufletului uman de a prinde sensul lumii (George 
Călinescu), atunci, prin sinceritatea actului artistic 
incumbat, Sisif pe casa scărilor se conformează 
întrutotul acestei sintetizări protazice. Cât despre 
autorul său, suntem ferm convinși că vom mai auzi. 


Fi nicio îndoială, prin acest nou volum de 


ranuș Neagu, universul narativ 
și eflorescența metaforei 


tipologic sau congeneri în specific conform 
canoanelor clasice. 

Totuși, se poate vedea că Fănuș Neagu este 
perfect contemporan cu marea proză sud-americană, 
cu Llosa și Marquez, dar și cu Valentin Rasputin, 
care prezintă Siberia ca pe un tărâm fabulos, 
oarecum înrudit cu sălbaticul Bărăgan fănușian. 

Am putea spune că și albanezul Ismail Kadare, de 
sorginte balcanică, prezintă un univers recognoscibil 
cititorului român pasionat de scrierile lui Fănuș; dacă 
luăm în considerare specificul fiecărui autor citat, 
vedem că ceea ce-i înrudește este atmosfera literară 
de secol XX-XXI mai degrabă decât o cunoaștere 
sau o influenţă „trans-frontalieră” a operelor 
respective, atâta timp cât fiecare dintre ei a apelat 

la miturile și la comunităţile arhetipale. 


cu debutul său, apare și noua mare proză 

rusească, așa-numita școală siberiană. 
Dar Fănuș Neagu rămâne fidel genului de proză 
secvenţială, coagulantă prin povestiri decameronice 
și nu noilor tehnici episodale sub influenta filmului 
și televiziunii, tehnici de reconstrucție periodică 
și unitate semnificantă la distanţă, prin acumulare 
aleatorie. 

Posteritatea imediată nu obligă să reanalizăm 
„legenda personală”, evitând susţinerea autorului, 
un mare personaj, în maniera în care proza se poate 
susţine și singură. O confruntare cu mediul biografic 
ne certifică suveranitatea ficţiunii, creativitatea 
ca proces psihic deconstructiv și nonrealist. 


D) upă anii '60, de fapt, perfect sincronic 

Femeia cu scrisoarea, de pe vremea 
când se mai scriau scrisori 


n secolul bezmeticei viteze care a dat năvală 
| peste noi, aruncându-ne în mileniul al III-lea, 
eră a comunicării virtuale, a agramatismului, 
a culturii firave și a înstrăinării fiinţei umane în vastul 
pustiu populat numit societate, abia dacă mai știm 
că odinioară (ca și ieri) comunicarea prin scrisori 
avea parfum indicibil de poveste de care sufletul 
nu ne era străin, ba dimpotrivă. 

Cu câtă nerăbdare va fi așteptat domnița de 
la Curtea domnească de la Argeș vești de la fiu/ 
falnicului domn plecat la bătălie pe undeva de din 
vale de Rovine, prin codrii aceia de stejari sunători 
de la care n-au mai rămas astăzi pe câmpul de 
la marginea Țuţuleștilor decât numele înscris parcă 
în roșul sângelui celor năvălitori care „cum veniră 
se făcură toţi o apă și-un pământ”: Rovina Mare, 
Rovina Mică, Tufele Roșii și, dincolo de ele, spre 
sud, Drumul Omorului! 

Câtă dramă și câtă mândrie în Scrisoarea Poetului 
Nepereche al graiului II 
românesc! | 

Dar pictura ce 
mărturii ne lasă despre 
vremea când încă se 
mai scriau scrisori? 

Să adăstăm puţin 
prin veacul de aur al 
picturii olandeze, când 
au apărut pe harta cu 
strălucite piscuri ale 
lumii artelor nume ca 
Rubens, van Dyck, 
Rembrandt, Vermeer, 
piscuri prea îndeajuns 
înalte ca omul simplu 
să se mândrească 
de-a fi om. 

Dacă cei dintâi își 
aveau modele din marea protipendadă nobiliară și de 
pe la curţile regale ale unei Europe prin care zburdau 
tăietorii de frunză la ogarii de vânătoare, înzorzonaţi 
cu giuvaiericale și dantele cu care-și drapau nula cu 
superbie, Vermeer (1632-1675), discret și abia știut 
de contemporanii săi, și-a îndreptat privirile spre 
făpturi anonime surprinse în gesturi și atitudini 
din care orice „poză” era exclusă, făcând firescul 
cu atât mai relevant. 


de nevăzute pânze ale singurătăţii. Viaţa 

sa abia dacă a traversat 43 de ani. Lucrările 
rămase de la el, tot 43. N-a avut decât un singur 
cumpărător: colecţionarul Pieter van Ruijven. Singurul 
lux pe care și l-a oferit i-a fost bucuria de a picta, 
nemurind prin arta sa muritorii asupra cărora 
a cernut lumină. 

Dantelăreasa lui concentrează în aplecarea 

capului peste lucrul mâinilor sale întreaga migală 
a brodeuzelor lumii, truda lor, greul liniștii, tremurul 


Fero, din pictura sa par toate cuprinse 





| 


flăcăruii opaițului — ecou stins al luminii din sălile 
de bal unde ea, mărunta lucrătoare, nu avea să 
pășească niciodată. 

Dar printre temele cele mai dragi artistului pictor 
se detașează net Femeia cu scrisoarea: Femeie 
citind scrisoarea la fereastră, Femeie în albastru 
citind o scrisoare, Doamna și servanta. 

Bucata aceea magică de hârtie aducătoare de 
vești este citită de primitoarea ei cu nerăbdare, stând 
în picioare în dreptul ferestrei, într-o totală uitare de 
sine. Hârtia pare „obosită”, semn că mesajul primit a 
fost citit și răscitit ca și cum drumul inimii îndrăgostite 
s-ar vrea refăcut iar și iar, cât să ajungă până la 
iubitul de departe. Nici harta din perete nu se află 
chiar întâmplător la vedere. Ea, femeia în așteptare, 
îndrăgostită, urmărește cu privirea drumul pe ape, 
peste zări, al celui drag, rătăcitor sub alte ceruri, spre 
alte țărmuri, spre alte braţe (?!), spre uitare poate... 
Pe chipul 
ei e numai 


concentrare. 
Nici umbră 
de zâmbet, 
nicio licărire 





“ încremenit. Dar cu câtă infinită grijă 
ține în mâini răvașul și câtă încordare 
în pumnii strânși!... O draperie roșie, 
ca o aripă de pasăre rănită, se zbate la fereastra 
deschisă (spre neant?) ca pentru o bună (rea?) 
vestire... 


Are pântecul rotunjit binișor, faţa fără zâmbet. 

Hârtia păstrează îndoiturile nealterate din timpul 
cât va fi parcurs distanţa de la expeditor la primitor. 
Este deci la prima citire. Chipul crispat al femeii parcă 
ar lăsa să se înţeleagă că veștile primite nu-i sunt de 
înţeles. Harta (da, și aici există o hartă!) are apele 
tulburate de o depărtare fără nume. Să nu ne grăbim 
însă! Cititoarea n-a ajuns încă la sfârșitul scrisorii. 
Poate, cine știe, totul nu-i decât o măruntă 
neînțelegere... Sobre, severe, de neclintit, două 
scaune cu spătarul înalt încadrează femeia, ca două 
santinele mute. Să se fi întâmplat ceva rău cu cel 
plecat? Să fi aflat cumva că ea urmează să nască? 
Dar dacă el este plecat de mai bine de un an? Dacă 
pruncul nenăscut este proba vie a necredinţei acestei 


| at-o și pe Femeia în albastru cu scrisoarea ei. 





Cherchez la femme 

Paula ROMANESCU | 


Penelope care n-o fi știind 
să ţeasă?... Dacă bărbatul 
de departe o vestește că 
se întoarce acasă, iar ea ar 
vrea ca tocmai acest lucru 
să nu se întâmple? Cum să 
aruncăm o privire peste rândurile înscrise pe acea 
carte? Și-apoi, de ce? Povestea nu-i a noastră. 
Să păstrăm deci discreţie și să avem înțelegere. 

Ce dar frumos ne-a lăsat meșterul culorii, 
Vermeer! 

să ne oprim privirile și asupra tabloului Doamna 
și servanta. Aici scrisoarea face dublu tur. 


înveșmântată în culori de miere și polen) 
pare o floare a soarelui oglindită în albul 

hârtiei peste care mâna ei întârzie. Pe brunul rochiei 
servitoarei, călimările sclipesc ca două ferestruici de 
taină c-o rază prinsă-n geam, de nu chiar ca doi ochi 
de jivină... Aceasta (servanta) aduce o scrisorică 
tinerei domniţe care, surprinsă (?!) își duce mâna nu 
prea știutoare într-ale scrisului la bărbie. Presupunem 
că e îndrăgostită. Zulufii din jurul frunţii sunt mărturia 
evidentă că s-a făcut frumoasă întârziind destul 
în faţa oglinzii. Pentru ochii cui? 

Apariţia servantei să-i fie 
frumoasei noastre semn de deranj 
sau binecuvântare? 

Că servanta nu aduce scrisoarea 
pe o tavă de argint este semn 
că protocolul scorțos de la casele 
mari nu-i pe aici... la el acasă. 

Zâmbetul parșiv al slujnicuţei, 
privirea ei cu multe înţelesuri parcă 
ar zice „la nu mai face pe mirata, 
coniță, că știu eu bine că-i ardea 
sufletul după scrisorica asta! lar 
ea, conita frumușică, își strunește 
nerăbdarea mimând inocenta și 
surpriza, simțind că este stăpână 
învingătoare peste inima lui... 

Scrisoarea ei însă poate să mai aștepte... 
Sau nu! Să i-o trimită suspinătorului cât mai degrabă 
că, iată, noaptea a și înveșmântat pereţii iatacului 
ei... O avea gata scrisă. Mironosiţa! 


inunea unei scrisori nu va mai fi, vai! 
VI cunoscută de trăitorii din vremea haoticei 
viteze a comunicării. 

Nici telegramele nu se mai poartă spre a vesti din 
poartă-n poartă cum că nu se mai știe pe care câmp 
de bătălie într-o zi nefastă vreo tânără nevastă află 
că bărbatul ei căzu... erou într-un timp prea nou 
și mult prea hain când scrisori nu vin cu „Să știi 
că-s sănătos/ Că, mulțămind lui Cristos,/ Te sărut, 
doamnă, frumos”. 

O, femeia cu scrisoarea, ce nume va fi purtat? 
Nu cumva chiar numele tău, domniță cu Facebook-ul 
în fâlfâire? 


A șezată la masa de scris, doamna (solară, 





onfruntarea geografică de teren rămâne cel puţin contrariantă. Dacă 
baţi drumul lung de la Brăila la Grădiștea natală mai descoperi niște 


elemente de peisaj ori monumente umane cu referenţialitate romanescă. 


Însă când ajungi la Grădiștea, nu vei întâlni nici Dunăre, nici bălți, nici canale, ci 
o întinsă și halucinantă câmpie, contrazisă fundamental de descrierile fănușiene; 
la intrarea în sat te întâmpină un deal destul de impunător, udat la bază doar 

de apa săracă a Buzăului. 

Spaţiul genetic natal nu seamănă deloc cu geografia ficțională, dar mai ales 
nu seamănă cu distincţiile emoţionale ale comunităţii grădiștene supraviețuitoare, 
mult mai apropiată de universul moromeţian de la Siliștea-Gumești. Poate 
de aceea, după dispariția autorului, proza fănușiană a devenit contrariantă 
și oximoronică. 

Fănusș Neagu este romancier sau povestitor. „Poveștile și povestirile” propun 
o lectură mai degajată, mai flexibilă, mai creativă, pentru că ne place să credem 
că nu stim cărui gen aparțin. Povestea, ca și povestirea, poate să fie orice: 
un reportaj mai simţit, un eseu mai puţin liber în decoraţii, dar care bate câmpii 
cu graţie. Povestea și povestirea pot să fie variate specii sau subspecii literare, 


|: Anul VI 


chiar povestea unui roman sau povestirea unui volum de versuri. Pe când o carte 
care se subintitulează „roman” ar trebui să fie cât de cât reprezentativă pentru 
genul proteic, ca structură, ca profile psihologice sau ca acţiune, dar la post-post- 
moderniștii europeni, inclusiv la Fănuș Neagu, textul devine surprinzător: romanul 
este o metaforă formidabilă, ca impact emoțional și ca dimensiune, și ecranează 
elementele clasice de compoziţie. In schimb, povestea, povestirea ne pot 
introduce în felurite medii și acţiuni, dar mai ales ficțiuni, așa cum apare 

„candida Erendira” la Mârquez, privită cu ocheanul de către bărbaţii pofticioși 
aflaţi la marginea satului. 


cu un singur răspuns, pentru că Fănuș Neagu este tot atât de romancier 
ca Mihail Sadoveanu, povestitor de geniu și acesta, dar care a scris 
și Baltagul și Fraţii Jderi. Sadoveanu însă nu are poeticitatea discursului narativ 
al lui Fănuș Neagu, cât o plăcere a povestirii pentru povestire, un instinct 
șeherezadic devenit la celălalt doar o apetenţă decameronică. 


A fost Fănuș Neagu romancier sau doar un povestitor? Este o întrebare 

ersonalitate marcantă 
P: culturii românești 
contemporane, cu 
un larg orizont european și 
universal, Virgil Nemoianu 
se impune ca teoretician, 
comparatist și istoric literar, 
eseist și traducător. S-a născut 
la 12 martie 1940 în București. 
Este fiul lui Virgii Camil Nemoianu, jurist, și al Victoriei 
(născută Boldea), casnică, ambii originari din Banatul 
de Sud-Est, zona Caransebeșului. Incepe studiile 
gimnaziale în 1946 la Caransebeș și le continuă 
la Liceul „Titu Maiorescu“, devenit „I.L. Caragiale“, 
din Capitală (1954—1956), după care urmează 
Facultatea de Filologie a Universităţii din București, 
secţia germană-engleză (1956-1961). Obține 
doctoratul în literatura comparată la University 
of California, San Diego (1969-1971), cu o teză 
consacrată idilei, pe care o publică în 1977 sub titlul 
Micro-Harmony. The Growth and Uses of the layilic 
Model in Literature (Berna, Peter Lang) și tradusă 
în română cu titlul Micro-armonia. Dezvoltarea și 
utilizarea modelului idilic în literatură (Ed. Polirom, 
1996), în care abordează ca metodă paradigma, 
urmărind destinul și eșantioanele istorice ale idilei 
și studiul vizând literaturile central și est-europene, 
în mod special pe cea română. 

Virgil Nemoianu se formează în atmosfera 
tinerilor membri ai Cercului Literar de la Sibiu — 
|. Negoitescu, Șt. Aug. Doinaș, C. Regman, 

D. Stanca, I.D. Sirbu, care rămân exemplari prin 
optiunile lor flexibile, îmbinând modul tradiţional cu 
cel cosmopolit. Impreună cu lrina Bădescu, Sanda 
Golopenţia, Mihaela Mancaș, Alexandra Roceric 

și Mihai Zamfir, colegi de generaţie, și cu M. Nasta, 
Sorin Alexandrescu și Al. Niculescu frecventează, 
la începutul anilor '60, Cercul de stilistică și poetică 
„condus de Mihai Pop, Alexandru Rossetti și Tudor 
Vianu, mai înainte pe cel de literatură universală 
condus de Edgar Papu. 

La absolvirea facultăţii este încadrat redactor 
la Editura Academiei (1961-1962), documentarist 
la Contemporanul (1962-1964), după care intră 
în învățământul universitar, mai întâi ca asistent, 
apoi lector la Facultatea de Engleză din București 
(1964-1973). In perioada 1973-1974 este lector 
de limba și literatura română la Școala de Studii 
Est-Europene a Universităţii din Londra, apoi lector 
de literatură comparată și română la University 
of California, Berkeley (1975-1978). 

In 1975 emigrează și se stabilește în Statele 
Unite. Mai întâi este assistant professor de engleză 
și literatură comparată la Universitatea Cincinnati 
(1978—1979), apoi associate professor (1979-1984) 
și din 1984 profesor la Catholic University of America, 
din Washington, D.C., o perioadă director al 
programului de literatură comparată și prorector 
al universităţii respective. 


în ţara natală, Virgil Nemoianu reușește să 

se integreze repede în lumea academică 
americană, unde are o carieră de succes. In acest 
context pot fi amintiţi și Matei Călinescu, Toma Pavel, 
Mihai Spăriosu, Marcel Corniș-Pop. 

Beneficiază de burse de studii din partea unor 
instituții prestigioase, precum National Endowment for 
the Humanities, DAAD, Fundaţiile Humbolat, Earhart 
și Taft. Ocupă poziții științifice importante: consultant 
și referent pentru diverse fundaţii, reviste, universităţi 
și edituri universitare, redactor la The Scriblerian 
(1977-1986) și Southeastern Europe, organizator 
al mai multor congrese, conferinţe și sesiuni ale 
International Comparative Literature Association 
(ICLA), Modern Language Association și Asociaţiile 
Americane de Literatură Comparată: Berkeley (1977), 
Innsbruck (1979), New York (1981), Granada (1986), 
Munchen (1988) etc. Secretar, apoi vicepreședinte al 
ICLA; președinte al Secţiei de studiu al romantismului 
și al secolului al XIX-lea, în cadrul aceleiași asociații; 
membru în colectivul de coordonare a prestigioasei 
serii History of World Literature in European 
Languages; membru al comitetelor editoriale: 
Stanford Literary Studies (din 1985), Romanticism 
Past and Present (din 1986), Cultura Ludens 


C: o activitate remarcabilă și recunoscută 

(Amsterdam), Utrecht Studies in Comparative 
Literature, Comparatio. Revue Internationale 

de Litterature Compare — (Geneva), Agora 
(Philadelphia) ș.a., menționate și de CI.-A. Mihăilescu 
în Dicţionarul Scriitorilor Români, M-Q, (2001). 

Este distins cu Premiul Asociaţiei Americane de 
Literatură Comparată (Harry Levin Prize) pe 1986 și 
Premiul Academiei Româno-Americane pe 1989; în 
2003 i se conferă titlul de Doctor Honoris Causa al 
Universităţii „Babeș-Bolyai“ din Cluj-Napoca, iar în 
2010, al Universităţii „Alexandru loan Cuza“ din lași. 

In 1961 debutează 
cu o cronică (Theater 
der Zeit) în revista 
Teatru, apoi în 
1964—1965 publică 
studii în Analele 
Universității din 
București și Cahiers 
linguistiques, privind 
paralelisme în 
structura dramei 
shakespeariene și 
| relevanța semantică 
"| a rimei, în 1966 apare 
în volumul colectiv 
|] Studii de stilistică 
"| și poetică al E.PL. 


ebutul editorial se 
[_erocuce cu studiul 
Structuralismul 
(cu o culegere de texte 


traduse împreună cu Gabriela 
Rădulescu), volum apărut 


la E.L.U., în 1967, un gest 
care poate fi considerat 
„de legitimare, cu semnificații 
mai curând sociale decât 
intelectuale“, după mărturisirile autorului. De acum, 
Virgil Nemoianu scrie intens și publică mai ales în 
revistele Secolul XX, Luceafărul, Viata Românească, 
România literară, Familia, în ziarul Scânteia, eseuri 
pe marginea literaturii și actualităţii culturale 
românești, comentarii însoţite de traduceri din 
literatura străină contemporană, în special din cea 
așa-zis decadentă americană, articole de atitudine 
etc. In Scânteia susține și o serie de articole de 
orientare sub genericul Sfaturi către editori, reluate 
sub acest titlu și în volumul Uti/u/ si plăcutul. 
Comentarii asupra literaturii și culturii (Ed. Eminescu, 
1973), dar și în Calmul valorilor (Ed. Dacia, 1971). 
Mai înainte, în 1969, V. Nemoianu publicase la EPL 
(reeditat în 1995 la Institutul European din lași) un 
mic volum de proză intitulat Simptome, care cuprinde 
scurte eseuri aforistice pe teme precum „superstiţiile, 
morala, sentimentele, ticurile sau relaţiile dintre 
oameni, anotimpurile și umorile, fericirea și moartea, 
naturalul și artificialul, visul și artele, literatura“, 
despre care autorul spunea: „Mai bine decât orice, 
cărticica aceasta rezumă pentru mine deceniul de 
speranţe și iluzii, anii mei 20“. Fragmente din volum 
au fost traduse în revistele Antaios, Kenyon Review 
și Exquisite Corpse. 

Virgil Nemoianu a publicat peste 15 cărți și 600 
de studii, articole și recenzii în diferite publicaţii 
din România, Elveţia, Anglia, Statele Unite, Olanda, 
Canada, Germania, Ungaria și în alte ţări. 


o primă versiune a monografiei Surâsul 

abundenței. Cunoaștere lirică și modele 
ideologice la Șt. Aug. Doinaș, care va fi publicată 
abia în 1994 într-o versiune extensivă. O nouă ediţie 
apare în 2004, la Fundaţia Culturală Secolul 21. 
Este o monografie dedicată unui poet important 
contemporan, „cap de serie în devenirea poeziei 
românești“, anatomia poeziei lui Doinaș prilejuindu-i 
lui Nemoianu un clasic studiu de caz. 

In memorialistică, publicistică și corespondenţă, 

etalonul Biedermeier este pentru Virgil Nemoianu 


| a plecarea din ţară, lasă Editurii Eminescu 


Virgil Nemoianu 

un instrument de autoreflexivitate și de autoevaluare, 
susține Monica Spiridon. Volumul Arhipelag interior. 
Eseuri memorialistice (1940 —1975), publicat la 
Editura Amarcord din Timișoara (1994), prin tematică, 
este revelator pentru comparatistul și teoreticianul 
Virgil Nemoianu, înclinat constant spre problema- 
tizarea propriei condiţii intelectuale. O obsesie a 
identităţii cu o notă nostalgică domină cartea de la un 
capăt la altul. Volumul oferă radiografii ale celor două 
lumi de adopţiune unde s-a format autorul, respectiv 
mediul cultural bucureștean al anilor '50 —70, apoi 
cel din America. 


lucrări: The Taming of Romanticism. European 
Literature and the Age of Biedermeier (Harvard 
University Press, 1984) și A Theory of the Secondary. 
Literature, Progres and Reaction (The Johns Hopkins 
University Press, 1989), aceasta din urmă cu 
deschideri spre spaţiul cultural românesc, oferind 
repere din veacurile al XVIl-lea și al XIX-lea. 
Împreună cu fostul său doctorand Robert Royal 
publică două volume: The Hospitable Canon. Essays 
on Literary Play, Scholarly Choice and Popular 
Pressures (John Benjamins, 1991) și Play, Literature, 
Religion. Essays in Cultural Intertextuality (SUNY 
Albany Press, 1992), în Seria 
1 "| MarginsofLiterature, coordonată 
de Mihai Spăriosu. 
Virgil Nemoianu editează 
volumul Traversarea cortinei, 
de I.D. Sîrbu (Editura de Vest, 
Timișoara, 1994), care reunește 
scrisorile dintre lon D. Sîrbu și 
lon Negoiţescu, Virgil Nemoianu, 
Mihai Şora, timp de un deceniu 
(octombrie 1979 — iulie 1989), 
carte tulburătoare, prin care I.D. 
Sîrbu se conturează ca un portret 


N E a 
| n aceeași idee mai trebuie menţionate alte două 


Împreună cu acad. Solomon Marcus emblematic pentru scriitorul și 
intelectualul român în general, 


angajat într-o luptă epuizantă în sistemul comunist. 

Autorul scrie și publică tot mai mult. În 2006 îi 
apar trei cărţi: Imperfection and Defeat. The Role 
of Aesthetic Imagination in Human Society (CEU 
University Press, Budapest), în care se întrevăd noile 
sale reflexii, Strâin prin Europa. Note de călătorie 
1983-1992, volum apărut în ţară, la Institutul Cultural 
Român, și The Triumph of Imperfection: The Silver 
Age of Sociocultural Moderation in Early Nineteenth- 
Century Europe, 1815-1848 (University of South 
Carolina Press), studiu consacrat romantismului. 
Autorul susţine că romantismul n-ar fi fost atât de 
antitradițional și de demolator al canoanelor cum 
se crede și nici un adversar înverșunat al tradiţiei. 

În alte două cărţi, Virgil Nemoianu se află în dialog 
pe teme contemporane importante, prima cu Robert 
Lazu (Înţelepciunea calmă, lași, Sapientia, 2002), 
cea de-a doua cu Sorin Antohi (România noastră. 
Conversaţii berlineze, Ed. Muzeului Literaturii 
Române, 2009). 


postdecembristă în dezbateri privind 
canonul literar, vizând literatura postbelică 
și destinul canonului poetic eminescian, prin articole 
de atitudine, dezamăgit de perioada de tranziție. În 
ultimii ani colaborează la publicaţii culturale românești 
precum România literară, Vatra, Scrisul Românesc, 
Convorbiri literare ş.a. În Scrisul Românesc sustine 
în perioada 2011-2012 o rubrică intitulată Note 
de lectură, în care publică o serie de articole reunite 
sub același generic în volumul apărut în 2013. 
Jocurile divinității: gândire, libertate și religie 
la sfârșit de mileniu (Polirom, 2000), cu o prefaţă 
de Monica Spiridon, reunește cronicile radiofonice 
pe teme religioase pe care V. Nemoianu le-a susținut 
în anii '80 la Europa Liberă și o serie de articole 
apărute în presa americană și română, prin care 
se readuce în discuţie rezistența la obscurantismul 
practicat în perioada comunistă. 


Ve Nemoianu s-a implicat activ în presa 


Lică 


LE, 






N [L] . 
| ncepând serialul Povestiri persane, m-am 


înscris într-o cursă lungă. Pentru a nu mă rătăci, 

am nevoie de un ghid bun, unul local, deci tot 
persan. Așa că, în acest moment, gândul îmi fuge la 
Șeherezada, cea cu har dumnezeiesc de naratoare. 
Desigur, povestea ei este arhicunoscută în lumea 
întreagă, dar eu nu-mi închipui serialul meu iranian 
fără această eroină. De aceea, le propun cititorilor să 
ne amintim câte ceva despre culegerea de povestiri 
O mie și una de nopți, care are la bază o veche 
lucrare persană, numită O mie de povești, și unde 
Șeherezada deţine prim-planul. După cum se știe, 
aceasta sintetizează anumite elemente definitorii 
ale înțelepciunii orientale, sub forma unei antologii 
de povești, adunate timp de secole de diferiți 
autori și traducători, din zone geografice 
vaste, de la Ind la NII și de la Marea Caspică 
la Golful Persic. Este un ciclu de basme 
fermecătoare despre miraculosul Orient 
al împăraților din India și Persia, cu palate 
aurite, cu viziri și derviși (călugări musulmani 
peregrini sau sedentari), cu haremuri și 
eunuci, cu moschei, cu lampa fermecată 
a lui Aladin etc. Pe la anul 987, cărturarul 
arab Mohamed ibn Ishak en-Nadin consemna ||5, 
în lucrările sale că perșii au fost cei dintâi li. 
care au plăsmuit basme și le-au adunat în 
cărţi. Nucleul cărții persane, scria cărturarul 
arab, fusese împrumutat de perși din vechea 
literatură indiană, care mai apoi a fost preluat 
Și de arabi. 

Colecţia O mie și una de nopți apare 
adesea cu titlul de Halimă, nume arab, care 
semnifică gentileţe, generozitate, dar și povestire 
cu peripeții, încurcături, confuzii, zăpăceală etc. 

Este una dintre cele mai frumoase colecţii de povești 
orientale transmise literaturii europene. Prima 
versiune europeană a apărut la Paris, în anul 1715, 
în traducerea orientalistului francez Antoine Gallang 
(1646-1715), sub titlul Les mille et une nuit (O mie 

și una de nopți). Concetăţeanul său, Frangois 

Petis de la Croix (1653-1713) a publicat ceea ce 

se poate chema o replică, sub numele de Les mille 
et un jour (O mie și una de zile, Paris, 1710). Spun 
replică, întrucât acţiunea acesteia se centrează în 
jurul unei eroine care nutrește ură și dispreț față 

de bărbaţi. Din povestirile doicii sale, eroina înțelege, 
însă, că se mai găsesc și bărbaţi credincioși. Pe unul 
dintre ei îl și visează. Era chiar prinţ. Și el o visează, 
iar visele lor devin realitate. Cei doi se căsătoresc 

și acced la tronul regilor persani. 


cu adevărat una orientală, în care se topesc 

influenţe indiene, arabe, egiptene, siriene, 
babiloniene și unde, pe parcurs, au intervenit 
elemente grecești, turcești și cine mai știe de care. 
Aceste contribuţii multinaționale sunt urmare a 
faptului că, încă de la primele povestiri, ascultătorul 
sau cititorul este invitat să se implice, să-și 
folosească imaginaţia și să aducă completări 
textului. Este ceea ce criticii definesc drept libertatea 
imaginației și dorința de a nu rămâne indiferent. 
Deci, îl provoacă pe ascultător/cititor să mediteze 
asupra întrebărilor esenţiale ale existenţei și chiar 
să provoace noi întrebări. In opinia scriitorului 
argentinian Jorge Luis Borges, titlul O mie și una 
de nopți ar fi sinonim în mintea cititorului cu infinite 
sau nenumărate nopți. Şi, singură acea ultimă 
noapte ar induce ideea de eternitate. Eternitate 
care la poetul și prozatorul german Heinrich Heine 
avea alte dimensiuni, atunci când spunea te voi 
jubi etern și chiar după aceea. 


N i = i 
| n ambele variante, țesătura narativă este 





Pe urmele Șeherezadei 


De-a lungul veacurilor, colecţia O mie și una de 
nopți a exercitat o influenţă considerabilă asupra unor 
scriitori și a operelor lor, începând cu romancierul 
și dramaturgul englez Henry Fielding și încheind 
cu Naghib Mahfuz. Astfel, scriitorul egiptean, Naghib 
Mahfuz, laureat al Premiului Nobel pentru literatură 
(1982), a publicat, printre multe alte lucrări, O mie 
una de nopți și zile, nuvelă remarcabilă, în care 
ficțiunea se împletește cu subtile accente satirice 
(traducerea a apărut în 2010, la Editura Humanitas). 
O altă nuvelă deosebită este Când visul călătorește, 
semnată de scriitoarea indiană Githa Hariharan. Din 
această enumerare succintă și, desigur, aleatorie, să 
amintim și de scriitoarea americană Cameron Dokey, 
— care a oferit copiilor cartea 

Fiica povestitorului (o 

| repovestire a Noptilor arabe, 
numele sub care apare prima 
“3! | colecţie în limba arabă 

“la O mie și una de nopti). 

“| Sub aceeași influență, Bill 
Willingham a dat lumii seria 
de fabule comice Fables: 
1001 Nights of Snowiall 
(Fabule: 1001 nopti de 
ninsoare). Să nu-l uităm 

pe scriitorul american Edgar 
Allan Poe, cel care a scris 
The Thousand and Second 
Tale of Seherezade 

"| (A o mie doua poveste 

| a Seherezadei). 


mai ales miezul ei, povestea Șeherezadei, 

au avut o influenţă notabilă asupra creaţiei 
artistice universale. Este colecţia care, de-a lungul 
anilor, s-a impus drept subiect îndrăgit pentru filme, 
piese de teatru, operete, adaptări pentru televiziune, 
creaţii muzicale, jocuri video (prin care scriitorul și 
dramaturgul american Jordan Mechner a devenit 
celebru cu Prinţul Persiei) etc. Insă, să reținem în 
mod special suita simfonică op. 35, Șeherezada, 
de Nicolai Rimski-Korsakov, cea mai cunoscută 
lucrare a lui. Șeherezada compozitorului rus a 
fost, nu demult, și la București, pentru a participa 
la o călătorie muzicală în romantism, la Ateneul 
Român (Stagiunea Regală, 20 iunie 2015). 

Șeherezada nu era pentru prima dată pe plaiurile 
noastre românești. Colecţia de povestiri populare 
Halimă a fost tradusă, localizată și răspândită în 
numeroase manuscrise românești, încă din a doua 
jumătate al secolului al XVIII-lea și începutul secolului 
al XIX-lea. Printre altele, se susține că prima versiune 
integrală în limba română, datată 1783, aparține 
monahului Rafail de la Mănăstirea Horezu, fiind 
tipărită între anii 1835 și 1838, de |. Gherasim 
Gorjanu, sub numele de Halimă sau povestiri 
mitologhicești arăbești. In literatura noastră, colecția 
de povești Halimă se află în două variante: O mie și 
una de nopți, respectiv O mie și una de zile, ambele 
primite pe filieră franceză, după cum ne asigură 
scriitorul Nicolae Cartojan, în celebra sa lucrare 
Cărţile populare în literatura românească (București, 
1929-1938). La noi, printr-un proces semantic, 
Halima a devenit un nume comun, cu sensul 
de poveste lungă și încurcată. 

Ajunse și la noi, poveștile din Halimâ au prins 
repede rădăcini, ele împletindu-se cu basmele locale. 
Unele dintre ele au fost chiar integrate în folclorul 
nostru, cum ar fi Asinul, boul și țăranul (Omul care 
înțelege limba animalelor). O snoavă din O mie 
și una de nopți a fost culeasă chiar de la un ţăran 


(Caz O mie și una de nopți, ca atare, și 





lon PĂTRAȘCU | 


român de către Franz Obert, 
preot și profesor din Mediaș. 
Anton Pann, la rândul lui, a 
versificat una dintre poveștile 
Halimei şi a inclus-o în poema 
sa O șezătoare la țară sau 
Povestea lui Moș Albu. Apoi, 
Divanul persian al lui Mihail 
Sadoveanu ne duce cu gândul 
tot la O mie și una de nopți, la acel ciclu de snoave 
mucalite, care, unele dintre ele, au rostul să scoată 
în relief viclenia, nestatornicia și necredinţa femeilor, 
trăsături care l-au înrăit pe regele Shahryan. 


arele nostru povestitor era încântat 
VI de acele basme persane, care au darul 

de a-l purta pe ascultător sau cititor 
pe tărâmul fermecat al dervișilor și al padișahilor 
(monarh, șah, sultan, în Orientul Mijlociu), tărâm 
unde o pasăre care făcea ouă de aur deţinea secretul 
fericirii, unde un leu se teme de un măgar, iar un 
dovleac este însuflețit de dorința unei femei de a 
deveni mamă. Tot acolo, visele celor cu inima bună 
se împlinesc, însă nu înainte de a trece prin anumite 
încercări. Pe această cale, chiar și fiica negustorului 
îsi recapătă lacrimile de mărgăritar, iar giuvaergiul 
regăsește norocul. Persia a fost și este bogată în 
basme, fabule și pilde, din creaţie proprie sau prin 
slefuirea celor venite din India antică. Cunoscându-le, 
stai și te întrebi dacă ai de a face cu realitatea ficţiunii 
sau cu ficțiunea realităţii. Până la urmă, ne dăm 
seama că în fiecare adevăr se află o poveste 
și în fiecare poveste se află un adevăr. 

Chiar mai înainte de Sadoveanu, chemarea 
Orientului a fost puternic resimţită de poetul nostru 
național Mihai Eminescu. Din bogatele-i lecturi, 
Eminescu era încărcat de splendorile Orientului, 
pe care ni le transmite, cu o deosebită sensibilitate, 
prin poemul său In căutarea Șeherezadei, apreciat 
de critică drept o operă de măreție liniștită. Privind 
în depărtare, el vedea Orientul ca pe un adevărat rai, 
plasat în Umbra dulcilor povești;/ Din nopti o mie una. 
Din acel ţinut de basm, el reținea: E Orientul. Codrii 
cu grandoare,/ Cu vârfii nalți vor norii să-i disfețe,/ 
Cetăți prin ei își pierd a lor splendoare. Şi încă ceva: 
Pe scări culcate fete albe, suave./ Părul cel negru-l 
piaptână în soare,/ Ori visătoare stau de-amor 
bolnave. 


cultural, Mihai Eminescu știa de influenţa 

folclorului indian asupra celor O mie și una 
de nopți. De aceea, în poemul său, Șeherezada i se 
înfățișează în India. Ah, e cetatea cea strălucitoare/ 
Unde-mpăratul Indiei reșade:/ Un soare însuși este 
el sub soare.// Nevasta lui e-acea Seherezade,/ 
De-nțelepciune plină și de frumusete.:/ Ș-a o privi 
doar soarelui se cade. 

Deci, în acest cadru de basm, are loc întâlnirea 
poetului cu Șeherezada. O întâlnire cu totul specială, 
o întâlnire a două culturi, cu valenţe proprii, pe care a 
mijlocit-o Eminescu. Dar să admirăm și acest moment 
de confluență româno-persană: Cine-ar vedea fâr-in 
genunchi să cadă?/ Am genuncheat. — Eu am știut, 
străine,/ Că ai să vii — a dorurilor pradă —/ Ca să 
m-asculți și să duci de la mine/ A-nțelepciunii ș-a 
frumuseții floare,/ Să luminezi gândurile din tine. 

Cât despre momentele de intimitate din finalul 
poemului, se cade să fim discreți. 
> 


Fe un bun cunoscător și al acestui areal 


Culturale Române, 2000) este relevată reacţia inadecvată a societăţii 
și a culturii românești faţă de modernitate, de o modernizare întârziată, 
anevoioasă și incompletă pe care Nemoianu o consideră „nemulţumirea tranziţiei“. 
In Tradliţie și libertate (Curtea Veche, 2001), Virgil Nemoianu își relevă 
o parte dintre optiunile și valorile sale definitorii cu referiri la redenumirea 
corectă a umanismului estetic și relevanţa sa contemporană; funcția „societală“ 
a literaturii și relaţia sa cu ideologia; spiritualitatea religioasă și acomodarea 
sa cu pragmatismul lumii moderne. 
Străin prin Europa (Institutul Cultural Român, 2006) prezintă notele de 
călătorie ale lui Virgil Nemoianu, din intervalul 1983—1992. Un mic preambul 
avertizează că autorul și-a propus „să dezamorseze măcar câteva dintre 


pin) Anul VI m 


| n România și liberalismele ei. Atracții și împotriviri (Editura Fundaţiei 


rigiditățile ideologice ale criticii“. 

România noastră. Conversaţii berlineze (Muzeul Naţional al Literaturii 
Române, 2009), semnată de Virgil Nemoianu și Sorin Antohi, reprezintă, 
de fapt, transcrierea unui dialog avut la Berlin în iunie 2005 din care se reţine 
perspectiva critică asupra României, a cadrului general din perioada 1940-1970, 
viața intelectuală în România anilor 1980-2000 pe fundalul crizei instituționale 
românești etc. 

Monica Spiridon a publicat volumul Europa centrală de peste Ocean. Exil 
și construcție identitară (Scrisul Românesc, 2011), în care poate fi urmărit traseul 
existenţial al lui Virgil Nemoianu, susținând că este „exemplar prin modul în care 
ilustrează dinamica unei culturi la care a fost tot timpul racordat și prin vocația 
construcției lucide de sine“. 

Elis RÂPEANU 


v€e 


n ultimele decenii 
| ale secolului al XIX-lea, 

literatura română 
capătă conștiința de sine 
&| prin capodoperele și operele 
scriitorilor clasici care au 
| zugrăvit realităţile vremii, 
aspectele psiho-sociale și 
mentalităţile care-și căutau un drum nou. Revistele 
de umor sunt concurate de reviste magazin, apar 
și publicaţii cu caracter științific, precumpănind 
cele cu caracter istoric. 

Deși epigrama, ca denumire și semnificaţie, nu 
era cunoscută în toate straturile sociale, catrenul era 
familiar românilor, am putea spune că era în spiritul 
său, cuprins în creaţiile populare amintite, chiar în 
doină (în cele patru versuri reluate), dar și în refrenul 
din romanțele populare — ivite ca o transfigurare a 
doinelor — care apar și ca ecou pseudo-orășenesc 
la lăutarii din diverse zone ale ţării, în dedicațiile și 
urările din albume, în „amintirile“ din caietele tinerilor 
etc. lată mesajul dintr-o doină despre Vasile Lucaciu 
(1852-1923), preot și politician român din Ardeal, 
unul dintre iniţiatorii și susținătorii Memorandumului, 
închis de mai multe ori de stăpânirea maghiară: 

Cântă mierla în păduri, 
Robu-i Lucaci la unguri 
Pentru sfânta libertate 

De care noi n-avem parte. 

Având următorul final: Vine dalba primăvară/ Fi-va 
Lucaci liber iară... 

Caietele de amintiri ale adolescenților sunt pline 
de catrene, puerile azi, purtând primele învăluiri 
ale zborului spre iubirile nevinovate: 

Ești o floare, ești un crin, 
Ești parfumul cel mai fin 
Si ca semn că te iubesc 
Colea jos mă iscălesc. 


de umor revin în peisajul literar cu proză 

scurtă, glume, cronici rimate, epigrame. 
Catrenul în care rimau numai două versuri (4 cu 2) 
se perfecționează, incluzând două perechi de 
rime. Deși epigrama se cultivă, de preferinţă, 
în Principatele Unite, în preocupările literare ale 
intelectualilor transilvăneni umorul a deţinut un 
loc de frunte. Pe lângă numeroase publicaţii de toate 
categoriile, în cei 57 de ani care au premers Unirea 
de la 1 Decembrie 1918, au apărut 11 reviste de 
profil, dintre care amintim Tutti Frutti (1861), Strigoiul 
(1862), Umoristul (1863), Gura Satului (1867), Calicul 
(1881), Cucul, Nuelușa, Veselia (1900). În paginile 
lor apar strigături sub formă de catrene, unele putând 
fi socotite epigrame populare: Măi bărbate, strugur 
dulce,/ Să fii om unde te-i duce,/ Că și eu unde mă 
duc/ Îs muiere, nu butuc. //— Vai, mândruto, cum 
te-aș strânge,/ Dar ești tânără și-i plânge!/ — Strânge, 
badeo, cât îi vrea/ Că îmi place și-oi tăcea! Cu toate 
că epigramele nu abundă, ele nu lipsesc din scrierile 
ardelenilor. Sextil Pușcariu (1877-1948) publică, 


D) upă Războiul de Independenţă, revistele 


Cazul Macedonski versus Eminescu 


la 19 ani, volumul Juvenalia, care, printre alte 
producţii umoristice, cuprinde 30 de epigrame, 
dintre care cităm: 
Unui poet pesimist 

Lumea e deșertăciune 

Zice-acest poet mereu 

Eu îl cred că prea des spune: 

E o lume-n capul meu. 


Unui poet modern 
Vezi, la alții chiar și proza 
Câteodată-i poezie, 
Pe când versurile tale 
Proză bine-ar fi să fie. 


Unui poet „original“ 
M-ai rugat să-ți văd lucrarea 
Si s-o critic, cât de scurt; 
Critica mi-e foarte scurtă 
Căci e numai vorba FURT. 





Unei doamne mărinimoase 
Că inima ţi-e mare, doamnă, 
O cred și eu și-s toți convinși 
Că dacă nu, putea-vei oare 
Să-ngropi în ea atâţia inși? 
[Cf. Corneliu Albu, Sextil Pușcariu epigramist, 
în Perpetuum comic '91 (Moftul Român), p. 90] 


preocupă de culegeri de folclor, cizelând, în 
același timp, epigrama cultă. Paralel, catrenele 
cunosc o mare circulaţie. Însuși tânărul Eminescu ia 
legătura cu publiciștii de la Albina Pinului, făcându-și 
cunoscută intenţia de a culege folclor din Moldova. 
Din colecţia sa de poezii populare, a transcris, 
pe marginea unei 
doine de dragoste, 
catrenul: Cine-n 
lume s-a afla/ 
Pe noi ane 
despreuna?/ lacă 
dealul s-a aflat/ 
Pe noi ne-a 
despreunat. Pe 
alt manuscris, 
redactarea 
introduce în context 
chiar numele 
Veronicăi Micle: 
Alei, Veronică dragă, 
Uite, frunza cea pribeagă 
E ca viața noastră-ntreagă, 


| n deceniile sfârșitului de veac XIX, scriitorii se 









Alei, dulce Veronică, 
Despărțirea rău ne strică, 
Viaţa trece, frunza pică. 

Printre imputările adresate Veronicăi, la ceas 
de tulburare vremelnică a relaţiilor lor din cauza 
lui Caragiale, se află și ideea din următorul catren: 

Întregul sufletului chin 

Va răsări prin cântu-mi, 

În mintea vremilor ce vin 
Ca iarba pe mormântu-mi. 

Pe filele albumului poetei Cornelia din Moldova 
(Kernbach), Veronica scrie, la 30 ianuarie 1883, 
un catren izvorât din descurajare, cu o sensibilă 
notă de epitaf: 

În toată viața, tainic și dulce, 
Prin lumi de visuri călătorim, 
Odată insă, lângă o cruce, 
Pentru vecie noi ne oprim. 
În același timp, la București, Eminescu rechema 
„În gând, suvenirul rămurosului tei ieșean“: 
Unde-i teiul cu-a sa umbră, 
Cu-a lui flori până-n pământ? 
Vis au fost viața noastră, 
lar norocul nostru vânt. 

Eminescu și-a marcat numele și în domeniul 
epigramei românești, dăruind literaturii și câteva 
epigrame, dintre care cităm: 

De pofitiți la nemurire, 
Câtă am, v-o dau acuși 
Ca să cumpăr dragii mele 
O pereche de mânuși! 


Vrei să fii Pallas Athena? 
O, fetiță, fii cuminte! 
Tu ai pierde din frum'sete, 
Dar n-ai câștiga la minte! 
Genialul poet ne-a lăsat și un catren înrudit cu 

robaiul persan: Catren filosofic pe un motiv persan 
Când ai venit pe lume, plângeai sfâșietor 
Şi-n preajmă numai zâmbet în ochii tuturor; 
Când ai plecat, un zâmbet plutea pe chipul tău 
Şi-n preajmă numai lacrimi, pârău lângă pârâu! 


al bolii care avea să ducă la internarea 

lui Eminescu la spital, Macedonski, 
care se considera cel mai mare poet român, 
publică neinspirata epigramă pe care 
George Călinescu o califica drept „crudă, 
nefericită și seacă“: 

Un X... pretins poet, — acum 

S-a dus pe cel mai jalnic drum... 

L-aș plânge dacă-n balamuc 

Destinul lui n-ar fi mai bun, 

Căci până ieri a fost năuc 

Si azi nu e decât nebun. 

[Copia manuscrisului ne-a fost pusă 

la dispoziție de domnul ambasador Petre 


n 
| n 1883, când se produce primul atac 


Gigea Gorun, cu ocazia Festivalului de Epigramă 
„Traian Demetrescu“, Craiova, 3-5 iulie 2015.] 


= 


povești a Șeherezadei. Dacă tot e poveste, să începem cu a fost odată 

un rege persan, numit Shahryan (nume cu sensul de conducător, rege) 
și o prinţesă, tot persană (numele ei înseamnă nobilă, principesă), care sunt 
protagoniștii unei istorioare fantastice. El, regele, după ce a aflat de infidelitatea 
primei soţii, pe care a și decapitat-o, era decis să se răzbune pe tot neamul 
femeiesc. Se căsătorea doar cu virgine, o singură noapte, pentru ca în zori să 
le dea pe mâinile gâdelui. Când s-au terminat virginele din regat, și-a prezentat 
și Șeherezada candidatura. Acel rege încrâncenat împotriva tuturor femeilor 
nici nu bănuia ce-i pregătea nou-venita. La noi se spune că orice naș își are 
nașul. Shahryan își găsise însă nașa, care, prin poveștile ei incitante, lăsate 
în suspensie în zori de zi, a adus regele pe calea cea bună. Acesta chiar că a 
început să aibă remușcări pentru crimele și nedreptăţile săvârșite de el. Și astfel, 
cu o dibace țesătură narativă, Șeherezada a reușit să evite gâdele în o mie și una 
de dimineți. În acest timp, ea i-a dăruit regelui și trei fii, care salvau succesiunea 
dinastică în regat. Așa că a fost cruţată, asigurându-i poziţia de regină și, dacă 
ne luăm după basm, cei doi au trăit fericiți până la adânci bătrâneți. 

Desigur, basmul e basm, însă este greu de închipuit o Șeherezadă lipsită 

de universul ficţiunii. În afara cadrului acelor povestiri fantastice, ea pare ireală. 
În fond, ea a fost una dintre cele mai puternice eroine create vreodată. Ca 
structură, Șeherezada era un adevărat mozaic cultural: cu nume persan, vorbea 
limba arabă și povestea în stilul inconfundabil al naratorilor indieni. Salvându-și 
viata cu ajutorul poveștilor, ea ne sugerează că și violenţa poate fi vindecată pe 
aceeași cale. Așa se ajunge la concluzia că povestea are un rol curativ, putând 
fi chiar și o punte spre eternitate. De acest aspect este legată și istoria cu 
insomniile lui Alexandru Macedon, în timpul campaniei de cucerire din Egipt, 
când ar fi fost lecuit de povestitorii nopții egipteni. 

Este greu de anticipat cum vor fi receptate de către cititori povestirile mele 
persane și cum (dacă) vor înrâuri ele măcar câteva clipe din viaţa lor. Personal, 
eu simt încă vraja acelor locuri de basm, deși șederea mea a fost de doar zece 
zile și zece nopţi. Este ceea ce am văzut și simţit eu. Vă asigur că acolo totul 
este real, la vedere, bine documentat cu relicve ale unui trecut fabulos al perșilor, 
ale uneia dintre cele mai vechi și splendide civilizaţii ale omenirii. De aceea, 
în serialul de articole care urmează nu va fi nevoie de ficțiune, ci doar de timp 
și capacitate de a transpune în cuvinte miraculosul tezaur material și spiritual 
creat de persanul de ieri și de iranianul de azi. 

FĂ, 






î* | 
E sia 


câteva argumente care să ilustreze modul 

_ în care viața putea să apară pe Pământ. 
Intre altele — spuneam — această cale este 
deocamdată singura disponibilă pentru a evalua, 
prin analogie, șansele noastre de a găsi viață 
și inteligenţă în alte colţuri ale Universului. Dar, 
acceptând scenariile de apariţie a vieţii, apare imediat 
și o a doua întrebare, nu mai puţin încâlcită: care au 
fost mecanismele prin care, de la primii germeni de 
viață, acum aproape patru miliarde de ani, s-a ajuns 
la perfecțiunea făpturilor pe care le vedem în jurul 
nostru și cum s-a ajuns, mai ales, la fiinţa inteligentă, 
cea capabilă să creeze nave cosmice, internetul, 
ingineria genetică etc. 

În multe raționamente în care ne aflăm în faţa 
Cosmosului, inclusiv în acest caz, ne confruntăm 
cu niște imensităţi care depășesc puterea de intuiţie 
a minţii umane. În astfel de situaţii, putem cădea 
pradă ușor tentaţiei de a recurge la explicaţii comode, 
tip Deus ex machina, care sunt mai lesne accesibile 


A m încercat să evoc, în articolele precedente, 


Puterea selecţi 





imaginaţiei noastre. 

În cazul evoluţiei vieţii pe Pământ, de la bacterie 
la om, sunt două astfel de „imensităţi”, pe care voi 
încerca să le ilustrez, pe scurt, în cele ce urmează: 
prima este puterea extraordinară a selecţiei naturale, 
a doua, imposibilitatea de a ne imagina, cu adevărat, 
ce înseamnă acele aproape patru miliarde de ani. 


din alte colţuri ale Universului sau poate 
chiar sădite de o inteligență — doar niște 
molecule extrem de complicate, care aveau două 
însușiri: pe de o parte, își puteau atașa anumiţi atomi 
din vecinătate, crescând pe seama acestora; iar, 
pe de altă parte, când o moleculă devenea foarte 
mare, ea se desfăcea în altele două, identice, fiecare 
continuând, la fel, să crească și să se înmulțească, 
luând-o din nou și din nou de la capăt. 
Au fost și situaţii în care miraculoasele molecule 
n-au mai avut pe seama cui să crească, întrucât 


D) eci, la început au fost — născute aici, venite 


ei și miliardele de ani 

și-au epuizat resursele din 
preajmă. Cu această ocazie 
s-a vădit că, de fapt, molecu- 
lele nu erau identice; atunci 
când se despicau, se mai 
întâmplau mici „erori de 
transcriere”, numite și mutatii. 
Majoritatea mutaţiilor erau fatale, dar din când în 
când apăreau și mutații avantajoase. Datorită lor, 
unele molecule acționau mai bine decât celelalte, 
adică puteau atinge situaţiile favorabile sau să evite 
pe cele nefavorabile cu o probabilitate mai mare 
decât cele din jur, ceea ce le ajuta să se înmulțească 
mai repede. Treptat, ele au învătat și alte actiuni; de 
pildă, se îndepărtau mai iute atunci când se apropia 
un pericol, sau își asigurau creșterea și înmulţirea 
consumându-și sistematic suratele. Explicaţia 
succesului învingătorilor sta în faptul că, atunci 

când acționau, ei cunoșteau mai bine decât ceilalţi 
lumea înconjurătoare. 





față de un adversar care nu se mai putea apăra. Ciulinul din 18 august 
1883 publică următoarea replică: 
Prin frumoasa-i epigramă, 
Un poet,... cel mai vestit, 
Crede-a-și fi făcut reclamă 
Cum că el nu e smintit, 
Dar când toată lumea-l vede 
Că deja este năuc, 
Spuneți, oare nu va crede 
Când va fi în Balamuc 
Că și el, chiar el e un... Nebun? 

[Cf. Adrian Marino, Viaţa lui 
Alexandru Macedonski, E.P.L., 1996, 
cap. VI — Polemici, p. 169] 

De altfel, atitudinea anti-Eminescu 
a lui Macedonski e mai veche. Încă din 
1882, în „Viaţa de apoi“ care continuă 
„Noaptea de Noiembrie“, acesta îl vede 
pe Eminescu transformat, după moarte, 
în pământ bun pentru ciuperci, deci în 
gunoi, pe când el va da sevă florilor: 

Greoiul Eminescu, poet de școală nouă 
Era într-o ciupercă schimbat, ca să nu-l plouă! 

Tudor Vianu remarcă faptul că, deși Macedonski a înălţat un monument de 
aramă poeziei românesti, puţini îl cunosc și și mai puțini îl gustă, dar numărul 
celor care îl condamnă și azi pentru lovitura nepermisă dată lui Eminescu 
în momentul prăbușirii sale e mult mai mare. 


N ici contemporanii, nici posteritatea nu-l iartă pentru acest gest neloial 


tutelar al poeziei românești se extinde și asupra creaţiei cu adevărat 
valoroase a lui Macedonski. „A înălțat cu propria lui mână perete de 

gheaţă între el și cititori“, spune Vianu. Folosind cuvintele lui Șerban Cioculescu, 
se poate afirma că „omul a prejudiciat artistul“. Zadarnic Macedonski însuși și 
posteritatea au încercat să-l disculpe. După mărturisirile lui Cincinat Pavelescu, 
făcute nepotului lui Eminescu, ofițerul Gh. Eminescu (fiul lui Matei), în vara 
anului 1927, pe când acesta comanda o brigadă de grăniceri în vecinătatea unei 
stațiuni balneare, unde epigramistul se afla la sanatoriul din staţiunea respectivă, 
epigrama cu pricina nu l-ar fi vizat pe Eminescu, ci a fost o nefericită coincidenţă. 
E de bănuit, mai curând, că Pavelescu își apăra maestrul. Chiar dacă-l credem și 
pe Victor Eftimiu, care-i declara lui Gh. Eminescu, la 75 de ani de la moartea lui 
Eminescu, că însuși Macedonski i-a mărturisit că epigrama n-ar avea nimic cu 
Eminescu, există suficiente dovezi că publicarea incriminatei epigrame n-a fost 
o simplă coincidenţă. Pentru contemporani, lucrurile erau clare, pentru urmași, 
și mai clare. În primul rând, Macedonski n-a contestat, la momentul respectiv, 
nimic din cele spuse despre Eminescu și n-a dezminţit direcția atacului 
imediat după publicarea epigramei. În al doilea rând, patima antieminesciană 
se manifestă înainte de 1883, așa cum am văzut. În al treilea rând, acest 
resentiment persistă și după moartea poetului. În fine, poetul „rozelor ce mor“ 
plătește scump greșeala, deși adversităţile antijunimiste au fost alimentate și de 
ziaristul Eminescu, ba se susţine chiar că primul care a atacat a fost Eminescu. 

Spre cinstea mânuitorilor condeiului ascuţit, prieteni și adversari, împreună 
își manifestă atitudinea de reprobare față de Macedonski, rostind adevărul privind 
geniul lui Eminescu, fără prejudecăţi și patimă. Reacţia a fost atât de puternică, 
încât Macedonski se autoexilează la Paris, de unde revine după câţiva ani, când 
își publică poeziile simboliste. Printre cei care nu l-au iertat a fost George Ranetti 
— prietenul lui Matei Eminescu. Când Macedonski publică poezia: 

Do — mi — sol — la 
Veseli cântați din gusla, 
Trăsura la scară oprește 
Do — mi — sol — la 
A zilei regină sosește 
Do — mi — sol — la 
Amurgul e roz și lila, 
George Ranetti o reproduce în revista Furnica, însoţită de următorul comentariu: 
„Și ne crede Al. Macedonski atât de stupizi încât, după citirea versurilor 
abracadabrante de mai sus, să-l proclamăm și noi cel mai mare poet al 
neamului? Îi vom răspunde cu versul lui Eminescu «Nu-nvie morţii, e-n zadar, 
copile» sau — mai pe românește, mai las-o, Popescule. Și pentru că acum 
e vară, cu călduri tropicale și omul bate ușor câmpii, putem și noi face versuri 
de felul acesta: 
Do — re — mi — fa — sol, 
Ești țicnit, parol. 
Stim că la poeți 
Le cântă sticleți, 
Dar ție îți cântă 
Mult mai strașnic, crez 
Și-asta ne-nspăimântă 
Si — re — fa diez. 
Bard nepriceput, 
Geniu ne-nțeles 
Care n-ai ades 
În pungă un pol 
La — sol — fa bemol. 


deci, credem noi, să țină cont de următoarele: 

— Eminescu nu era atât de cunoscut, atitudinea de indiferență a 
bucureștenilor faţă de valorile moldave fiind, de fapt, o reacţie la respingerea 
muntenilor de către elitiștii junimiști. 

— Structurile total diferite ale celor doi nu puteau duce la simpatii reciproce. 

— Macedonski fusese liberal și ziaristul Eminescu servea un ziar conservator. 

— Adversităţile încep cu mult înainte și se pare că Eminescu e cel care 
a atacat primul („Macedonski nu obișnuia să deschidă din senin ostilitățile, fără 
o prealabilă provocare, ce lua îndată în spiritul său proporţii enorme și deplasate“, 
scrie Adrian Marino, op. cit., p. 189). 

— Atacul lui Macedonski, printr-o epigramă, nu era ieșit din comun pe vremea 
aceea, dar momentul în care a publicat-o a fost total nepotrivit și, în plus, a fost 
continuat și după moartea lui Eminescu. 

— Atacul lui Macedonski îndreptat împotriva poetului oficial al „noii direcțiuni“ 
oferă victimei o aureolă de martir, mulţi se indignează de „răutatea de bestie“ 

a lui Macedonski, iar Eminescu, mai puţin cunoscut până atunci, câștigă 
popularitate (Al. Vlahuţă, Polidor, în Revista nouă, ||, 5, din 15 mai 1883, p. 178). 
-— Reacţia antimacedonskiană cunoaște și alt aspect: curentul îi duce de-a 

valma pe cei mari și pe cei mici și, astfel, orice scriitoraș care ia atitudine 
împotriva lui Macedonski se face cunoscut, devenind „mare scriitor“. Macedonski 
însuși scrie despre cei care-l critică: „Pe unii îi obligasem, pe alţii îi lovisem“. 

„În socoteala acestei epigrame nu s-a speculat numai nimicirea mea și numai 
înălțarea lui Eminescu. Mulțumită ei s-au ridicat microbii literari de astăzi. 
Bunăoară, reputaţiunea lui Vlahuţă n-are altă sorginte. A fost un timp când era 
destul să te declari apărător al lui Eminescu ca să fii proclamat poet sau prozator 
mare. În asemenea conditiuni, era logic ca cei mai mulți să se arunce asupra 
mea.“ (Literatorul, nr. 7, din 15 decembrie 1892, pp. 3-6). 

Cu toate acestea, Macedonski rămâne poetul delicat al bijuteriilor poetice 
care îi conferă un loc aparte în literatura noastră. 


2, osteritatea se cuvine să privească problema în contextul de atunci, 

Orizont SF 





Mircea OPRIȚĂ 


nscris în acte cu 
| prenumele Gheorghe- 

Cornel, George Suru s-a 
născut la 16 februarie 1940, în 
Caransebeș. Și-a făcut studiile 
medii în orașul natal, lucrând 
ulterior ca profesor suplinitor, 
în vreme ce urma la fără 
frecvenţă cursuri de filologie 
la Institutul Pedagogic din Cluj (terminate în 1970). 
A mai fost metodist cultural la Reșița, iar după 
încheierea studiilor profesor în Caransebeș, în ultimii 
ani de viaţă. A murit relativ tânăr, la 29 mai 1979, 
în Caransebeș. Manifestându-se în principal ca poet, 
a debutat în revista Tribuna, iar editorial cu placheta 
Pentru a iubi (1967). A publicat versuri în numeroase 
reviste, precum și recenzii în Scrisul bănățean și 
Orizont. Are și un volum de povestiri pentru copii. 

Interesul său pentru anticipație a fost de scurtă 
durată. Colecţia „Povestiri Științifico-Fantastice” îl 
publică în 1968 cu un grupaj de schiţe lirice pe teme 
SF, unele dintre ele prelucrând simboluri mitologice 
în vecinătatea unor concepte ale genului nostru. 
Motivul antic al sirenei îmbracă veșmânt poetic 
și, totodată, paleoastronautic, în schița Ulise, unde 
niște extratereștri melomani, tulburaţi de împrejurarea 
că descopereau viaţă pe una dintre planetele vizitate, 
aruncă în apele mării emițătoare cu creaţiile celui mai 
mare compozitor din lumea lor de obârșie. Rezultatul 
acestei inițiative cosmice va fi cel știut din Odiseea 
homerică: 

„Corăbierii, în peregrinările lor, le-au auzit 
de atunci mereu și, vrăjii, au plecat înot spre ele, 
dar marea i-a înghiţit, nemiloasă. Atunci, în locurile 
pe care le numeau blestemate, își puneau ceară 
în urechi și treceau zâmbitori în surzenie. Unul 
singur și-a rugat prietenii să fie legat de catarg 
pentru a le auzi. 

Când a fost dezlegat de cei cu ceară în urechi, 
surzenia lor era atât de mare încât n-au putut auzi 
cum în sinea sa cel care a fost legat de catarg se 
străduia, nostalgic, să repete cele auzite. Ajuns în 
tara de piatră, n-a mai fost războinicul de altădată. 
Stătea zile în șir, mișca ușor buzele și privea marea, 


fără să piară, dar efectul acestui contact 

cu perfecțiunea nepământeană îl va mutila 
sufletește pentru totdeauna, transformându-l într-un 
autist contemplativ. O rezolvare asemănătoare găsim 
la Georgina-Viorica Rogoz, în mai vechea povestire 
intitulată Strania maladie siderală (1964). Stări SF 
vagi, manipulate liric, apar și 
în alte schiţe ale lui George 
Suru, însă autorul tinde să 
scoată sistematic din ele 
un sens moralist. Astfel, 
un personaj are parte 
de periodice regenerări 
artificiale în „fluxul” de pe 
planeta vizitată de el, cu 
perspectiva de a „atinge 
vârsta stelelor și a galaxiilor”, 
dar în deplină singurătate. 
Gândurile, amintirile lui devin 
stranii, chinuitoare (pentru 
că și le dorește la modul 
maniacal) și din ce în ce 
mai străine de persoana 
care le formulează (Singur). 
Un altul, care descoperă modalitatea de a stăpâni 
materia până la a-și transforma propriul trup 
în absolut orice, plătește rolul de demiurg cu 
sentimentul unei nemotivate zădărnicii, încât renunţă 
la talentul cucerit și se pierde fericit printre anonimi 
(Metamorfoza). 

Tot de un mesaj paleoastronautic e vorba 

și în Fragmentul, însă veritabila idee SF a textului 
sugerează o planetă unde gândurile locuitorilor, 
imposibil de ascuns sau de trucat, plutesc în 
permanenţă în văzduh, chiar și după moartea fiinţei 
care le generează, neavând astfel nevoie să se 
înregistreze pe un suport mecanic. lar în scurta 
desfășurare poematică intitulată Conurile verzi, 
o stranie intervenţie, probabil tot extraterestră, 
emisă dintr-un fel de mineral gânditor, influențează 
personalitatea umană până la proiecția ei într-un 
sublim abstract care schimbă până și natura, 
îmblânzindu-i anotimpurile. 


», rin urmare, Ulise aude înrobitoarea melopee 


Poeme în proză 





..a.. 





să mă opun și voi urma conul verde. Conul verde, 
din clipa în care am cedat, am acceptat, din urmăritor 
a devenit călăuză. Îl urmez, știu că trebuie să-l 
urmez, conul verde cu vârful în jos din simplă 
prezenţă invizibilă mi-a devenit realitate vizibilă, 

dar doar pentru mine, care l-am acceptat. Mă simt 
tot mai mult ca fiind mai apropiat de mine, de esenţa 
mea, cu toate că știu, aș vrea să știu 

că e un paradox. 

A doua zi, în plină iarnă, locuitorii urbei 
au privit cu uimire roadele verii din arborii 
de pe marginea râului, tânărul pe care îl 
știau retras și timid din cale afară dansa 
printre ei, oglindindu-se în apa limpede 
a râului dezrobit de ghețuri. Lângă arbori, 
conurile verzi cu vârtul în jos primeau 
locuitorii cu sunete pure de cristale, pe 
când mai departe de ei continua să ningă.” 


ceeași exaltare lirică a unui motiv 
A: genului produce și germinația 
miraculoasă din schita Arborele: 

„O tulpină subţire, de culoare albastră, 
se înălța din pământ. Creștea deosebit de 
încet, dar odată cu trecerea anilor tulpina 
se îngroșa, întindea ramuri, ramurile se umplură 
cu frunze prelungi, subţiri, asemănătoare corzilor 
de hartă. Când creșterea se opri (era ciudat, 
arborele rămăsese la înălțimea de doi metri, după 
care în el nu mai surveni nicio modificare, când 
frunzele prelungi atinseră pământul [...], o melodie 
stranie, de o frumuseţe deplină, se răspândi în 
sera numărul 9. O melodie sfâșietor de frumoasă, 
în fiecare zi o alta, mereu alta, fără să se repete 
vreodată una dintre ele. La auzul ei, oamenii 
se deschideau ca florile, gândurile deveneau 
zburătoare, ochii reflectau o bucurie reținută.” 

Universul acestor sugestii poetico-utopice 
este, totuși, destul de îngust, de unde și nevoia 
de a-și repeta motivele. Lipsit de forța epică pe 
care o pretinde SF-ul de amploare, George Suru 
ar fi putut ajunge totuși, în caz că viaţa i-ar fi dat 
răgaz să continue, un autor de felul lui Mihnea 
Moisescu, specializat și el în anticipaţia poetică 


marea întinsă.” 


„Astăzi, în seara aceasta de iarnă, nu mai pot 


și în SF-ul juvenil. 





=! a ia CU | N 
ceastă cunoaștere era înscrisă, VE A SA 
A. e, SA a : RA (fu ARN EA 
A» bună măsură (dar nu exclusiv), SD (AR a 
în ceea ce numim informaţia genetică, fi 


mai ales în acizi nucleici de tipul ARN sau 
ADN, sub forma a ceea ce învățații numesc 
gene. Genele unui individ codifică și transmit 
urmașilor caracteristicile sale (înfățișarea, 
comportamentul, durata de viață etc.). Un virus [6% e 

are câteva gene; o bacterie precum Escherichia | 1 zac III 
coli are circa 4.000 de gene, drojdia de bere ; 2 NEOV BA 
6.000, musculița de vin 13.000, viermii în jur 
de 19.000, pe când omul are, în ADN-ul său 
cam 25.000 gene. Există și vietăţi cu mai multe —— 
gene, deci aparent mai complexe, din punct de vedere biologic, decât omul. 
Astfel, plopul are 45.000, iar orezul 50.000 de gene. Transmise de la părinţi la 
urmași, genele pot suferi mutații — schimbări întâmplătoare, cauzate de numeroși 
factori: radiaţii, contactul cu anumiţi compuși chimici etc. Aceste schimbări sunt 
de cele mai multe ori dezavantajoase; de pildă, din părinţi normali se pot naște 
copii cu șase degete sau cu buză de iepure, dar și cu malformații mai grave, care 
fac viața imposibilă. În mod excepţional, însă, unele mutații pot fi indiferente sau 
chiar avantajoase, dând naștere la o altă varietate, rasă sau, în anumite condiţii, 
la o altă specie. 

Pentru a înțelege imensa presiune a acestui mecanism, propun cititorului un 
mic calcul speculativ. S-a spus că o femeie, dacă nu e supusă niciunor îngrădiri 
sau metode de planificare familială, va avea, într-o viaţă fertilă, în medie opt copii 
viabili, dintre care patru fete. Să acceptăm că vârsta mediană a nașterilor este 
de 25 de ani și că nu există probleme care să afecteze supraviețuirea copiilor. 

În acest caz, o pereche de oameni (să zicem Adam și Eva) vor avea, peste 100 
de ani, cam 256 (doi la puterea a opta) urmașe de sex feminin. Dacă acestea 
beneficiază, în continuare, de aceleași șanse de a se înmulii, dacă există hrană 
suficientă și toate celelalte condiţii de viaţă, atunci, după numai o mie de ani, 
numărul femeilor va fi de doi la puterea optzeci, iar al oamenilor dublu. Cu scuze 
pentru simplismul calculului (de pildă, că nu am mai socotit cât trăiesc oamenii 
ș.a.m.d.), adaug că, socotind greutatea medie a unui om la 60 kg, masa totală 

a omenirii ar fi, în acel moment, de douăzeci de ori mai mare decât 
masa planetei noastre, Terra! Totuși, în istoria omenirii, adesea, 
după o mie de ani, numărul oamenilor era cam același, sau doar 
un pic mai mare. Deci, din toată acea imensitate de potenţiali 
urmași ai perechii primordiale nu supravieţuiau decât tot doi. 
] Desigur, probabil cei mai bine adaptaţi la condiţiile mediului în care 
trăiau, deci aceia doi care erau cei mai puternici, cei mai inteligenţi, 
cei mai prevăzători, cei mai adaptați alimentelor și climei din zonă 
ș.a.m.d. 


ar majoritatea ființelor au o rată de înmulţire mult mai 
mare decât a oamenilor. O pereche de muște va avea, 
la sfârșitul unui singur sezon anual, un milion de urmași. 
În sezonul următor numărul de muște rămâne totuși cam același. Așadar, 
supraviețuiesc, în medie, doar două, cele mai adaptate, din acel milion. La 
inventarea DDT-ului, acest praf omora toate gângăniile. Dar a fost suficient ca, 
din milioane de exemplare, unul singur să aibă acea mutație prin care să reziste 
insecticidului, că urmașii acestuia au repopulat peisajul, așa că, la ora actuală, 
DDT-ul e scos din uz ca ineficient. În cazul microorganismelor, viteza de înmulțire 
și diversificare este chiar înspăimântător de mare (să ne gândim la legenda cu 
boabele de grâu, dublate pe fiecare dintre cele 64 de pătrate ale tablei de șah). 
Dacă, la descoperirea penicilinei, chiar doze mici făceau minuni, la ora actuală 
microbii s-au adaptat și suntem nevoiţi să inventăm noi și noi antibiotice pentru 
a ţine în frâu infecţii banale. Cele de mai sus sunt valabile pentru toate ființele 
Pământului. Proliferarea lor a fost mereu în balanţă cu supraviețuirea doar 
a celor mai buni, dat fiind că hrana și celelalte condiţii de viaţă au fost mereu 
limitate, mai ales din cauza concurenței celorlalte specii. 

Pentru a înţelege și cealaltă „imensitate” implicată, cea a timpului, ajunge 
să ne gândim că raționamentele de mai sus le-am făcut doar pentru perioade 
de câteva zeci, sau cel mult o mie de ani. Or, tot acest mecanism de selecţie 
și adaptare durează, zi de zi, de aproape patru miliarde de ani... Faţă de timpii 
din exemplele pe care le-am dat, diferenţa este ca aceea dintre un singur pas 
și distanța până la capătul lumii, sau până la Lună... (Va urma.) 

Mihâiescu 

loana Mihăiescu / | 
s-a născut la 5 noiembrie 
1954, în comuna Dozești, 
județul Vâlcea. A absolvit 
Institutul de Arhitectură 
„lon Mincu” din București. 
A lucrat ca arhitect la 
Târgu-Jiu și Reșița, iar 
din 1990 are propriul birou 
de arhitectură, la Reșița. 
Specialist în restaurare 
monumente. Membru 
al Uniunii Arhitecţilor din 
România (1990), membru 
fondator al Ordinului Arhitecţilor din România (2001), 
membru al Uniunii Artiștilor Plastici din România 
(1997), membru fondator al Clubului Rotary 
Reșița (2005). 

A participat la concursuri naţionale și internaţio- 








nale (Japonia, Marea Britanie, Franţa) de arhitectură 
și grafică, la unele dintre acestea obținând premii 
și distincții. 

Numeroase expoziţii de grafică, acuarelă și pictură 
pe mătase, în ţară, din 1985 și până în prezent 
(saloane naţionale și judeţene, Reșița, Băile 
Herculane etc.) și internaţionale (Germania, Serbia). 
Are lucrări în colecţii particulare din România, 
Germania, Franţa, Italia, SUA, Australia. A participat 
la mai multe tabere de creaţie, din ţară, Franţa, 
Muntenegru. 

Are o foarte bogată activitate ca arhitect, șef 
de proiect și autor de soluţii de arhitectură, precum 
și de restaurare și amenajări interioare. 


și pictură pe mătase, 
cu care se prezintă la 
expoziții sau tabere. 
loana Mihăiescu se 
gândește ca în viitor 
să-și gestioneze mai 


mai mult acestui 
segment. 


în domeniul restaurării și conservării 

monumentelor istorice, nu își trădează vârsta 
poate și datorită 
faptului că artiștii, în 
general, au în fire o 
sensibilitate creatoare 
pozitivă și tonifiantă 
ce transmite în jurul 
lor frumusețe, tinerețe, 
speranţă. Acest 
entuziasm existenţial 
se reflectă, de altfel, 
și în acuarelele sale 
pline de lumină și 
culoare, armonizate Sa 
în tușe expresive “fă 


Număr ilustrat cu lucrări de loana Mihăiescu. 


Semnează în acest număr 


Horia BĂDESCU - scriitor, Cluj-Napoca 
Acad. Johan GALTUNG -— Norvegia 

Dragoș VAIDA — prof. univ., București 
Cristian BĂDILIȚĂ -— teolog și scriitor, Franţa 
lon VLAS -— profesor, Biești-Orhei, Basarabia 
Claudia VOICULESCU -— scriitor, București 
Gheorghe VLAD -— profesor, Roșiorii de Vede 
Marian NENCESCU -— scriitor, București 
Nicolae MELINESCU -— publicist, București 
Octavian CURPAȘ - scriitor, S.U.A. 

| oana Mihăiescu, artist plastic și arhitect 

„] de o gândire dătătoare de 
„1 viaţă. (Radio România Reșița, 
„4 noiembrie 2014) 


care a știut de la început 
că arhitectura o va 

“| completa și o va defini ca 
personalitate, și-a lăsat 

| amprenta pe cele mai 
reprezentative lucrări ale urbei 
7] și nu numai. (...) Ea subliniază 
faptul că arhitectura nu se face 
numai pe hârtie, ea trebuie 
pusă apoi în practică și urmărită: „Poţi să ai un 
proiect perfect, dacă constructorul nu ţi-l execută 
cum trebuie și dacă tu nu-l observi, nu-l urmăreșiti 
tot timpul, acesta poate să eșueze!” (...) 


[ze Mihăiescu, omul 








Ars longa... 









d i A 3 
În cei 30 de ani de activitate, a reușit să deschidă 
câteva expoziţii personale de pictură, de acuarelă, 
atât în ţară cât și în străinătate, și câteva expoziții 
de pictură pe mătase, care de regulă se vernisează 
în 24 iunie, cu ocazia Sânzienelor. „Este o 
îndeletnicire 
care mie îmi dă 
o stare de liniște, 
de fericire și de 
| împlinire greu de 
descris, în care 
folosesc foarte 
mult partea 
emoțională și 
| mai puţin cea 
mentală și în 
care mă simt 
_] foarte confortabil. 
— - Rezultatul sper 
să fie niște ferestre luminoase pe care oamenii să 


» 


În puţinul 


timp liber care le poată expune în casele lor, să le aducă bucurie 
îi rămâne și lumină!” 
lucrează Dincolo de aceste cuvinte se vede limpede că 
1 acuarelă sufletul de artist dă valoare oricărui lucru sau situaţii 


și că transpunerea în material este, 
de fapt, o reflecţie inedită a trăirilor 
lăuntrice pe care numai un artist 

le poate genera. (Elena Franţ, 

în săptămânalul Prisma, Reșița, 
16-22 aprilie 2015) 





loan GROȘAN -— scriitor, București 

Gheorghe A. STROIA -— scriitor, Adjud 

Aureliu GOCI — scriitor, București 

Paula ROMANESCU -— scriitor, București 

Florea FIRAN -— scriitor, Craiova 

lon PĂTRAȘCU -— diplomat, București 

Elis RÂPEANU - scriitor, București 

Dan D. FARCAȘ — matematician și scriitor, 
București 

Mircea OPRIȚĂ - scriitor, Cluj-Napoca 

